
Trei oameni, plecaţi din Cairo într-o magnifică noapte de primăvară, 
schimbau impresii în apropierea Marii piramide. Unul dintre ei nu era altul 
decât Altetea Voastrd; al doilea ambasadorul unei puteri orientale; ultimul, 
modestul redactor al acestor note şi impresii de călătorie. Altetea Voastră 
făcu o remarcă: ar fi dificil, în Egiptul de azi, a descoperii vestigii ale acelei 
spiritualitáti insolite sau ale acelei magii stranii care făceau şi obiectul 
investigaţiilor mele din această călătorie. Cu multe alte ocazii, din nou, v- 
ati exprimat aceeaşi părere. 

Cu toate acestea, eu mi-am urmat căutările, nu fără a descoperi mici 
rezultate pe care le cred susceptibile de a-i interesa pe occidentali. Dacă 
ofer Alteţei Voastre această expunere, o fac deoarece îndrăznesc să sper cá 
veţi putea culege din ea un argument mai puternic în favoarea convingerii 
care mă animă şi în acelaşi timp veţi putea înţelege mai bine de ce o 
nutresc. Această dedicație vrea, de asemenea, să vă aducă o mărturie a 
bucuriei pe care mi-o provoacă consideratia personală stabilită între noi, 
independent de orice deosebire de ordin intelectual. 

În cele din urmă, fie ca aceste pagini să reprezinte un tribut adus 
Egiptului, tara a cărei fizionomie modernă vă este atât de familiară şi ale 
cărei sanctuare din trecut exercită asupra mea o atracţie atât de vie! Aş 
adăuga, dacă-mi este permis să reiau sau să adaptez vechea formulă a 
romanilor: 

«Cine a băut odată din apa Nilului va fi întotdeauna prietenul celor ce 
locuiesc pe malurile acestui fluviu puternic.» 


O NOAPTE ÍN COMPANIA SFINXULUI 


Ultimul turist plecase, fiindu-i foame; ultimul ghid îmbrăcat în 
negru, gratificase pentru a mia oară vizitatorii străini cu informaţiile 
superficiale asupra ţării sale antice. Un grup de măgari obosiţi şi 
cămile greoaie, morocănoase, luaseră drumul întoarcerii cu ultimii 
călători ai zilei. 

În decorul egiptean, căderea crepusculului este un lucru de neuitat, 
de o frumuseţe inegalabilă. Totul îşi schimbă culoarea; între cer şi 
pământ apar contrastele cele mai izbitoare. 

Eram singur, aşezat pe nisipul galben atât de primitor, în faţa 
Sfinxului calm în toată majestatea sa regală. Privirile mele fascinate 
cercetau spectacolul acestor culori eterice care se estompau la fel de 
dulce cum apăruseră, în timp ce soarele care murea, înceta să mai 
arunce asupra Egiptului aurul gloriei sale. Flacără misterioasă, 
splendoare supremă care lasă în urmă vestul african, cine deci ar 
putea primi mesajul sacru trimis de cer, fără a se simţi transportat pe 
loc în paradis! Acest extaz se va reproduce atâta timp cât oamenii nu 
vor sucomba sub grosolănia absolută, sub moartea spirituală, atâta 
timp cât ei vor persista să iubească acest soare, părinte al vieţii, unic 
deţinător al secretului atâtor fapte uluitoare. Desigur, nu erau lipsiţi 
de perspicacitate anticii care îl adorau pe Ra, marele astru, venerându- 
l în sufletele lor ca pe un zeu. 

La început rămăsese jos la orizont, înflăcărând magnific toată bolta 
de un roşu scânteietor, ca al cărbunilor încinşi. Apoi tonul se făcu mai 
blând; o nuanţă mai deschisă de coral îşi risipi blândeţea de-a lungul 
orizontului. Blándete mereu mai pronunţată până când, ca într-un 
curcubeu, vreo şase nuanţe diferite, mergând de la roz până la verde şi 
auriu, încep să se agite ca şi cum şi-ar disputa momentul de 
supremație într-o fantastică licitaţie. 

În sfârşit, totul se absorbi fără grabă cu reflexe gri opaline la 
căderea crepusculului. Simultan ce globul vast al astrului se sucomba, 
avu loc dispariţia tuturor acelor nuanţe care te fermecau, táindu-ti 
respiraţia. 

Contra acestui tablou de fond, vedeam detaşându-se în atmosfera 
opalină, Sfinxul, îmbrăcând încetul cu încetul coloritul său nocturn. 
Veni apoi momentul când ultimele raze împurpurate nu mai asaltau 
cu strălucirea lor vie faţa sa impenetrabilă. 

El apărea din imensitatea nisipurilor, figură uriaşă, corp întins, cel 
care de-a lungul vremurilor inspira beduinilor superstitiosi frica, 
sugestiv tradusă în numele pe care ei i-l dădeau: «părintele groazei», 
tot acela care provoacă mereu uimire călătorilor sceptici, dovadă fiind 
întrebările care de la sine ţi se învălmăşesc pe buze când colosul îţi 
apare pentru prima oară în fata ochilor impietriti. Misterul acestui leu 


cu cap omenesc n-a încetat să exercite o atracţie nesfárgitá asupra a 
generaţii întregi de vizitatori. Enigmă chiar pentru egipteni, dă bătaie 
de cap lumii întregi. Cine l-a sculptat? În ce epocă? Nimeni nu ştie. 
Egiptologul cel mai erudit trebuie să se limiteze la emiterea de 
presupuneri gratuite asupra Sfinxului, a istoriei şi semnificației sale. 

În slaba lumină lăsată de ziua care dispărea, privirile mele tocmai se 
opriră la ochii de piatră ai Sfinxului. Impasibil, câte n-a observat el! 
Câte miriade a văzut sosind rând pe rând, punându-i din priviri mereu 
întrebările lor zadarnice, apoi îndepărtându-se, descurajate. Pururi 
nemişcat, el a văzut lumea atlanţilor dispărând pentru totdeauna sub 
ape. Surâsul său imperceptibil a fost martor la punerea în aplicare a 
proiectelor îndrăzneţe ale unui Mena, primul dintre faraoni care a 
deturnat cursul Nilului adorat de egipteni, forțându-l să ocupe o nouă 
albie. În tăcerea sa marcată de regrete l-a văzut pe Moise, gravul, 
tăcutul Moise, salutându-l cu un suprem rămas bun. Mereu mut, 
îndurerat, a contemplat suferinţele ţării sale pustiite, ruinate după 
năpustirea asupra Egiptului a năvălitorilor crudului Gambyse, împărat 
persan. Fermecat şi în acelaşi timp dispretuitor, a văzut-o pe mândra 
Cleopatra, cu bucle mătăsoase, coborând dintr-o corabie a cărei pupă 
era din aur, pânzele de purpură si vâslele din argint. El l-a văzut cu 
bucurie pe tânărul Isus mergând în căutarea înţelepciunii Orientului, 
etapă ce pregătea ora fixată misiunii sale publice, ora la care Tatăl Său 
îl trimitea să aducă mesajul divin al milei şi iubirii. Nu fără o bucurie 
ascunsă l-a binecuvântat pe tânărul nobil, pe cât de viteaz pe atât de 
generos şi cultivat, cel care a fost Saladin, şi Saladin, cu lancea scoasă, 
cu banderola verde purtând imaginea Semilunei, a început cavalcada 
care urma să-l conducă până la tronul sultanului Egiptului. Semnal de 
avertizare mut, Slinxul l-a ascultat pe Bonaparte, instrument al 
destinelor europene, numele lui Napoleon eclipsându-le pe toate 
celelalte, înainte ca acelaşi personaj, mohorât şi sumbru să ajungă a 
pune piciorul pe Belerofon. A văzul Sfinxul, nu fără oarecare 
melancolie, atenţia întregii omeniri fixându-se asupra ţării sale când 
mormântul unuia din mândri săi faraoni a fost deschis, oferind 
curiozitátii moderne mumia regală si cele ce-l înconjurau pe nobilul 
stăpânilor. 

Da, cu adevărat, ochii de piatră au văzut multe lucruri. Ce văd ei 
acum? Dispreţuind oamenii care se obosesc si se agită pradă unor 
activităţi vulgare şi trecătoare, indiferenți la trecerea nesfârşită a 
bucuriilor şi suferințelor pe care în valea Nilului le vede defilând, 
cunoscând fatalitatea destinului de care sunt marcate toate 
evenimentele mari, ochii de piatră, din fundul vastelor orbite fixează 
eternitatea. Da, ai acest sentiment puternic: imuabili, printre 
vicisitudinile vremurilor ei privesc începuturile lumii, tenebrele 
necunoscutului... 


Sfinxul trecu de la gri la negru, un negru de mătase; cerul îşi pierdu 
opalescenta tristă, argintie, totul cufundându-se în întuneric, stăpânul 
deşertului. 

Dar Sfinxul mă obseda încă, îmi fascina atenţia ca în virtutea unui 
magnetism irezistibil. Simteam că apropierea nopţii era ceea ce îl 
făcea să se simtă în elementul lui. Fondul întunecat din spatele său, 
iată cadrul potrivit. Ceea ce are mistic o noapte africană crează pentru 
el atmosfera cuvenită. De asemenea, numai în orele nopţii se furişează 
şi revin Ra şi Horus, Isis şi Osiris, toţi zeii dispăruţi ai vechiului Egipt. 
Am decis atunci să aştept ca luna şi stelele să concureze pentru a-mi 
dezvălui încă o dată Sfinxul adevărat. M-am aşezat; eram singur şi 
totuşi, cât de mare era imensa disperare a deşertului nu m-am simţit 
izolat; cu adevărat, această senzaţie îmi era cu totul străină. 

Nopțile Egiptului diferă în mod straniu de nopţile Europei. Unele se 
apropie molcom, palpită de mii de prezenţe pe cât de vii, pe atât de 
invizibile răspândind o umbră cu nuanţe indigo, la care un suflet 
sensibil trăieşte un sentiment cu adevărat magic. Altele au ceva dur; 
iti impun realitatea lor brutală, negrul lor categoric, iată ce simţeam 
pentru a suta oara când prima stea de seară îşi făcea veselă apariţia, 
scânteind foarte aproape, aşa părea, cu o luminozitate fără egal în 
ţările noastre, în timp ce, printr-o alunecare gratioasá luna îşi 
dezvăluia prezenţa iar cerul prinsese a semănă cu o boltă de catifea 
albastră. 

Atunci mi-a fost dat să văd Sfinxul aşa cum rar se arată turiştilor. 
Mai întâi tăiat adânc în stâncă, conturul întunecat, cutezător, înalt ca 
o locuinţă de patru etaje din oraşele noastre, lungit în linişte în inima 
deşertului. Apoi, pe măsură ce, bucată cu bucală, detaliile prinseseră a 
se lumina, a apărut faţa argintată, au apărut labele întinse ale 
bătrânului personaj binecunoscut. Atunci am descoperit în el simbolul 
emotionant al acestui Egipt, a cărui origine misterioasă datează din 
timpuri imemoriale. Cu atitudinea unui câine de pază solitar, 
asigurând o pază eternă secretelor preistoriei, visând la acele lumi ale 
Atlantidei despre care fragila, memorie omenească n-a reţinut măcar 
numele, máreata creatură de piatră va supravieţui, în acelaşi fel, 
oricărei civilizaţii zămislită astăzi de rasa noastră; întotdeauna va 
păstra nestirbit secretul vieţii sale interioare. Fata sa sobră şi măreaţă 
nu trădează nimic, buzele sale strânse au jurat tăcere veşnică; dacă 
Sfinxul deţine un mesaj ascuns pentro oameni şi l-a transmis de-a 
lungul veacurilor la un număr foarte mic de privilegiați, dotati cu o 
rară înţelegere, chiar acest mister, cum ar fi «cuvântul maestrului» la 
francmasoni, ar fi fost şuşotit la urechea celui ales ca un «suflu» uşor. 
Nu vom fi surprinşi să auzim pe scriitorul latin Pliniu declarând că 
Sfinxul este «o operă de artă minunată asupra căreia s-a păstrat 
tăcerea, populaţia din jur considerându-l o divinitate». 


Noaptea aranjeazá Sfinxului o ambiantá perfectá. Atát in spatele sáu 
cât si în dreapta si în stânga sa se întinde «oraşul mortilor», spaţiu vast 
unde mormintele, literalmente, mişună. De jur împrejurul platoului 
stâncos care se înalță, răsărit din nisipuri, la sudul, vestul şi nordul 
Sfinxului, aceste morminte au fost săpate pentru adăpostirea 
sarcofagelor cadavrelor regale şi a altor mumii, personaje importante 
şi demnitari aparţinând nobilimii sau clerului. 

De şase ani încoace, chiar egiptenii urmând direcţia pionierilor 
occidentali, au întreprins eforturi susţinute şi sistematice pentru a 
scoale la lumină toată partea centrală a acestei vaste necropole. Cu 
mari eforturi au degajat imensele dune de nisip care acopereau locul; 
astfel au apărut curând pasaje înguste, săpate în stâncă precum 
tranşeele, care se încrucişează şi duc de la un mormânt la altul, ca şi 
potecile pavate ce unesc piramidele cu templele lor. Am parcurs acest 
loc de la un capăt la altul, am vizitat reţeaua imensă de morminte, 
locuri de îngropăciune private, camere de preoţi, capele funerare. În 
mod sigur, nicio denumire n-ar putea fi dată mai exact decât cea de 
«oraş al morţilor». El conţine două cimitire vaste, suprapuse, care 
separă un spaţiu de mai mulţi metri şi un interval de aproape trei mii 
de ani. Aceşti egipteni din vechime săpau adânc când doreau să-şi 
ascundă bine morţii; niciun mormânt nu se găseşte la mai puţin de o 
sută nouăzeci de picioare sub nivelul renumitei şosele. Am pătruns în 
cavourile celei de-a patra dinastii; efigiile în piatră, portretele perfecte 
ale defunctilor, vechi cam de cinci mii de ani, rămâneau acolo, 
trăsăturile păstrându-se distincte şi putând fi recunoscute, astfel încât 
s-ar putea considera discutabile serviciile pe care se presupune că le-ar 
putea aduce spiritelor. 

Totodată, nu este mormânt în care să intri fără să găseşti deplasat 
capacul greu al sarcofagului şi de unde să nu fi dispărut toate 
bijuteriile care împodobeau acel loc funerar. Dispariţie contemporană 
chiar a descoperirii, în momentul săpăturilor. Nu s-au lăsat pe loc 
decât statuetele de piatră şi vasele conţinând măruntaiele cadavrelor 
mumificate. Si aşa, vechiul Egipt a cunoscut distrugătorii de 
morminte; când plebea se ridica împotriva claselor conducătoare care 
degenerau sau erau în declin, îşi lua revanşa furând din acest vast 
cimitir, unde înalții demnitari primiseră onoarea de a se odihni, 
alături de mumiile suveranilor pe care îi serviseră în timpul vieţii. 

Defuncţii, puţini la număr, ale căror mumii au scăpat primilor hoţi, 
au dormit un timp în pace, până când, la rândul lor grecii, romanii şi 
arabii au venit să-i trezească. Celor care au scăpat şi de aceste noi 
încercări, le-a fost acordat un lung repaus care n-avea să dureze însă 
mai mult decât până la începutul secolului al XIX-lea, când arheologii 
moderni începură explorarea subsolului Egiptului şi căutarea a ceea ce 
hoţii de altădată omiseseră să ia. Să nu ne înduioşăm oare de aceşti 


faraoni si alti sármani printi imbálsámati cárora li se violeazá 
mormintele si li se furá comorile? Chiar dacá mumiile lor nu par a fi 
distruse, sfărâmate în bucăţi de către hoţi în căutarea de bijuterii, nu 
sunt totuşi condamnate a nu avea alt loc de repaus decât muzeele, 
rămânând mereu expuse curiozitátii privirilor şi comentariilor oricărui 
vizitator? 

Acesta este anturajul lugubru unde, în compania defunctilor 
înmormântați de atâta vreme, se înalță Sfinxul singuratic. El a fost 
martor la jefuirea cavourilor din «oraşul morţilor», rând pe rând de 
către egiptenii rebeli şi de către cotropitorii arabi. Nu este de mirare 
că Wallis Budge, renumitul specialist si custode al antichitátilor 
egiptene de la British Museum, a ajuns la concluzia cá: «Sfinxul era 
destinat să îndepărteze spiritele rele din mormintele aflate ín 
împrejurimile sale». Cine se mai poate mira cá — aceasta acum vreo 
trei mii patru sute de ani — regele Thutmes al IV-lea a pus să se scrie 
pe o bucată de piatră de patrusprezece picioare înălțime, pe care a 
ináltat-o până la pieptul Sfinxului, cuvinte ca acestea: «un mister 
magic a domnit în aceste locuri de la origini, deoarece figura Sfinxului 
este o emblemă a lui Khepera (zeul nemuririi), cel mai mare dintre 
spirite, fiinţa venerabilă care odihneşte aici. Locuitorii din Memphis si 
ai întregului district ridicând mâinile către el, pentru a se ruga în faţa 
Sa.» Este atunci oare un miracol faptul cá beduinii satului din 
apropierea lui Gizeh, păstrează tradiţii asupra spiritelor şi umbrelor 
care plutesc noaptea în aer, în jurul Sfinxului, regiune care în 
concepţia lor este cea mai bântuită de fantome, de pe pământ? Un 
asemenea cimitir nu este oare fără analogie in lume? Si îmbălsămând 
corpurile celor mai buni dintre ei, egiptenii nu prelungesc oare pentru 
un număr de ani într-adevăr insolit, contactul acestor spirite cu 
umanitatea? 

Da, desigur, noaptea este cea mai potrivită pentru a ne gândi la 
Sfinx. Atunci chiar şi pentru individul cel mai puţin impresionabil, 
lumea spirituală pare mai aproape, sufletul nostru devine accesibil la 
senzaţii până atunci nebănuite, în timp ce, de jur-împrejur 
obscuritatea domneşte, conferă chiar formelor aspre ale lumii 
materiale contururi fantomatice. Cerul nopţii s-a făcut indigo 
purpuriu, coloratură mistică, în armonie cu speranţele mele. 

Numărul stelelor a crescut; ele domnesc acum asupra întinderilor 
întunecate. Luna contribuie, de asemenea, pregnant la luminarea 
acestui tablou spectral, unde liniştea nu este tulburată de nimic, sub 
privirile mele. 

Formele prelungite ale corpului leului se etalau tot mai vizibile pe 
platforma stâncoasă alungită. Fata enigmatică se menținea într-o 
luminozitate ceva mai nuanţată. În spatele şi în faţa mea, platoul 
strâmt se pierdea confuz în deşertul care se dispersa din ce în ce, 


inainte de a dispárea, inghitit in umbra perspectivelor intunecate. 
Priveam detaliile gratioase ale modului de impodobire, al capului 
Sfinxului, imagine bogată, fluturánd, asemănătoare unei peruci; 
contururile sale se lăsau greu de distins. Mod de împodobire regal; 
acesta conferă Sfinxului măreţia sa majestuasă şi deplina sa distincţie, 
calităţi inerente legăturii suverane, care, încingând fruntea, ţine 
ridicată gluga sa. Acela era simbolul puterii şi al suveranităţii asupra 
lumii trecătoare cât şi asupra lumii spirituale, emblema puterii în 
acelaşi timp divină şi umană. Adesea în scrierile hieroglifice, figura 
Sfinxului desemnează pe stăpânul ţării, atotputernicul faraon; o veche 
tradiţie merge până la a afirma că acest monument acoperă 
mormântul unui monarh numit Armais. Arheologul francez Mariette, 
care a fost directorul muzeului egiptean din Cairo, a acordat acestei 
tradiţii suficient credit pentru a întreprinde exploatarea fundațiilor 
stâncoase de sub Sfinx. Iată ce a afirmat în faţa adunării unei societăţi 
savante: «Nu este imposibil, ca undeva, în interiorul corpului acestui 
monstru, să existe o criptă, un cavou sau o capelă subterană care ar 
putea fi un mormânt». Dar moartea a venit să-l cheme pe el însuşi si 
să-l facă să coboare în mormânt, la puţin timp după ce concepuse 
acest proiect. De atunci, nimeni n-a încercat să străpungă fie solul 
pietros care înconjoară Sfinxul, fie roca platformei sale. Când am 
abordat acest subiect eu profesorul Selim Hassan, căruia oficialităţile 
egiptene i-au încredinţat săpăturile în «Oraşul morţilor», când l-am 
întrebat despre posibilitatea unei sub-structuri a Sfinxului, cu săli ce 
au scăpat descoperirilor de până acum, mi-a replicat categoric şi 
decisiv: «Sfinxul însuşi este tăiat în masa rocii. Numai această masă se 
poate găsi dedesubt». Am ascultat aceste cuvinte cu respectul pe care 
profesorul îl merită în orice privinţă. Şi totuşi, imposibil de a mă 
decide, fie a adopta afirmaţia sa, fie a o respinge, am preferat să las 
problema în suspensie. Numele Armais seamănă mult cu Harmachis, 
zeul solar, care, după altă legendă, ar fi personificat de Sfinx. După 
toate probabilitățile, Sfinxul nu acoperă niciun mormânt şi cele două 
tradiţii s-au menţinut mai mult sau mai puţin combinate între ele, în 
cursul evoluţiei milenare lente. Dar se pot tăia cavităţi în rocă nu 
numai pentru a face morminte şi egiptenii, ocazional, nu s-au privat 
de a recurge la acest procedeu cu alte scopuri. Dovadă, criptele lor 
subterane unde se îndeplineau funcţii precise, exclusiv religioase. 
Există tradiţii vechi şi persistente, consemnate în documente caldeene, 
greceşti, romane şi chiar arabe, care vorbesc de un pasaj subteran pe 
care îl foloseau preoţii pentru a merge de la Marea piramidă la Sfinx. 
Majoritatea acestor tradiţii ar putea să nu se sprijine pe nimic, dar nu 
iese fum fără foc, cât de slab ar fi el; când un popor ca cel egiptean s-a 
arătat atât de înclinat spre a săpa pasaj după pasaj în grosimea rocii şi 
de a ascunde căile de acces, când niciun localnic din zilele noastre n- 


ar sti sá desemneze un singur punct de pe teritoriul sáu care sá nu fi 
făcut obiectul activităţii vreunei cártite umane, săpându-şi acolo un 
drum. Vechii artişti care au tăiat stela granitică a lui Thutmes plasată 
între picioarele din faţă, reprezintă Sfinxul odihnindu-se pe un 
postament cubic, un adevărat edificiu, prevăzut cu o uşă şi ornamente. 
Este posibil să se fi inspirat această construcţie din vreo legendă 
ancestrală acum dispărută? A fost acolo un templu, asemănător 
acestui postament tăiat în masa stâncoasă şi purtând deasupra 
acoperişului un uriaş, Sfinxul? Vom şti asta, mai devreme sau mai 
târziu. 

Un fapt este totuşi stabilit: Sfinxul n-a fost sculptat în întregime în 
stânca ale cărei dimensiuni au fost găsite insuficiente pentru execuţia 
planului trasat constructorilor. Aceştia s-au văzut deci obligaţi să 
folosească pentru o parte a spatelui rotunjit şi pentru labele anterioare 
lungi de cincizeci de picioare, cărămizi arse special în acest scop şi 
pietre scobite pentru a completa munca lor de ciclop. Această placare, 
adăugată astfel, a cedat parţial la atacurile vremii şi ale oamenilor; 
locul unor cărămizi a rămas gol şi au dispărut de asemena câteva 
pietre. Cam acum o sută de ani, Colonelul Howard Vyse se întorcea în 
Anglia după terminarea serviciului în India. La Suez, trebuia să 
debarce şi să ia diligenta de poştă, pe care vechea companie East India 
o folosea la transportul ofitierilor până la Cairo şi la Mediterană, unde 
ei se îmbarcau din nou. Colonelul a întârziat un timp la Cairo, atras de 
Sfinx si de piramidele pe care le-a vizitat în mai multe rânduri. I s-au 
povestit vechile legende. El a vrut să se convingă. Procurându-şi nişte 
vergele lungi de fier, prevăzute fiecare cu câte o daltă la unul din 
capete, a sfredelit în umărul Sfinxului pentru a stabili dacă este gol pe 
dinăuntru sau nu. Rezultat deceptionant: sonda a pătruns până la 
douăzeci şi şapte de picioare în masa de stâncă, iar găurile datorate 
acestor eforturi arată încă urmele lor. Din nenorocire, în epoca lui 
Vyse, numai faţa şi capul Sfinxului erau vizibile din enorma masă de 
nisip ce-i acoperă corpul. A lăsat atunci trei sferturi din monument 
intacte şi nu s-a mai apropiat nici măcar de baza sa... 

Noaptea se furişa liniştită şi tăcută ca o panteră, dacă nu luai în 
seamă scheunatul oribil, aproape ca un țipăt omenesc, al unor jaguari 
ai deşertului, marcând trecerea ceasurilor. Eram acolo, Sfinxul şi cu 
mine, sub splendoarea înstelată a cerului african; legătura stabilită 
între noi se consolida; de la simpla cunoştinţă am progresat spre 
prietenie; poate vom începe să ne înţelegem firesc, într-o oarecare 
măsură. 

Când am venit la el prima oară, cu un număr de ani în urmă, el 
privea pe delături, calm şi dispretuitor. Ce eram eu atunci pentru acest 
uriaş, un simplu muritor, un pigmeu în plus, o creatură în plus printre 
vietuitoarele tumultoase care se mişcau pe două picioare, făcute dintr- 


o desartá suficientá, din dorinţe capricioase si din gânduri nebune. Cât 
despre mine, crezusem cá vád in el o emblemá stearsá a acelui adevár 
pe care nimeni nu-l va descoperi vreodată, un idol colosal dedicat 
Necunoscutului în fata căruia toate rugámintile cădeau fără răspuns în 
nisipul alburiu şi toate întrebările pe care el le auzea se pierdeau în 
gol. M-am întors mai sceptic şi mai dezamăgit decât înainte, obosit de 
această lume şi copleşit de amărăciune. 

Dar anii care au trecut, nu s-au scurs în van. Viaţa: un alt nume 
pentru educaţia spirituală. Stăpânul Invizibil m-a făcut să înțeleg umil 
două lucruri importante: 

Am învăţat că globul nostru nu se invárteste în spaţiu fără motiv. 

Am revenit la Sfinx într-o dispoziţie bună, limpezită. În compania sa 
nocturnă, el întins la înălţime, în vârful deşertului Libiei, eu ghemuit 
în nisip, cu picioarele încrucişate, îmi reluam meditaţia asupra 
semnificației colosului. 

Întreaga lume cunoaşte imaginea Sfinxului şi ştie să recunoască 
figura sa mutilată. Ceea ce nu ştie lumea, este cum şi când a fost tăiat 
în masivul de calcar care răsare din nisip şi apoi, ce mâini au 
transformat roca într-o statuie de proporţii atât de gigantice. 

Arheologia tace, înclinând capul, nu fără o confuzie ascunsă, căci a 
trebuit să înlăture acele conjuncturi împodobite cu un întreg aparat de 
teorii, pe care, până de curând, le prezenta cu atâta siguranţă. Ea nu 
mai îndrăzneşte să pronunţe un nume definit, ea nu mai riscă să 
propună o dată precisă. Ea nu va mai sti mult timp dacă să atribuie 
Sfinxul regelui Khafra sau regelui Khufu, observând că inscripţiile se 
mărginesc să ateste existenţa monumentului în timpul domniei lor. În 
papirusurile descoperite în zilele noastre nu se face practic nicio aluzie 
la existenţa Sfinxului dincolo de cea de-a optsprezecea dinastie. În ce 
priveşte documentele lapidare, nu figurează nicio menţiune la Sfinx 
înainte de a patra dinastie. Cercetarea vestigiilor scoase la iveală cu 
ocazia săpăturilor, a pus în lumină o inscripţie care vorbeşte de Sfinx 
ca despre un monument a cărui origine se pierde în noaptea 
timpurilor şi care a fost descoperit întâmplător, după ce fusese 
îngropat de nisipurile deşertului şi uitat complet. Această inscripţie 
este din vremea celei de-a patra dinastii, întemeiată de faraonul care a 
trăit şi domnit în Egipt acum aproximativ şase mii de ani. Chiar 
pentru aceşti stăpânitori antici, Sfinxul avea deja o vârstă imposibil de 
evaluat. 

Noaptea aducea cu ea somnul, dar, oră de oră, cu încăpățânare, l- 
am alungat de la mine. Totuşi, cum ajunsesem aici cu meditatiile mele 
nocturne, pleoapele începură să slăbească, pradă unei revolte 
involuntare şi mă cuprinse o uşoară toropeală. În mine se înfruntau 
două forţe. Una era dorinţa arzătoare de a rămâne de veghe toată 
noaptea, participând la straja Sfinxului, cealaltă, o tendinţă care se 


accentua, de a-mi lăsa atât spiritul cât si corpul, pradă mângâierii 
dulci, aducătoare de somn, a obscuritátii înconjurătoare. În cele din 
urmă am hotărât să fie pace între una şi alta; în termenii acestui 
tratat, îmi tineam ochii cu greu deschişi, nu erau decât nişte fante prin 
care nu vedeam aproape nimic, dar imi tineam spiritul aproape treaz, 
lăsându-mi gândul să alunece într-o visare unde culorile defilau într-o 
molcomă procesiune. 

Am rămas aşa un timp, abandonat acelei melancolii senine care 
survenise, când gândirea s-a întrerupt. Cât a durat asta, nu ştiu, dar a 
venit un moment în care am încetat să văd culorile, un peisaj vast 
apărându-mi în locul lor. Ceea ce era fantastic acolo, era strălucirea 
unei lumini argintate, mult mai intensă faţă decât se putea lumina un 
peisaj sub lună plină. 

Dar, totul în jurul meu se anima cu sumedenie de figuri întunecate, 
fugind de colo până colo, unii purtând pe cap coşuri încărcate, alţii 
urcând şi coborând pe nişte schele ce păreau puţin solide, care se 
sprijineau de o enormă stâncă ascuţită. Printre ei erau supraveghetori, 
dând ordine muncitorilor sau controlând atent eforturile celor care 
mânuiau ciocane şi dálti deasupra stâncii pe care o modelau după un 
model determinat în prealabil. Aerul răsuna de zgomotul loviturilor 
repetate. 

Toţi aceşti oameni aveau faţa prelungă şi aspră, pielea de o nuanţă 
brun roşcată sau galbenă, bătând în gri. De asemenea, buza lor 
superioară se prelungea în mod vizibil. 

Munca lor fiind terminată, iată că în locul pantei abrupte, stâncoase, 
care predomina locul, a apărut o gigantică figură omenească, pusă pe 
corpul unui leu uriaş, fiinţă stranie, care străbătea culcată într-o vastă 
depresiune artificială, detaşându-se acum de câmpie. O scară mare, 
profundă, magnifică ducea până la ea. În vârful podoabei curioase pe 
care o purta personajul pe cap, ale cărei falduri se detaşau în spatele 
urechilor sale, se pusese un disc de aur masiv. 

Sfinxul! 

Oamenii dispărură. Peisajul se goli ca un mormânt părăsit. Atunci, 
am constatat că o mare imensă îşi întindea apele în spaţiul situat în 
stânga mea, linia țărmului desenându-se la mai puţin de o milă. În 
liniştea înconjurătoare era ceva sinistru; nu puteam înţelege, până 
când, chiar din inima oceanului s-a ridicat un tunet profund, pământul 
s-a agitat şi a tremurat dedesubtul meu; cu un muget asurzitor, apele 
au izbucnit în sus, un zid imens s-a precipitat spre noi, Sfinxul şi cu 
mine; ele inghitindu-ne şi pe unul şi pe celălalt. 

Potopul! 

A intervenit o pauză; că a durat un minut sau o duzină de ani, nu 
ştiu. Apoi, deodată m-am regăsit aşezat la picioarele marii statui. 
Priveam în jur: nicio mare. În loc de un spaţiu vast, plin de mlaştini pe 


jumătate secate, nu puteai vedea decât, ici şi colo, întinderi de 
rotocoale mici, albe, sărate, uscându-se la soare. Şi soarele strălucea 
mândru asupra ținutului, întinderile crescând mereu în dimensiuni şi 
ca număr. Tot timpul, astrul îşi revărsase peste tot focul absorbant, 
până la ultima urmă de umezeală; el transforma locul într-un ţinut de 
nisip dulce şi sec, de o culoare galben palid. 

Deşertul! 

Sfinxul stáruia în admirarea peisajului; buzele sale groase, 
puternice, intacte, păreau pe punctul de a schiţa un surâs, aparent 
satisfăcut de existenţa sa solitară. Ce armonie perfectă între personajul 
singuratic şi anturajul său care nu era mai puţin izolat! În acest colos 
nepăsător, însuşi spiritul singurătăţii părea că şi-a găsit o demnă 
reîncarnare. 

El a rămas astfel în aşteptare, până când, într-o zi, o mică flotilă de 
vapoare care înaintau, s-a oprit la malul fluviului şi nişte oameni au 
coborât din ele. Ei s-au apropiat încet, apoi, s-au prosternat în fata lui, 
murmurând rugăciuni pătrunse de o mare bucurie. 

Începând din aceeaşi zi, farmecul liniştii a fost distrus. De atunci s- 
au construit locuinţe, nu departe de acolo, în ţinutul de jos şi au venit 
regii, cu clerul lor, să facă curte celui care era el însuşi regele 
deşertului, rege fără curte însă. 

Viziunea mea s-a stins cu aceste întâmplări; ca flacăra pe care 
candela încetează să o mai emită când nu mai are ulei pentru a o 
alimenta. 


STRÁJERUL DESERTULUI 


Stelele se imbulzeau tot mai multe pe cer, luna in crestere, continua 
să surâdă curtenitor deasupra noastră, Sfinxul rămânând transfigurat, 
trandafiriu şi majestuos sub razele argintii. Când am întors capul spre 
stânga, acolo unde în viziunea mea, privisem marea aruncându-se 
furioasă asemenea unui monstru, înghițind totul în calea sa, un liliac, 
confundându-mă probabil, în nemişcarea mea, cu mediul înconjurător, 
îşi izbi aripile de capul meu iar apoi îşi continuă zborul, nu fără a-mi 
provoca un fior de dezgust de-a lungul şirei spinării. Cred că ieşise din 
vreun cavou cu mumii, găsit deschis. 

Şi eu, visam la oceanul enorm de nisip care se desfăşoară de-a 
lungul a trei miloane de mile pătrate în Sahara, flux pe care nimic nu-l 
poate împiedica până ce atinge coama lungă a înălțimilor străvechi, 
apărute din pământ ca o zidărie pictată în trandafiriu, zidărie care 
protejează Egiptul şi străjuieşte valea Nilului pe o atât de mare 
distanţă. Natura pare să fi ridicat intenţionat colinele libiene pentru a 
feri Egiptul de a fi înghiţit de nisipurile aceluiaşi deşert, care la rândul 
lui, era tot opera sa. 

Pericolul este mereu prezent. În fiecare an, pe la începutul 
primăverii, un vânt de o putere înspăimântătoare, ca un ciclon, 
declară război Africii de miazănoapte suflând cu furie de-a lungul 
acestui întreg continent, de la malurile Atlanticului. Pe măsură ce 
înaintează, asemănător unei armate cotropitoare, îmbătată de prăzi şi 
de victorie, nisipul şi praful se deplasează împreună cu el. Trombele 
formate astfel din acumularea gráuntelor de nisip, învolburându-se, se 
răspândesc peste tot, acoperind pământul cu un lintoi auriu. Acolo 
unde nu se opune nicio rezistenţă la invazia lor, ele aduc cu timpul o 
dezolare de mormânt căci acoperă cabane, case, monumente, temple, 
până la oraşe întregi. Aceasta este puterea imperială, impartialá a 
nisipului galben; el domneşte ca un monarh absolut. Forţa vântului 
poate merge până la întunecarea totală a cerului şi pierderea din 
vedere a soarelui. Norii de nisip, în vârtejuri, adesea opaci ca cea mai 
autentică ceaţă londoneză, sunt împinşi cu o mare viteză, apoi o parte 
se aşează pe obiectele întâlnite în cale; din aproape în aproape le 
acoperă şi se adună în jurul lor. Am văzut ţărani care trăiau în 
apropierea oazelor situate la marginile deşertului libian, obligaţi să-şi 
părăsească cabanele şi să le reconstruiască pe un teren mai ridicat. 
Atât de puternic se manifestă presiunea maselor de nisip, atacând 
obstacolele, învingând totul în trecerea lor. Am văzut în Egiptul de Sus 
un sanctuar străvechi de o înălţime depăşind media; el a fost degajat 
recent prin săpături, nisipul fiind stivuit lângă pereţii săi până la 
nivelul acoperişului. 

Mi-am reîntors privirile spre Sfinx, considerând expresia sa patetică, 

lungime; nu o dicem decát slab, la lumina stelelor, dar ea schimbase 
aspectul aproape surázátor al personajului din viziunea mea, Sfinxul 
primitiv, din era atlantilor. Vânturile din desert, cu energia lor teribilă 
au tot bátut in fata sa, desfiguratá de asemenea de insulta muritorilor 
ce ignorau orice respect. 

Ah! desigur, s-au abătut asupra lui, vârtejurile de nisip, când în 
linişte, când cu un vacarm de furtună distrugătoare. L-au îngropat 
oare? Fără nicio îndoială. Mi-am amintit visul misterios pe care l-a 
relatat regele Thutmes al IV-lea, în hieroglife fascinante, pe placa de 
granit roşu care se odihneşte între labele Sfinxului. Îmi repetam, de 
asemenea, plângerea patetică formulată în acest vis de Sfinxul uitat, 
înghiţit până la gât de nisipurile nemiloase: 

Nisipul deşertului mă acoperă — striga spiritul său — mă cufund în 
el tot mai mult. Repede! Fă ce trebuie să mă eliberezi; asa voi 
cunoaşte că eşti fiul şi ajutorul meu. 

Apoi, după ce s-a trezit, Thutmes şi-a spus în sinea lui: 

„Locuitorii oraşului şi ai templului, toţi vin să adore acest zeu, dar 
nu este nici măcar unul printre ei, care să se fi gândit vreodată să-i 
elibereze statuia din nisip.” 

Desenele gravate în partea superioară a plăcii, reprezintă regele 
oferind Sfinxului tămâie; apoi urmează povestirea visului cel mai 
surprinzător al acestei istorii, cu consecinţe nu mai puţin remarcabile. 
Tânărul print Thutmes vâna împreună cu nişte prieteni în 
împrejurimile lui Gizeh, în apropierea deşertului: 

«El se distra pe drumurile din sud — astfel se exprimau hieroglifele 
— practicând tragerea la ţinta de aramă, vânătoarea de lei şi de alte 
fiare ale deşertului, cursele pe carul său cu cai mai iuți ca vântul». 

Bm mino demus ă 
Bii aniem yb 
SCENE SCULPTATE PE PLACA LUI THOUTMES IV 
ASEZATÁ ÍN FATA SFINXULUI 

El s-a oprit la miezul zilei mort de obosealá. Dupá ce a pránzit, a 
vrut să se odihnească, trimitándu-i si pe însoțitori să-şi facă siesta. El 
însuşi, înainte de a face la fel, a înălţat zeilor o rugăciune. 

«Somnul l-a cuprins adánc pe print, la ora la care Ra se incorona. 


Majestatea acestui zeu venerat îl făcu să audă propria sa voce, aşa 
cum un tată se adresează fiului său, în următorii termeni: Cu adevărat, 
te văd, te privesc, o fiul meu! Thutmes, eu sunt tatăl tău, Heru-Khut, 
care vreau să-ţi dăruiesc această împărăție. Tu vei înnobila coroana sa 
roşie si tara iti va aparţine în toată întinderea ei. Asupra ta va străluci 
diadema de zeu; tie iti vor fi date produsele hránitoare ale Egiptului şi 
ti se vor aduce cadouri preţioase din ţări străine!» 

Visul s-a terminat cu invitaţia insistentă de a degaja Sfinxul de 
mantia sa de nisipuri sufocante, dacă prinţul voia să obţină coroana 
promisă. 

Thutmes a ascultat întocmai de îndrumările primite în vis. El a 
folosit un personal numeros ca să degajeze nisipul care astupa 
adâncimile din jurul Sfinxului şi-i acopereau pieptul. 

La rândul său, Heru-Khut, «soarele răsare», spiritul sau zeul 
Sfinxului s-a ţinut de promisiunea sa. Prinţul, prin eliminarea fraţilor 
mai mari, a primit coroana de faraon; devenind astfel Thutmes al IV- 
lea, s-a pus în fruntea armatelor, care plecând în expediţii în afara 
Egiptului n-au repurtat decât victorii. Imperiul său se întindea de la 
îndepărtata Mesopotamie, la est; până la a doua cataractă a Nilului, în 
Nubia, la sud; la vest a supus beduinii din Libia, în timp ce cadourile 
bogate anunţate în visul său apăreau, aduse de etiopienii bărboşi. Sub 
domnia sa, prosperitatea Egiptului a devenit imensă, pedepsind la fel 
de aspru atât pe ţărani, îngreunând munca lor, cát si pe prinți în 
lenevia lor. Cultura şi civilizaţia au atins o strălucire fără precedent. 
Gloria prezisă s-a realizat în toată măreţia ei. 

Nimic din toate acestea n-au reieşit din fabule sau legende. Sunt 
fapte, este istorie adevărată, deoarece egiptenii, mai mult decât 
oricare alt popor din antichitate, au păstrat analele, stabilite cu o grijă 
atât de minuțioasă încât aceste povestiri, în mare număr, gravate 
adânc pe piatră solidă, vor supravieţui hârtiei şi pergamentului. 

Această activitate de degajare a Sfinxului n-a rămas singura. De 
şapte ori, eterna mişcare a nisipurilor a reuşit să acopere gigantul; de 
şapte ori a fost exhumat. 

Este vorba numai de timpuri istorice. Strămoşii noştri din preistorie 
considerau deja statuia, cu o venerație care le inspira faţă de ea, 
îngrijirile cele mai dezvoltate. 

Prima degajare de nisip cunoscută, sunt de atunci mai mult de cinci 
mii de ani, a fost opera lui Khafra, faraon din dinastia a patra, cel care 
a convertit a doua piramidă în mormânt pentru a adăposti propriul 
său sarcofag de granit. S-au scurs de atunci mai puţin de alte două 
milenii, până când Thutmes IV, la rândul său, a fost condus de visul 
său faimos la întreprinderea salvării din nou a Sfinxului îngropat în 
nisip. El a încercat chiar să-l protejeze contra repetării ofensivelor 
invadării, ridicând de jur împrejur bariera unui zid din cărămizi, 


cărămizi însă fabricate grosolan şi nearse. Poţi să mai găseşti si astăzi 
din ele; pe unele mai subzistă ştampila cu numele regelui. Dar nisipul 
nu va renunța să se insinueze din nou, până când îşi va relua 
posesiunea asupra uriaşului de piatră. De data aceasta, a fost un 
suveran străin, împăratul filosof, Marc-Aureliu, care găsind Sfinxul 
îngropat până la gât, l-a degajat la rândul său. Părţile făcute din dale 
zidite, adică labele şi părţile de dedesubtul pieptului, netăiate în 
consecinţă chiar din rocă, aşa cum sunt masa corpului şi capul, 
amenințau să se ruineze. Împăratul a avut grijă să le repare. Cât 
despre zidul de cărămizi, locurile unde a indicat să fie restaurat, ies 
clar în evidenţă prin culoarea lor neagră pe fondul din spate gri- 
cenusiu. 

Sub dominatia arabá, urmeazá de la sine cá Sfinxul a fost neglijat in 
totalitate, până când, din nisipul galben nu mai apărea decât griul 
albicios al feţei sale greoaie. A trebuit să aştepte până la începutul 
secolului al XIX-lea pentru a găsi un suflet compătimitor. A fost 
căpitanul italian Caviglia, arheolog entuziast atras de studiul 
misterelor supranaturale; el a încercat să degajeze părţile superioare 
ale corpului. Dar nisipul progresa într-o asemenea măsură, încât a fost 
foarte greu să se evite o nouă îngropare a părţilor aduse la lumină. În 
1869, în onoarea inaugurării canalului de Suez, Auguste Mariette, 
fondatorul muzeului egiptean din Cairo, a întreprins un efort parţial, 
al cincilea la număr, pentru înlăturarea mormanului invadator de 
nisip, mereu în creştere, dar lucrarea a fost de scurtă durată. Treizeci 
şi trei de ani mai târziu, succesorul său la muzeu, Maspero, a primit 
din Franţa un fond important, prin subscripţie publică, fond destinat 
aceluiaşi scop. Înzestrat astfel, a putut purcede la activitatea de 
degajare, aducând la lumină cea mai mare parte a monumentului. 

Maspero spera să descopere la baza Sfinxului vreo deschizătură care 
să ducă la o cameră interioară. El nu se putea resemna să admită că, 
singura din toate, această statuie nu poseda niciun secret arhitectural. 
Şi totuşi nu a putut recupera nici cel mai mic acces. Atunci, savantul 
arheolog a dorit să elucideze altă problemă: se odihnea Sfinxul oare pe 
o terasă dedesubtul căreia ar fi putut exista camera secretă pe care o 
căuta? Dar amploarea lucrărilor necesare săpării la bază, exceda 
posibilităţile pecuniare. Cum, în acea perioadă, milionarii americani 
nu începuseră deloc să demonstreze vreun interes pentru egiptologie, 
Maspero s-a văzut obligat să amâne îndeplinirea acestei opere pentru 
generaţiile viitoare. 

A şaptea şi ultima tentativă se situează chiar cu câţiva ani în urmă. 
Guvernul egiptean a decis să încheie conturile cu nisipurile; s-au adus 
la lumină părţile de la baza fixată în cuveta lunguiatá, până atunci 
invizibile. Lucrătorii au exhumat complet partea de jos a blocului 
mare de piatră, rămas atâta vreme îngropat; astfel a fost pusă în 


evidentá, in amánunt, platforma stáncoasá imensá, pavatá cu dale 
lungi de piatră, pe care se înalţă monumentul. 

Toată porţiunea împrejmuită care îl înconjoară cât şi o bună parte 
din curtea interioară sunt degajate. Şirul de trepte, largi de patruzeci 
de picioare, coborând pe platformă, a ieşit la lumină. Poţi, în fine, să 
saluti Sfinxul în deplinátatea majestăţii sale. Acţiunea a fost 
completată cu construirea unei incinte puternice, fixate în plină pantă 
în jurul părţii împrejmuite, pentru apărarea monumentului şi ţinerea 
la respect a vârtejurilor inamice. Îndrăznim să sperăm că niciodată de 
acum încolo, vrafurile de gráunte galbene nu se vor mai acumula 
gradat pe coastele Sfinxului de o manieră care să anihileze această 
lăudabilă lucrare de degajare. 

În pofida celor arătate, nu trebuie să pronuntám o condamnare prea 
strictă împotriva duşmanului. Nisipurile, chiar dacă înghit statui şi 
temple din Egipt, îndeplinesc faţă de ele si un rol tutelar; le păstrează, 
le imbálsámeazá, salvându-le de la distrugere. Nisip african, în 
uscáciunea ta toridá, nu esti oare fárá egal pe lume in conservarea 
monumentelor de piatrá, fácute de mána omului? Íncetisor, una cáte 
una, poate cu regret, nenumáratele stele incepurá sá dispará. Veghea 
mea îndelungată, am înţeles atunci, se apropia de capăt. Îmi fixasem 
termenul la momentul când nu se mai putea discerne, la lumina lor, 
cursa misterioasă a constelatiilor pe cerul indigo şi când vor începe să 
tremure uşor primele luminite trandafirii ale aurorei. Dacă aerul era 
rece, eu aveam în schimb gâtul uscat şi ars. 

Mi-am fixat privirile, încă odată, asupra străjerului sobru al 
secretelor antice, asupra figurii de piatră, care în slaba lumină celestă, 
simboliza atât de bine pe supraveghetorul suprem şi mut al acestei 
lumi. Oare am întors o pagină aproape inedită a preistoriei Egiptului? 
Cine ar îndrăzni să evalueze vârsta Sfinxului? Dacă se admite că 
originea sa se situează în epoca Atlantidei, cum s-ar putea să-i atribui 
o dată? 

Ori, nu văd niciun motiv care să oblige la respingerea unei 
asemenea origini, atât de rapid conturată în viziunea mea, de sub 
stele. Atlantida nu mai este o ficţiune a filosofilor greci, a preoţilor 
egipteni şi a triburilor indo-americane; ea a existat, savanții n-au 
lipsit, fiecare în felul său, să adune peste o sută de probe. Am înţeles, 
de asemenea, că odată ce Sfinxul fusese sculptat în stâncă, ţinutul jos 
care îl înconjoară, nu putuse fi acoperit de nisip înainte, căci acelaşi 
lucru s-ar fi întâmplat cu panta abruptă stâncoasă, care se înalţă la 
picioarele colinei al cărei vârf este dominat de piramide. Un asemenea 
obstacol ar fi făcut acţiunea ciclopică aproape imposibilă. Cu o mare 
probabilitate, trebuie să admitem că sculptura datează dinaintea 
apariţiei nisipurilor, atunci când Sahara constituia o mare imensă şi că 
mai încolo se întindea insula cu destin tragic, vasta Atlantida. 


Locuitorii Egiptului preistoric; cei care au sculptat Sfinxul si au 
fondat cea mai veche civilizatie din lume, veneau din Atlantida; un 
exod îi adusese să se fixeze în ţinutul care este udat de Nil. Acest exod 
a avut loc înainte de cufundarea în Oceanul Atlantic a nefericitului 
continent, cataclism din care a rezultat uscarea Saharei, de atunci 
redusă la starea de deşert. Scoicile care sunt presărate din loc în loc şi 
peştii — fosilă pe care îi găseşti în nisip atestă că apele unui ocean 
imens acopereau odată acest spaţiu dezmoştenit. Cât era astfel de 
emotionant, să consideri că Sfinxul stabileşte o legătură solidă, 
vizibilă, stabilă, între generaţiile actuale şi cele ale unei lumi 
dispărute, aceşti atlanti necunoscuţi! 

Pentru lumea modernă, marele simbol şi-a pierdut semnificaţia; el 
nu-i mai mult decât o curiozitate locală. Ce semnifica el oare pentru 
atlanti? 

Pentru a ne face o idee vagá despre aceasta, trebuiesc cercetate 
puţinele vestigii de civilizaţie pe care le-au putut lăsa să 
supravieţuiască, popoarele, a căror istorie se reclamă de origine 
atlantidă. Trebuie să ne întoarcem dincolo de ritualurile degenerate pe 
care le practică anumite rase, incaşii sau populaţiile Maya, până la 
adorarea mai pură, care a fost adorarea strămoşilor lor îndepărtați; 
aceste investigaţii lasă să transpară obiectivul superior căruia i se 
adresa cultul lor: lumina, reprezentată prin soare. Iată de ce au 
construit ei, în toată America veche, temple piramidale, închinate 
astrului zilei. Acestea erau, sau variante sau copii, uşor modificate ale 
templelor similare care existaseră în Atlantida. Când Platon, venit în 
Egipt s-a stabilit în vechea şcoală de la Heliopolis, unde a studiat timp 
de treisprezece ani, preoţii care îl instruiau, în mod obişnuit foarte 
rezervaţi faţă de străini, au acordat tânărului şi zelosului cercetător 
grec favoarea de a-i comunica informaţii extrase din arhivele lor 
secrete, conservate cu multă grijă. Printre alte lucruri, ei i-au dezvăluit 
că o mare piramidă, cu vârful tăiat, se ridica pe vremuri în centrul 
insulei Atlantida şi că pe terasa superioară aflată la vârf, se construise 
templul principal al continentului, templu închinat soarelui. 

Emigrantii care au plutit spre Egipt au adus cu ei religia lor si au 
construit acolo temple după acelaşi model. Această moştenire de la 
atlanti ne lasă acum să discernem caracteristicile sale asupra pilonilor 
giganti inclinati şi asupra mormintelor piramidale din Egipt. În plus, 
soarele şi-a păstrat întotdeauna un rang primordial printre zeii acestei 
ţări. 

Atlantii au introdus, de asemenea, în Egipt, gustul pentru statui 
monumentale, colosale, predilectia lor pentru gigantii de piatră. La fel 
cum templele în ruină din Mexic, Peru si Yucatan, datorate 
descendenților atlantilor si construite din blocuri de piatră de 
dimensiuni imense, cu garnituri frumos ajustate, demonstrează un stil 


arhitectural înrudit net cu cel din Egipt, la fel este si în privinţa 
figurilor de colosi ce au fost găsite în împrejurimile acestor sanctuare 
şi de-a lungul căilor care conduc la ele. Aerul de familie se recunoaşte 
de la prima vedere. 

Cât despre pietrele sculptate, reproducând trăsături omeneşti pe 
care căpitanul Cook le-a descoperit în estul Islandei, acest vestigiu 
unic, dezolant, muntos, al unui continent înghiţit, ele măsoară doar 
douăzeci şi şapte de picioare înălţime, mai puţin de a treia parte din 
înălțimea Sfinxului. Totuşi, ele au avut, de asemenea, un prototip în 
afinitate cu cel din Egipt. 

Astfel se obţine o mică limpezire în cercetarea noastră, a 
semnificației atribuite Sfinxului de către constructorii săi. Atlantii din 
Egipt ar fi creat-o ca pe statuia lor cea mai mare, imagine a figurii 
celei mai sublime, gravată în memoria lor şi ar fi dedicat-o zeului lor, 
al luminii, soarelui. Ei ar fi înălţat, de asemenea, undeva, templul său, 
care era la fel de sublim şi cel mai mare din toate. 

Sfinxul de piatră era emblema venerată de o rasă care privea 
lumina, în această lume de materie grosolană, ca pe ceva ce se apropia 
cel mai mult de divinitate. Lumina este lucrul cel mai subtil, cel mai 
intangibil din toate pe care omul le poate înregistra cu unul din cele 
cinci simţuri. Este elementul cel mai eteric pe care ştiinţa poate să-l 
trateze; diversele soiuri de raze invizibile nu sunt decât varietăţi de 
lumină vibrând în afara posibilităţilor retinei noastre de a înregistra. 
Tot astfel, în cartea Genezei, lumina este elementul cel dintâi creat; 
fără ea, nimic altceva n-ar fi putut prinde viaţă. «Duhul lui Dumnezeu 
se purta pe deasupra adâncului» spune această carte a lui Moise (care 
a fost cunoscută în Egipt). «Şi a zis Dumnezeu: Să fie lumină! Şi a fost 
lumină». Nu este oare aici un simbol perfect al acestei lumini cereşti 
care se trezeşte în cele mai adânci profunzimi ale sufletului omenesc, 
când inima şi spiritul se oferă lui Dumnezeu? 

Memento magnific de iluminare divină care ne aşteaptă în secret să 
punem punct celei mai negre disperări, întorcându-se instinctiv către 
soare, omul priveşte corpul creatorului său. 

Lumina se naşte din soare; de acolo îşi va revărsa valurile peste 
lumea noastră. Fără soare, am fi condamnaţi să rămânem etern în 
oribilele tenebre: nicio urmă de vegetaţie, nicio recoltă; speța umană 
ar pieri de inanitie şi ar dispare de pe fata acestei planete. Dacă 
venerarea luminii şi a agentului său, soarele, a fost principiul central 
al religiei atlantide, ea va ocupa acelaşi loc în inima religiei egiptene 
primitive. Ra, zeul-soare era primul, tatăl şi creatorul tuturor celorlalți 
zei, autorul tuturor lucrurilor, născut din sine însuşi. «Slavă ţie; tu eşti 
Zeul cerului» proclamă imnul magnific şi antic al lui Ra, când se ridică pe 
cer la Răsărit. «Tu înaintezi prin imensitatea cerească, cu inima 
înseninată de bucurie. Razele tale sunt pe toate figurile. Te salut, o 


domnul meu, care traversezi eternitatea, fiinta ta fiind nepieritoare». 

Dacá Sfinxul depindea de aceastá religie a luminii, a avut sigur vreo 
legătură cu soarele. După ce m-am întors să dau ochii cu aurora care 
prin razele sale, alungindu-se la orizont, răzbătea acum întunericul, 
mi-am adus aminte de discul de aur din viziunea mea şi legătura mi-a 
apărut fulgerător. Pentru a căpăta certitudine asupra ei, m-am aplecat 
astfel ca să văd un obiect fixat la braţul meu drept, anume este vorba 
de busola mea cu cadran luminos, ghid sigur şi prieten bun. Am 
constatat că Sfinxul era pus cu faţa exact la răsărit, ochii săi orbi 
fixând tocmai punctul în care soarele începea să-şi facă apariţia 
cotidiană deasupra orizontului. 

Această orientare i-a fost dată pentru a simboliza viaţa care renaşte; 
la fel, mormintele regale din Egipt au fost dispuse pe malul occidental 
al Nilului pentru a simboliza viaţa care a trecut, prin analogic cu 
apusul soarelui. După cum soarele se înalţă până la mijlocul cerului, 
tot aşa omul, după învierea sa, urcă în lumea spiritului. După cum 
soarele traversează bolta regală a cerului, apoi îşi urmează cursul, 
pentru noi invizibil, dedesubtul orizontului, tot aşa şi omul înaintează 
de-a lungul celor două lumi. 

M-am întors şi mi-am reluat veghea. Cum noaptea se îndepărta 
încetişor, faţa Sfinxului se făcea din ce în ce mai distinctă, în timp ce, 
înălţat deasupra nisipurilor, peretele masiv înconjurător care îl 
protejează, se detaşa în luminozitatea ce creştea treptat. 

O lumină trandafirie apăru pe cer, dispersată în dâre lungi, ca 
trasate în creion de o mână invizibilă. Soarele dimineţii răsărea, 
descoperind privirii, din ce în ce mai mult, detaliile familiare ale 
personajului egiptean si nuantánd în roz palid înălțimile mai 
îndepărtate. 

La o distanţă de şapte mile, muezinii din Cairo începeau să urce în 
minaretele din moschee, până la platformele circulare, pentru a invita 
pe fidelii profetului să se trezească, căci ora primei rugăciuni sosise. 

Aici, Sfinxul chema, la rândul lui, cu toate că fără cuvinte. 
Considerând capul său, din care mi se dezvăluia un semiprofil, mă 
gândeam cu uimire la îndrăzneala oamenilor de a profana faţa 
augustă, doborând prin împuşcături, jumătate din nasul său. Ce 
gânduri or fi năvălit în capul Sfinxului când au izbucnit primele focuri 
ale acestor barbari! O fi trecut de la uimire la resentiment pentru a se 
întoarce în cele din urmă la resemnarea sa filosofică anterioară. 
Egiptenii impută această mutilare soldaţilor lui Bonaparte; arheologii 
francezi o atribuie mamclucilor din secolul al XVIII-lea care ar fi luat 
nasul Sfinxului drept ţintă în timpul unor exerciţii de artilerie. De fapt, 
Bonaparte n-ar fi tolerat niciodată profanarea celei mai vechi statui 
din lume. Corsicanul era un om mare, iubea prea mult operele de artă, 
admira cu prea mare ardoare patrimoniul antichităţii, avea spiritul 


prea meditativ pentru a nu fi sesizat sau evaluat importanta marelui 
visátor de piatrá din desert. Mamelucii n-ar fi avut, cu sigurantá atátea 
scrupule; musulmanii nu detestá oare orice idol? La un istoric arab se 
gáseste mentiunea expresá a gestului fanatic al unui seic, care in 1379, 
din mare zel pentru Allah, a vrut să spargă nasul Sfinxului. În tot 
cazul, stricăciunea a început cu mult înainte de venirea mamelucilor şi 
a francezilor. Ultimele secole n-au făcut decât să întărească dezastrul. 
În lunga perioadă dintre căderea ultimilor faraoni şi secolul al XIX-lea, 
călătorii superstitiosi nu ezitau să se înarmeze cu ciocane si lopeti 
pentru a-şi procura talismane şi suveniruri, în detrimentul Sfinxului. 
Gura a fost şi ea lovită la fel, bucăţile de dărâmături fiind luate de 
vizitatori, într-o vreme şi sub un regim care nu aprecia monumentele 
şi antichitátile ţării ca astăzi, când nu este permis să actionezi după 
cum îţi place, autorităţile asigurând o protecţie vigilentă a primelor 
monumente de artă egipteană. La urma urmelor, nu toţi vizitatorii se 
dedau la aceste vandalisme. Unii, a căror vizită se situează în urmă, pe 
vremea monarhiilor greceşti şi romane, nu au putut să se abţină să-şi 
graveze numele pe coastele Sfinxului sau pe pereţii ce înconjoară 
vasta depresiune unde se înalţă; curioşii din zilele noastre mai pot 
observa şi descifra aceste semnături din antichitate. Mai mult: pe 
degetul al doilea de la laba din spate, din stânga, trasat atât de slab 
încât cu greu mai poate fi citit, rămas neobservat -sânt sigur- de 
mulțimile care circulă pe acolo zilnic, se găseşte un minunat sonet 
original, dedicat Sfinxului de un autor celebru care nu este altul decât 
Arrien, istoricul lui Alexandru cel Mare. 

Aceste versuri greceşti, foarte frumoase, merită să fie traduse, chiar 
dacă le redai doar în proză: 

«Zeii eterni au modelat corpul tău uimitor, marcând astfel atenţia pe 
care o acordau unei ţări pârjolite de soare, unde iti ráspándesti umbra 
ce o favorizează. Ei te-au plasat, ca pe o insulă de stâncă în mijlocul 
unui platou vast, de unde trebuie să opresti nisipurile. Acest vecin pe 
care zeii l-au dat piramidelor, nu este ca la Theba, Sfinxul lui Edip, 
ucigaş de oameni; el este preotul sfânt al zeiţei Latone, străjerul 
binevoitorului Osiris, stăpânul august al ţării Egiptului, regele celor ce 
locuiesc în cer, ca şi sub soare; el este egalul lui Vulcan». 

Cel mai marc prejudiciu pe care l-au adus Sfinxului mutilatorii săi 
vrednici de milă, este probabil, pierderea surâsului său celebru, acel 
dulce, inexplicabil, insondabil surâs, care a intrigat unele după altele, 
toate generaţiile din vechime. Acum şapte sute de ani, distrugerea nu 
era încă totală; Abdul Latif, medic la Bagdad, călător şi filosof, în 
notele sale perspicace şi bine observate, a putut scrie, după ce vizitase 
piramidele şi ajunsese în grabă până la Sfinx: «această figură este de o 
mare frumuseţe şi gura respiră gingăşie». 

Elogiul, venit de la un om a cărui operă intitulată Despre corpul 


omenesc, rámasá clasicá timp de secole la popoarele arabe, meritá sá 
fie scos in evidenţă. Abdul Latif, care a întreprins voiajul in Egipt, 
puţin înainte de anul 1200 al erei noastre, continuă astfel: «Un om 
cultivat m-a întrebat ce am admirat mai mult din toate cele văzute în 
Egipt, care este lucrul care mi-a provocat cel mai mult încântarea». În 
răspuns, el s-a simţit obligat să desemneze Sfinxul. Dar vai! azi nu-l 
mai poti admira aşa uşor. Nasul a suportat insulta armelor; bărbia în 
cute îngrijite a fost făcută bucăţi; gura trist mutilată; nu este loc până 
la faldurile podoabei capului care să nu fi suportat deteriorări 
importante. Expresia gurii, altădată binevoitoare, apare acum crispată, 
ea căpătând un aspect aproape melancolic, aproape sarcastic. Chiar 
dacă bătrânul Sfinx a încetat să surâdă, el tronează acolo mereu; în 
ciuda insultelor regretabile şi a cicatricelor suportate, în el subzistând 
un dispreţ imperturbabil asupra lumii pieritoare. 

Creatura stranie, în care se încarnează forţa leului, inteligența 
omului şi seninătatea de spirit a unui zeu, ne învaţă un adevăr 
inevitabil, necesitatea de a avea ascendent asupra sinelui, omul fiind 
destinat să învingă animalul din el şi să-l supună. Cum altfel, fără a 
înțelege această lecţie elementară, ai putea să-ţi porti privirile pe 
corpul mare de piatră, cu picioare şi ghiare de fiară, pe care le domină 
capul şi figura unei nobile fiinţe omeneşti? Cine poate descifra 
simbolismul sarpelui cu glugă, această emblemă a suveranităţii 
faraonice, ridicată deasupra capului, fără a înţelege că apelul Sfinxului 
nu ne invită numai la a domni asupra altuia ci şi la a ne guverna pe 
noi înşine? Predicator mut, predicator de piatră, el îşi adresează 
cuvântarea oricui are urechi pentru a o auzi. 

Sfinxul reprezintă oare o fiinţă sau un lucru de natură divină? Da, 
dacă e să dăm crezare inscriptiilor hieroglifice care îmbracă pereţii 
templelor din Egiptul de Sus, spre exemplu la Edfu, unde se vede un 
zeu transformându-se în leu cu cap de om pentru a-l învinge pe Set, 
satana egiptenilor. Un fapt curios dă, de asemenea, de gândit, că 
Sfinxul deţine un secret arhitectural şi ascunde un mister gravat în 
piatră. Cam peste tot în Egipt, mici reproduceri ale Sfinxului erau 
înălțate în fata templelor, ca păzitori şi protectori ai intrărilor; în alte 
cazuri, leii figurează la porţile sanctuarelor, tot ca figuri tutelare. 

Chiar cheile templelor îmbrăcau forma unui leu. Numai Sfinxul din 
Gizeh apare fără ca un templu să existe în spatele lui. Ceea ce s-a 
numit templul Sfinxului, acest ansamblu în formă de fortăreață, făcută 
din coloane de piatră, cioplite grosolan şi din pereţi de-a dreptul 
masivi, în realitate, rămâne absolut independent; ultimele săpături ale 
profesorului Selim Hassam au stabilit aceasta cu o certitudine 
definitivă. Este vorba acolo, se ştie de acum încolo, de templul 
piramidei lui Khafra, a doua piramidă de care îl leagă o şosea în 
pantă, pavată, scoasă complet la iveală la ora acuală. La urma 


urmelor, acest sanctuar de o arhitectură curioasă nu se găseşte în 
spatele Sfinxului, ci în faţa lui. 

Cât despre templul cu deschidere strâmtă, pe care Caviglia l-a 
exhumat din locul unde se afla rezemat de piept, între labele 
Sfinxului, dar care acum aproape a dispărut, el fusese construit târziu, 
în raport cu data originii Sfinxului. El cuprindea trei plăci înalte de 
patrusprezece picioare, care jucau rolul de pereţi fără acoperiş; timpul 
şi achizitorii benevoli au coborât acolo şi au luat două din ele. Chiar 
altarul de sacrificii, care odinioară se găsea în faţa intrării acestui 
templu şi care acum ocupă aceeaşi poziţie în raport cu labele 
Sfinxului, este o lucrare romană, deşi a fost tăiată în granitul roşu care 
se prelua de foarte aproape, de la vechiul templu al lui Khafra. 

Atunci, unde se găseşte adevăratul templu al Sfinxului? 

Ridicând puţin capul, mi-am purtat privirile în spatele statuii. Şi din 
unghiul în care eram aşezat, am văzut, ridicându-se încă nedistinct, în 
primele sclipiri ale dimineţii, ináltándu-si spre cer vârful său tăiat, cel 
mai mare edificiu din lume, enigma insolubilă de piatră, miracolul 
suprem din univers, atât pentru greci cât şi pentru noi, problema 
tuturor timpurilor, prietenul demn al Sfinxului: 

Marea piramidă! 

Şi unul şi cealaltă, înălțate în vremea atlantilor, rezistă, martori 
caracteristici ai misteriosului continent dispărut şi rămân ca o 
moştenire mută, a unei rase care a dispărut, la fel de misterios ca şi 
tara lor. 

Si unul si cealaltá vor rememora succesorilor atlantilor gloriile 
acestei civilizatii pierdute. 

Acum, soarele si Sfinxul s-au reintálnit, reinnoind minunata lor 
intersectare pe care o perpetueazá zi de zi de un numár nestiut de ani. 
Încetişor, cerul a traversat toate fazele care succed aurorei în Egipt; 
orizontul a trecut de la trandafiriu la vioriu, apoi la violet şi la roşu, 
înainte de a îmbrăca acea nuanţă albastră alburie atât de intensă, fără 
de niciun nor, care planează perpetuu asupra Egiptului ca o boltă 
magnifică. De acum înainte, voi şti că Sfinxul, străjerul deşertului, 
simbolizează pe cei patru păzitori sacri ai acestei lumi, cele patru 
fiinţe divine care execută ordinele Zeitátii mitologice, supraveghetorii 
tácuti şi secreti ai umanităţii si ai destinului său. Cei care au sculptat 
trăsăturile Sfinxului cunoşteau aceste fiinţe sublime, dar noi, cei fără 
noroc, din zilele noastre, le-am dat complet uitării. 

Putin obosit de această lungă veghe nocturnă, má pregáteam să-mi 
iau rămas bun de la figura gigantică înălţată deasupra nisipurilor. 
Stăpânirea de sine, expresia sa de un calm magistral, liniştea spirituală 
care iradiau in jurul lui, nu rămâneau fără un ecou în mine, 
insuflându-mi în privinţa lumii subtile o detaşare pe care n-aş şti deloc 
s-o exprim sau să o definesc. Sfinxul, atât de bătrân, veghează încă 


asupra copilăriei umanității. — Absorbit în  contemplaţia sa 
imperturbabilă, a văzut, rând pe rând, civilizațiile urmándu-si 
ascensiunea glorioasă şi coborând încet în declin, ca atâtea flori care 
se ofilesc; a observat tumultul invadatorilor trecând şi revenind, 
ducându-se şi iar venind, sosind, apropiindu-se. Şi orice s-a întâmplat, 
el a rămas, stabil pe baza sa, impasibil, neatins de nicio emoție 
omenească. Ceva din această indiferență de piatră, opusă 
vicisitudinilor sorții, părea că şi-a făcut loc uşor în creierul meu, în 
timpul acestei nopţi obscure. Sfinxul iti usureazá orice povară care îţi 
apasă sufletul; el face din trecut un film adevărat a cărui derulare o 
priveşti fără să te ataşezi, cu totul impersonal. 

Sub limpezimea cerului de safir, am aruncat o ultimă privire asupra 
fruntii largi, ochilor atât de adânci în orbite, puternicilor obraji 
rotunzi, podoabei masive a capului ce pare reală, faldurilor ca de 
pânză, traversate de benzi orizontale, una lată, între două linii mai 
înguste. Am mai admirat odată razele colorate trandafiriu care se 
accentuau mereu pe obrajii săi, amintire a Sfinxului, aşa cum l-au 
văzut cei din vechime, atunci când era îmbrăcat de un strat de calcar 
neted şi lucios şi bătea în roşu închis. 

Dacă acest corp alungit combina forţa leului cu inteligența omului, 
era totuşi ceva în el pe care nu-l puteai numi nici omenesc, nici 
animalic, altceva, în afara şi deasupra acestora, ceva divin! Niciun 
cuvânt nu a fost pronunţat între noi şi totuşi, din prezenţa Sfinxului a 
emanat o vindecare spirituală. Eu n-am îndrăznit să murmur nimic la 
urechile sale impozante, surde la agitația lumii şi cu toate acestea, 
ştiam că el m-a înţeles perfect. Da, un element supranatural se găsea 
sigur în această creatură de piatră, coborâtă până în secolul al XX-lea, 
ca o fiinţă dintr-o lume necunoscută. Dar buzele sale grele rămâneau 
închise la secretele lor atlantide. Dacă strălucirea dimineţii îmi 
descoperea în plin vederea Sfinxului, aceasta îmi intensifica insă 
misterul suprem. 

Mi-am mişcat picioarele amortite în nisip, apoi m-am ridicat încet, 
adresând un cuvânt de rămas bun figurii impasibile. Şi, în fixitatea 
privirii sale, care pândeşte mereu primele raze de soare, am putut 
saluta din nou imaginea încărcată de speranţă, simbolul învierii 
noastre sigure, atât de sigure, atât de inevitabile ca ivirea zorilor: Iată, 
deci, ce a murmurat Sfinxul, rupându-şi în fine mutenia: 

Tu apartii la ceea ce nu moare, tu nu eşti ataşat la imperiul unic al 
timpului. Tu eşti veşnic; tu nu eşti numai carne pieritoare. În om, 
sufletul nu poate fi ucis; el nu poate muri. Acoperit, la adăpostul 
inimii tale, el aşteaptă cum aştept eu învelit în nisip, în universul tău. 
Cunoaşte-te pe tine însuţi, o muritorule! Căci în tine, ca în toţi 
oamenii, vine cineva, se aşează la bază şi certifică dacă există un 
Dumnezeu! 


PIRAMIDA 


Faraonii nu mai sunt decát fantome, spirite insesizabile dispárute in 
lumea umbrelor secrete «Amenti». Dar ne rămân piramidele! 
Impunátoare, memoriale prestigioase, incorporate pentru totdeauna în 
platourile stâncoase pe care au fost ináltate. Dacă Egiptul vechi 
continuă să ne reţină atenţia, să capteze interesul lumii moderne, 
înainte de toate, este din cauza acestor monumente, martore ale 
existenţei sale; niciunul din celelalte imperii dispărute din Orient nu a 
lăsat martori mai elocventi şi mai demni de luat în consideraţie. 

Pliniu afirma undeva că renumele celor trei piramide merge până la 
marginile pământului. Două mii de ani au trecut de atunci şi nu putem 
ezita să estimăm că timpul nu a şters nimic din acest prestigiu. Recent 
am scris unor prieteni care duc o viaţă foarte retrasă într-un colt 
pierdut din străfundurile meridionale ale Indiei peninsulare. Poate că 
ei n-au trecut niciodată de bariera lungă a înălțimilor din vecinătatea 
lor; ei n-au tulburat cu nimic lumea şi lumea nu i-a tulburat cu nimic. 
Le-am vorbit de nişte cercetări pe care le-am întreprins la Marea 
piramidă. N-am avut nevoie să le explic ce este ea şi unde se ridică; 
eram sigur că ştiau. Răspunsul lor a venit să confirme această 
siguranţă; da, aceşti indieni simpli ştiau exact despre ce era vorba. 
Renumele piramidelor s-a răspândit mai departe de epoca lui Pliniu. 
Aceasta îmi permite să mă întreb, dacă nu cumva, mult mai mulţi 
decât unul dintre puternicii noştri oameni de afaceri, veniţi acolo ca 
turişti, n-au suspinat la vederea acelor feţe triunghiulare, regretând că 
ele nu sunt utilizate ca nişte incomparabile panouri de publicitate. 
Cine ştie dacă, vreodată, în viitor, nu se va găsi un industriaş 
întreprinzător care va avea curajul să ofere guvernului egiptean o sută 
de mii de piastri pe an, numai pentru a fi autorizat să ridice pe fata de 
nord a Marii piramide un eşafod imens, pe care să avem plăcerea 
echivocă de a citi în engleză, franceză şi arabă, invitaţia urgentă de a 
folosi cutare sau cutare săpun, acum aproape la fel de celebru ca însăşi 
piramidele! 

Aceste monumente antice care înving secolele rețin interesul 
savanților la fel de mult cum atrag curiozitatea profanilor. De ce? 
Pentru că ele răsar din adâncul trecutului cel mai îndepărtat si pe de 
altă parte, pentru că dimensiunile lor uimesc chiar o generaţie pentru 
care gigantul a devenit familiar. Prima dată când luăm în consideraţie 
piramidele, ni se pare că revenim la o epocă pe cât de stranie, pe atât 
de îndepărtată, în care antichitatea îşi găseşte expresia exactă, în 
ciudátenia acelor contururi insolite. Rámánem stupefiati să vedem 
cum mâinile popoarelor primitive au putut, pe un platou deşert, să 
ridice munţi artificiali atât de monstruoşi încât să rivalizeze cu însăşi 
creaţiile naturii. 


Când învingătorii greci au pătruns în Egipt şi au observat aceste 
construcţii nemaipomenite ridicându-şi vârfurile ascuţite spre cerul 
deşertului, privirile lor s-au fixat pe ele, în tăcere, retinándu-si 
respiraţia. Atunci când inteleptii epocii alexandriene au alcătuit 
catalogul celor şapte minuni ale lumii, ei au aşezat piramidele pe 
primul loc. Astăzi, din cele şapte, doar piramidele au rămas în 
picioare. 

Dar vârsta şi dimensiunea, cât de impresionante ar fi, nu epuizează 
seria de motive care justifică acest prestigiu incomparabil. Anumite 
fapte bine cunoscute şi altele de loc cunoscute, privind prima 
piramidă, cea mai mare, pot suscita în noi o uimire pe măsura celei 
încercate de vechii greci. 

Savantii pe care Bonaparte îi avea adjuncti în statul sáu major, în 
timpul expediției în Egipt, fiind însărcinaţi să alcătuiască harta 
detaliată a ţării, au ales Marea piramidă ca punct de plecare al 
sistemului lor de longitudini. După ce au terminat planul Egiptului de 
Jos, au avut surpriza să constate -se pare, coincidentá- că linia 
meridianului astfel adoptată, împărțea exact în două părţi egale 
regiunea Deltei, formată din gurile Nilului şi constituind practic tot 
Egiptul de Jos. Surpriza lor s-a accentuat considerabil când au 
constatat că perpendicularele trasate pe cele două linii diagonale ale 
Marii piramide delimitează toată suprafaţa Deltei. În fine, care n-a fost 
mirarea lor când reflectarea la aceste lucruri le-a relevat că poziţia 
Marii piramide se califica pe meridianul central nu numai pentru 
Egipt, ci pentru toată întinderea globului terestru: Marea piramidă se 
ridică exact pe linia mediană a pământului. 

Într-adevăr la estul şi la vestul axei verticale a Marii piramide, 
suprafeţele sunt egale. Meridianul său ar fi deci, în longitudine, zeroul 
natural pentru sfera terestră. Faptul ca această linie centrală să fie 
semnalată cu precizie de cel mai mare edificiu de piatră pe care lumea 
l-a construit vreodată, iată ce uimeşte imaginaţia cu o forţă fascinantă! 
Iată ce dă de gândit! 

Manualele şi ghidurile pentru turişti se complac să susţină că Marea 
piramidă a fost construită de un rege din a patra dinastie, Khufu, pe 
care grecii l-au numit Cheops; el dorea un mormânt fără pereche, pe 
cât de original, pe atât de demn de un monarh; Marea piramidă, 
nefiind efectiv altceva. Ca teorie comodă, convenabilă şi 
convenţională, nu se putea găsi ceva mai bun. Ea poate să prevaleze 
pe toate autorităţile competente în materie de egiptologie, arheologie 
şi istorie antică. Ínclinati-vá deci, cu respect, în fata ortodoxiei si 
acceptaţi verdictele. 

Dar există şi teorii eterodoxe. Ideile care s-au dezvoltat în jurul 
subiectului se eşalonează între perfecta ncverosimilitate şi ipoteza 
ştiinţifică plauzibilă. Măreţia şi importanţa piramidelor sunt pe deplin 


suficiente pentru a explica de ce atâţia cercetători şi-au inchinai 
activitatea acestui subiect. 

Inginerul sef al unei cái ferate australiene si-a cheltuit timpul si 
energia pentru a reuni o colectie de másurátori si figuri destinate sá 
demonstreze cá piramidele serveau la másurarea tinutului. La Paris, 
am găsit o corespondenţă pasionantá, pe care au întreţinut-o un 
profesor francez si doi egiptologi cunoscuti; primul cáuta sá 
stabileascá dacá scopul real al piramidelor constá in comemorarea 
simbolică a creaţiei artificiale a Nilului, care avusese loc într-o 
perioadá foarte indepártatá. S-au gásit, de asemenea, istorici ingeniosi 
cuceriti de ideea imenselor hambare unde Iosif, fiul lui Iacob, 
inmagazina grául destinat hranei poporului in timpul celor sapte ani 
de foamete: acestea erau piramidele. Dar dacá acesti savanti s-ar fi 
aventurat la fata locului, ar fi constatat cá tot spatiul utilizabil pentru 
înmagazinare, n-ar fi putut cuprinde mai mult grâu decât ratia 
necesară aprovizionării locuitorilor de pe o singură stradă şi aceea nu 
prea lungă. 

Astronomul Proctor, acum cincizeci de ani, a susţinut o ipoteză 
interesantă: piramidele ar fi fost destinate observaţiilor astronomice, 
amenajându-se acolo locuri potrivite acestei activităţi, care constată şi 
înregistrează poziţia cât şi mişcarea stelelor şi planetelor. Totuşi, 
observatoare atât de costisitoare n-au fost construite niciodată, nici 
înainte, nici după piramide. 

S-a prezentat, de asemenea, o argumentatie pe cât de amuzantă pe 
atât de ingenioasă: sarcofagul de piatră odihnind în camera regelui n- 
ar fi altceva decât o cuvă de botez umplută cu apă, ori de câte ori era 
nevoie. Alţii susțineau cá, în loc de apă ar fi fost nişte gráunte (grain), 
fiind ştiut că grain-ul era o măsură etalon de masă, folosită atunci în 
toată lumea (1 grain = 0.53grame). 

La fel, este de neconceput ca ascunzătorile secrete din piramide să fi 
jucat rolul de safe, din zilele noastre, unde să se fi ascuns comori 
bogate, bijuterii şi pietre preţioase, căci cheltuiala colosală cerută de 
construcţie ar fi consumat averea pe care ar fi trebuit să o 
adăpostească. 

La origine, asigură alţi teoreticieni, piramidele erau faruri uriaşe, 
înălțate pentru vapoarele ce navigau pe Nil. Cât despre opinia 
domnului de Persigny, care vedea acolo ziduri de apărare puternice 
destinate protejării caselor, mormintelor şi templelor contra invaziei 
nisipurilor din deşert, ea nu poate decât să stârnească zâmbetul 
egiptenilor moderni. 

Trebuie clasificat deoparte, un grup de teorii, aparent plauzibile, cu 
țeluri propagandistice şi care, de fapt, au întrunit adeziunea generală 
în anumite medii engleze şi americane. Interesul stârnit de acestea 
este puternic, chiar captivant; coerenţa şi îndemânarea sistematizării 


fiind remarcabile. Dar, până la ce punct se atinge astfel realitatea 
obiectivă? 

Aceste interpretări dau o semnificaţie particulară măsurilor care se 
prezintă în interiorul Marii piramide. Camerele sale, culoarele şi 
galeria sa ar exprima un limbaj simbolic şi un mesaj profetic privind 
chiar epoca noastră; autorii acestor teorii sunt convinşi că au găsit 
cheile adecvate pentru descifrarea acestui mesaj. Lungimea, lăţimea şi 
înălţimea căilor de acces, ale coridoarelor şi ale camerelor le-au 
revelat prevestirile mute ale unui nou şi înspăimântător apocalips. 
Combinând un număr de necrezut de astfel de trăsături, ei asociază 
rasa anglo-saxonă, triburile pierdute ale Israelului, cărţile Bibliei şi 
Egiptului antic într-un amestec cu adevărat bizar, iată un simplu 
exemplu din declaraţiile lor: «Când măsurăm pasajele şi marea galerie 
din interior, găsim exact numărul anilor scurşi până la perioada în 
care trăim în prezent. Lungimea marii galerii este de 1883 degete; 
adăugând 31, numărul de ani pe care îl denotă piramida ea fiind cei ai 
misiunii mântuitoare a Domnului nostru; se obţine 1914, anul când a 
izbucnit primul război mondial». Ei sunt convinşi că piramida n-ar fi 
fost ridicată în interesul constructorilor, ci destinată, dezinteresat 
pentru ei, spre binele epocilor viitoare şi că ea s-ar fi raportat, în 
particular, aşa numitei ere a mileniului. Ei aşteaptă eu toată 
încrederea, venirea Celui care indică suprema revelaţie a piramidelor; 
ei aşteaptă revenirea şi inslalarea pe tron a lui Mesia. 

Aş dori să-i pot urma pe acei dintre prietenii mei care profesează 
aceste vederi; mi-ar place si mie să-mi iluminez sufletul la flacăra 
sperantelor lor înalte. Dar raţiunea la care mă văd obligat să rămân 
ataşat şi bunul simţ la care ţin ca la o comoară, se trezesc şi îmi 
barează drumul. 

Omul care mai mult decât oricare altul, a contribuit prin eforturile 
sale neobosite şi cercetări perseverente la elaborarea acestor teorii, a 
fost Piazzi-Smyth, în timpul unei perioade foarte lungi, în Scoţia. 
Caracterul său era extraordinar, uimitor. El atingea limita unui geniu 
inspirat. Dar, un dogmatism aspru, foarte scoţian, contrazicea şi 
denatura mesajul pe care intuiţia sa încerca să-l comunice intelectului 
său. Smyth şi-a consacrat o iarnă întreagă pentru a măsura piramida 
în cele mai mici detalii: suprafeţe, lungimi şi unghiuri. Dar el luase 
acolo şi teoriile gata făcute; măsurătorile sale şi desenele trebuiau să 
se conformeze lor apriori. Sistemul preconceput era la fel de imuabil 
ca piramida însăşi. În schimb şi spre deosebire de piramidă, desenele 
şi măsurătorile erau autorizate să se adapteze, nu fără suplete, 
demonstrațiilor care se aşteptau de la ele. Urmează cá Smyth proceda 
cu toată îndemânarea, dar pornirea sa preconcepută aproape l-a orbit. 
Ştiu, în tot cazul, că cel puţin sir Ernest Wallis Budge, fostul director 
al antichităţilor egiptene la British Museum n-a putut să accepte 


schitele sale. Stiu, de asemenea, cá sir Flinders Petrie, decanul 
arheologilor englezi in Egipt, dupá ce a intreprins, timp de o iarná, 
investigaţii minutioase în piramide, a găsit o diferenţă de şaptezeci si 
unu de degete între măsurătorile sale şi cele ale lui Piazzi Smyth, 
asupra celui mai important punct din toate. Ştiu, în sfârşit, că un 
inginer foarte experimentat a controlat la urmă toate dimensiunile 
Marii piramide, atât la exterior, cât şi la interior, constatând că cele ce 
fuseseră prezentate nu numai de Piazzi Smyth, ci şi de principalii săi 
adepti si succesori, s-au dovedit hotărât inacceptabile. Petrie 
povesteşte istoria amuzantă a dezamăgirii încercate de un continuator 
al lui Smyth, când l-a găsit încercând să pilească proeminenta din 
granit a anticamerei regale pentru a o aduce la dimensiunile cerute de 
teorie! 


IN TERIORUL MARII PIRAMIDE (SECŢIUNE) 

Dar, dacă ne arătăm foarte circumspecti la analizarea concluziilor la 
care aceşti inflácárati propagatori ai acestei teorii ar dori să ne 
antreneze, nu este numai din cauza incertitudinii expunerilor grafice? 
De mult timp deja, ei susțineau că data construcţiei piramidei ar fi fost 
anul 2170 înainte de Isus Hristos, pentru că în acel an, o anumită stea 
polară se găsea în prelungirea verticală a axei de la intrare. Ei estimau 
că acel lung vestibul întunecat fusese plasat sub un unghi dispus astfel 
pentru a capta lumina numitei stele. Dar, în virtutea marii mişcări 
celeste care se numeşte procesiunea  echinoctiurilor, stelele, 
deplasându-se, nu se regăsesc în aceeaşi poziţie în raport cu globul 
nostru terestru, decât la capătul unui interval de 25.827 ani. S-ar 
putea astfel estima la fel de logic că Marea piramidă a fost construită 
cu 25.827 ani înainte de anul 2.170 înaintea erei noastre, pentru că şi 
atunci steaua polară, despre care este vorba, era în vârful 
perpendicularei duse pe axa vestibulului. 

În realitate, această intrare era situată la un unghi al cărui vârf viza 
punctul pe care îl ocupa, de-a lungul secolelor, fiecare din stele venind 


ránd pe ránd sá facá de gardá in fata cerului. Argumentul care constá 
in observatia cá acolo se gásea steaua Alfa din constelatia Dragonului, 
nu inseamná mare lucru, pentru cá si alte stele au fost acolo, prezente 
in fata intrárii piramidei. 

Teoreticienii nostri nu puteau sá retiná data cea mai indepártatá; 
acei 25.827 ani adăugaţi la cei 2.170 ani, înainte de Isus Hristos, ar fi 
atribuit existenţei oamenilor pe pământ, o vechime fără măsură, 
incompatibilă cu cele cinci până la şase mii de ani pe care, după ei, 
Biblia îi atestă. Ei s-au oprit deci la data 2.170 înaintea erei noastre. 
Ori, toţi egiptologii, o resping, pe drept cuvânt, căci inscripţiile şi alte 
relaţii istorice cunoscute în prezent, obligă a atribui piramidei o 
origine mai puţin recentă. 

Biblia este o colecţie de scrieri mai complexă şi mai profundă decât 
ar părea la suprafaţă. Primele sale cinci cărţi şi, în special, cea a 
Genezei, nu se interpretează corect decât cu ajutorul unei chei 
rătăcite, din nenorocire, de mai multe secole. 

S-au citit tradiţiile conservate în Biblie în sens opus; s-a zguduit 
raţiunea, prin constrângerea de a înghiţi explicaţii pe care aceste 
povestiri n-au pretins niciodată a le da. Astfel s-a ajuns la poziţia, cu 
adevărat încântătoare, luată în cursul ultimului secol; când geologii s- 
au recunoscut, studiind fosile de animale, în imposibilitatea evidentă 
de a atribui lumii o durată de şase mii de ani. Teologi nu mai puţin 
eminenti au concluzionat grav că Dumnezeu, în mod deliberat, a 
înmormântat aceste fosile pentru a-i pune pe credincioşi la încercare. 

Dacă teoreticienii noştri, ai piramidei, n-ar fi dat şi ei o interpretare 
greşită Bibliei, ar fi putut accepta data cea mai veche. Poate astfel s-ar 
fi apropiat sensibil de realitate, căci edificiul de piatră prezintă o 
soliditate perfectă susceptibilă de-a fi rezistat la asaltul a trei sute de 
secole. Forţa şi stabilitatea lui sunt astfel încât, va rămâne în picioare, 
atunci când toate celelalte morminte de pe pământ se vor dărâma. 

Se poate că, dacă această şcoală a reuşit să se implanteze, aceasta să 
se explice prin prezicerile pe care le face. Ea amestecă, curios într- 
adevăr, declaraţiile profeților evrei şi dimensiunile Marii piramide cu 
scopul prezicerii exploziei de războaie şi căderi de guverne, restaurării 
Bisericii creştine şi întoarcerii lui Hristos, calamitátilor economice 
mondiale şi misiunii divine a popoarelor de limbă engleză, ridicărilor 
şi cataclismelor pe pământ şi pe mare, şi încă altele. 

Trebuie să amintim, în acelaşi timp că Piazzi Smyth însuşi a indicat 
anul 1881 pentru începutul mileniului. Să nu uităm nici că şcoala sa a 
semnalat, cu mult timp înainte, luna mai 1928 ca fiind cea mai nefastă 
din istoria universală; ori ea a trecut fără evenimente răsunătoare şi 
supravietuim încă. Apoi s-a transpus această dată decisivă în luna 
septembrie 1936, tot în virtutea renumitelor dimensiuni ale 
piramidei... 


Niciun rationalist, cu siguranţă, nu va admite uşor teoria care 
pretinde sá atribuie actiunea giganticá, cu cheltuielile si munca fárá 
precedent, care a necesitat-o, nu grijii de a face sá profite de ea 
posteritatea egipteaná, ci unei solicitudini exprese pentru cei care vor 
veni pe lume, cam peste cinci mii de ani mai tárziu si vor popula 
continente stráine. Chiar dacá se presupune cá acesti teoreticieni au 
scos in evidentá exact cutare sau cutare dimensiuni matematice si 
particularitáti interioare ale Marii piramide, se pare cá ei au luat-o pe 
tangentă, pentru a se cufunda într-o grămadă de preziceri, care n-au 
nicio legătură vizibilă cu aceste date. Esenţa tezei lor constă în aceea 
că Dumnezeu ar fi convins pe egiptenii primitori să adreseze epocii 
noastre un mesaj în piatră. Dar n-ar fi putut, cu aceeaşi eficienţă, să 
comunice acest mesaj astăzi, pe o cale directă, simplă şi mai aptă să 
reuşească, folosind un profet uman, mai curând decât să lase acelaşi 
mesaj în adâncimile piramidei, abandonat la întâmplare, şoptit, fie să 
rămână nebănuit, cum a fost timp de secole, fie să primească 
interpretări greşite, cum se poate prea bine să se fi produs în zilele 
noastre. 

Dar, dacă nu putem accepta aceste teorii particulare, se cuvine să 
respectăm sinceritatea impulsurilor de care ascultă cei care le 
răspândesc. Le datorăm chiar recunoştinţă pentru interesul pe care l- 
au stimulat în privinţa semnificației spirituale a piramidelor. 

Ce şi-au propus exact constructorii piramidelor? Ce simbolizează 
Sfinxul? Acestea sunt două din enigmele cele mai captivante, mai 
fascinante, puse de Egipt, atât vizitatorilor cât şi locuitorilor săi. Ele 
sunt, de asemenea, cel mai greu de rezolvat. 

A fost deci construit, acest «zgârie-nori» egiptean, doar pentru a 
conserva mumia faraonului? Să ne rezumăm la aceasta, odată cu 
manualele noastre şi cu ghizii arabi, cu veşminte negre? A fost tăiată 
în blocurile de calcar de Turah şi în granitul adus de departe, de la 
Syene, o asemenea masă doar pentru a ascunde un singur cadavru 
învelit în pânză de in? S-a muncit şi s-au transportat cu greu, în focul 
arzător de soare african, mai mult de optzeci de milioane de picioare 
cubice de piatră, pentru a satisface capriciul unui singur rege? S-au 
asamblat cu grijă două milioane trei sute de mii de blocuri, cântărind 
fiecare cam două tone şi jumătate, doar pentru a acoperi ceea ce ar fi 
comandat câteva căpetenii? În fine, Iosif, istoricul evreu, are dreptate 
când numeşte piramidele «mari şi inutile monumente»? 

Lucrul este foarte posibil, după ceea ce cunoaştem despre puterea 
faraonilor şi credinţele egiptenilor, relativ la viaţa de dincolo. Posibil, 
dar puţin probabil. Niciodată, atât cât ştiu istoricii prudenti, nu s-a 
găsit în Marea piramidă niciun aparat funerar, cu toate că o anumită 
tradiţie raportează că unul din califi conserva, ridicată în faţa unei uşi 
din palatul său, o mumie, în lemn sculptat, pe care o adusese din 


piramidá. Pe peretii laterali interiori, piramida nu contine nici ample 
inscripţii hieroglifice, nici basoreliefuri sculptate, nici picturi 
reprezentând scene din viaţa defunctului, într-un cuvânt, nimic din 
ceea ce adăpostesc celelalte bolte ale mormintelor egiptene. Tot 
spaţiul interior este gol, lipsit de acele ornamente care plăceau 
faraonilor să fie expuse pe mormintele lor; nicio urmă aici din 
ornamentatia la care ar fi normal să ne aşteptăm, în unul din 
mormintele cele mai importante din Egipt. 

Ceea ce constituie poate evidenţa cea mai concludentă, când 
descoperi acolo amplasarea mormântului unui monarh păgân, este 
receptacolul gol de granit roşu, neacoperit, pus pe pământ în camera 
regelui. Nu sare în ochi că este sarcofagul regal! Aşa va vorbi 
egiptologul; pentru el afacerea este lichidată de acum înainte. 

Dar de ce părţile laterale ale sarcofagului nu conţin textele şi 
figurile religioase fixate de uzantá în situaţii similare? De ce niciun 
cuvânt, nicio inscripţie hieroglifică oarecare? 

Orice alt sarcofag este de obicei acoperit de un memorial grafic sau 
pictural, atestând în ce împrejurări a fost folosit. De ce acesta face 
excepţie, dacă a fost al unuia dintre cei mai celebri regi ai Egiptului? 

De ce a fost amenajată o canalizare mai lungă de două sute de 
picioare pentru a stabili comunicarea între cavoul boltit, conţinând 
acest presupus sarcofag şi aerul din exterior? Mumiile nu au nevoie de 
aer proaspăt; cât despre muncitori, ei nu mai aveau de ce să intre în 
cameră odată ce terminaseră de construit bolta. Nicăieri în Egipt, n- 
am văzut altă piesă, care, destinată să servească de mormânt pentru 
un defunct regal, să fi posedat conducte pentru a-l aerisi. 

De ce să se fi plasat presupusul într-o cameră situată la o sută 
cincizeci de picioare deasupra nivelului solului, când peste tot în alte 
părţi s-a pus în evidenţă practica egipteană care consta în săparea de 
bolti funerare în rocă, sub pământ? A fost şi este un obicei universal; 
morţii se depun fie sub pământ, fie pe pământ. «Tu eşti pământ şi te 
vei întoarce în pământ», astfel ne-a vorbit natura întotdeauna. 

De ce să se fi construit sala înaltă, numită marea galerie, pentru a 
ajunge la camera regelui şi să i se fi dat mai mult de treizeci de 
picioare înălţime, când cu o prelungire a scării, care n-are decât patru 
picioare înălțime, s-ar fi obţinut acelaşi rezultat, cu preţul unui efort 
mult mai mic, construcţia nefiind tot aşa de complicată ca aceea a 
marii galerii? 

De ce s-a plasat o a doua cameră, numită camera reginei, atât de 
aproape de prima? Niciodată faraonii nu erau înmormântați alături de 
soțiile lor si o singură mumie nu are nevoie de două cavouri. Dacă 
totuşi, camera reginei ar fi conţinut picturi şi inscripţii murale, uzuale 
în mormintele egiptene, prezenţa sa aici cu titlul de anticameră ar 
putea să se justifice, dar ea este de asemenea goală şi lipsită de 


ornamentatii ca si camera regelui. De ce si camera reginei a fost 
inzestratá cu aceste conducte de aerisire, atát de astupate cát fuseserá 
şi orificiile când au fost descoperite? De ce constructorii şi-au dat 
osteneala să aerisească aceste aşa zise morminte? Este cazul să 
repetăm, morţii nu respiră. 

Nu, precis, cu ajutorul cercetării adevăratei cauze a unei atât de 
mari cheltuieli de timp, muncă, materiale şi bani, raţiunea refuză să 
admită ipoteza unui mormânt, ca şi teoria prezicerilor. Trebuie să ne 
întoarcem la 180 de grade pentru a căuta o altă explicaţie. 

Am consacrat adesea lungi meditații acestui mister. Am petrecut 
mai multe ore împiedicându-mă rând pe rând în dărâmăturile 
sfărâmicioase care zac pe pământ în jurul piramidelor şi parcurgând în 
adâncimea lor, pasaje şi camere la fel de întunecate. În dese rânduri, 
m-am aşezat sub arşiţa crudă a soarelui de după-amiază pe blocurile 
de calcar alb, la picioarele Marii piramide sau pe nisipul dulce ce se 
întinde spre est. Am cântărit şi răscântărit problema. Am urcat panta 
dăltuită, zidită rând după rând, căutând cu încăpățânare firul 
conductor, examinând crăpăturile, studiind fizionomia generală a 
celor trei edificii. Am deranjat şopârle mari în tunelele negre, rar 
vizitate, din a doua şi a treia piramidă. Pe scurt, m-am abandonat atât 
de profund cercetărilor mele încât acei martori antici de piatră din 
Egiptul primitiv mi-au devenit atât de familiari ca şi camerele diferite 
din noua mea reşedinţă de la Cairo. 

Cu cát mă initiam mai mult în detaliile lor, cu atât mă simţeam mai 
obligat să le admir; în acelaşi timp, cu cât le intelegeam mai bine 
planurile particulare, cu atât îmi apărea mai mult remarcabila lor 
perfecţiune tehnică. 

Câtă abilitate a trebuit dovedită pentru tăierea, transportarea şi 
ridicarea fiecăruia până la locul său, a imenselor blocuri de piatră, 
într-un timp când nu dispuneai de concursul nici al vaporilor, nici al 
electricităţii! Nicio macara mecanică acționată pe şine de oţel; oţelul, 
nici vaporii, nu erau atunci lucruri cunoscute. 

Desigur, dacă un faraon ar fi dorit să lase posterităţii un mormânt 
durabil, el nu putea să-şi oprească alegerea pe o arhitectură 
răspunzând voinţei sale, mai bine decât aceea a piramidei. Baza 
imensă, feţele înclinate şi vârful strâmt, ar fi protejat mormântul său 
contra vântului, nisipurilor şi vremii, mai bine decât oricare alt 
dispozitiv. Pe de altă parte, masa interioară, cu totul solidă, ar fi oferit 
rezistenţa maximă contra mâinilor omeneşti care ar fi încercat să-i 
violeze misterul. 

Dacă în zilele noastre, impresionantii zgârie-nori din New York 
depăşesc piramida, nu este mai puţin valabil că de-a lungul a tot ce 
cunoaştem din istoria omenirii, până la o epocă recentă, piramida a 
fost monumentul cel mai înalt construit de mâna omului; în 


comparatie cu ea, toate celelalte par neinsemnate. Piramida: miracol 
pentru cei vechi, enigmă în ochii celor moderni. 

Ca şi ceilalţi cercetători care au explorat-o înaintea mea, am 
recunoscut imediat că interiorul Marii piramide avea o construcţie 
mult mai complicată decât avea interiorul celorlalte două piramide şi 
în acelaşi timp, infinit mai interesantă; la fel, comparată cu celelalte, 
dimensiunile sale enorme proclamau importanţa sa de primă mână. 
Astfel nu am întârziat să-mi concentrez următoarele mele studii numai 
asupra ei, care, după părerea mea, ascundea secretul real al celor trei 
piramide. 

Am ajuns să cunosc Marea piramidă sub fiecare aspect al luminii 
egiptene, atât de minunat schimbătoare. În zori, primele raze îşi 
depun acolo tenta de un gri argintiu. Soarele care stă să apună o lasă 
colorată în violet palid, în timp ce, sub lumina misterioasă a lunii 
pline, fiecare piatră de la bază până la vârf pare a se scălda într-o 
fosforescentá albăstruie, nuanţată cu argint. Dar Marea piramidă care 
ne apare astăzi, nu este aceeaşi pe care o vedeau cei vechi. Atunci ea 
purta pe cele patru feţe o îmbrăcăminte de calcar fân, alb, neted, fără 
asperităţi, reflectând soarele cu o strălucire fără asemănare. Aceasta 
justifica fizic numele pe care egiptenii vechi îl dăduseră Marii 
piramide: Lumină. Baza şi laturile fiecărui bloc erau perfect plane; 
asamblarea lor, de o precizie demnă de mozaicuri, lăsau cu greu să se 
vadă lipiturile cimentate. Astfel triunghiul de piatră, aşezat pe covorul 
galben al deşertului, strălucea ca o uriaşă oglindă, ceea ce, sub soarele 
arzător al Orientului, îl făcea vizibil de la o distanţă imensă. Chiar la 
sfârşitul secolului al XII-lea aceste pietre albe erau încă pe loc, 
îmbrăcate cu hieroglife, despre care Abdul Latif a dat următoarea 
descriere elegantă: 

«Pietrele purtau inscripţii cu caractere vechi, acum ininteligibile. N- 
am întâlnit niciodată în întreg Egiptul pe cineva care să le înţeleagă. 
Numărul inscriptiilor este atât de mare încât numai copia celor care se 
văd la suprafaţa a două piramide ar umple mai mult de şase mii de 
pagini». 

Astăzi, feţele netede de odinioară se etajează gradat; nu mai poţi 
descoperi acolo urma niciunei inscripţii şi din miile de blocuri cu 
îmbrăcăminte albă, abia câteva, goale, au rămas pe loc la bază. Aceste 
vestigii sunt suficiente pentru a stabili cu precizie că îmbrăcămintea 
de calcar provenea de la colinele din Mokattam, situate la sud-est de 
Cairo. Căci, doi ani după trecerea lui Abdul Latif, Egiptul întreg a 
oscilat cu ocazia unui cutremur care a lovit oraşul Cairo. Atunci, 
arabii au venit să culeagă de pe laturile Marii piramide material de 
construcţie destinat reconstrucției oraşului lor dărâmat. La fel, turcii şi 
grecii, reducând nobilul Parthenon în stare de carieră, au luat de 
acolo, odinioară, pietre masive pentru a-şi construi casele. Arabii deci, 


au luat cu aviditate blocurile netede si albe, cu liniile táiate oblic si le- 
au transportat la Cairo. Cáte case vechi, moschee si metereze numárá 
azi capitala Egiptului, ale cáror pereti grosi ascund inscriptiile 
hieroglifice care acopereau odinioará fetele Marii piramide! O parte 
din gratioasa moschee a sultanului Hassan, cu reputatia de a fi cea 
mai frumoasá dintre cele trei sute de moschei ale orasului Cairo, a fost 
construitá din acele blocuri faimoase. 

Piramida contine destule pietre, pentru construirea tuturor caselor 
unui oras mare. Ar fi fost exploatatá in intregime dacá n-ar fi trebuit 
să se renunţe, deoarece s-a constatat cá munca, timpul cerut si 
cheltuielile pentru deplasarea unui singur bloc erau disproportionale 
cu valoarea sa. S-a abdicat în faţa acestor dificultăţi. Dar această 
învăţătură n-a fost trasă înainte de a se fi doborât primele etajări, 
plecând de sus, ceea ce a lăsat piramida fără vârf. 

De asemenea, intrarea prin care trec vizitatorii actuali nu este 
intrarea primitivă, cea a vechilor egipteni. Aceea a rămas timp de mai 
multe secole, secretul piramidei, secret bine păstrat, până când un 
încăpățânat rege arab a cheltuit o avere şi a mobilizat o armată de 
muncitori să spargă îngustimea încărcată de mister şi să redescopere 
antica uşă sigilată. Culoarele şi camerele din ultimele subsoluri ale 
piramidei au sfidat astfel pe guvernanţii greci şi romani cât şi pe 
egiptenii neinitiati. Cu toate că legenda intrării persista, localizarea ei 
scăpa din vedere. 

De la zilele în care fusese închisa şi sigilată, s-au scurs încet secole 
peste interiorul neviolat, până când oamenii, în căutare de averi 
fabuloase, au venit să tulbure acest somn lung. Aceasta nu a fost 
înainte de anul 820 din era noastră, când amplasarea ei s-a lăsat în 
fine reperată. Califul Al Mamun, aducându-și cei mai buni ingineri, 
arhitecţi, constructori şi muncitori pe micul platou de la Gizeh, le-a 
cerut să deschidă piramida. «O rege, a spus conducătorul lor, lucrul 
acesta nu este realizabil. — Vreau să faceţi asta», a fost răspunsul. 

Acţiunea nu dispunea de niciun plan. Doar, o veche tradiţie plasa 
intrarea pe latura din nord. S-a ales, natural, mijlocul acestei feţe, 
pentru a se face marea tentativă. Prezenţa vigilentă a califului îi 
stimula pe lucrători. El se aştepta să elucideze exactitatea vechilor 
legende, după care, faraoni uitaţi ar fi ascuns odinioară în piramidă 
bogate comori. Să remarcăm, incidentul, că Al Mamun era fiul 
califului Harun Al Raşid, faimosul personaj din O mie şi una de nopţi. 

Califul Al Mamun nu era un calif obişnuit. El a ordonat literatilor 
săi, să traducă în arabă scrierile inteleptilor din Grecia. El nu înceta să 
amintească supuşilor săi virtuțile învăţăturii. El însuşi se complăcea în 
participarea la dicutiile oamenilor savanţi din tara sa. 

Reşedinţa imperială era fixată la Bagdad. Din acest oraş celebru a 
venit el în Egipt. S-a întors la Bagdad la puţin timp după încercarea de 


a deschide piramida si a murit. 

Ori, constructorii Marii piramide, prevăzând ziua când aviditatea 
omenească va veni să o profaneze, plasaseră intrarea la o distanţă de 
mai multe picioare faţă de punctul central şi mult mai sus, unde nu te- 
ai fi aşteptat logic să găseşti acest acces. Rezultatul: oamenii lui Al 
Mamun au lucrat mai multe luni fără să descopere nici cel mai mic 
indiciu al unei treceri sau al unei uşi. Nimic altceva decât zidărie 
masivă, nu se prezenta vederii lor. Dacă s-ar fi mulţumit numai cu 
ciocane şi dálti, acţiunea lor ar fi durat tot atât şi chiar mai mult decât 
domnia suveranului lor. Dar au fost destul de pricepuţi ca să aprindă 
mici focuri lângă pietre, până a le încălzi la roşu şi să verse apoi acolo 
oţet rece pentru a produce crăpături. Încă se mai pot remarca şi astăzi, 
crestăturile înnegrite de la suprafaţa blocurilor care au scăpat dáltilor, 
făcute totuşi atât de sârguincios, acum mai bine de o mie de ani. Doi 
fierari nu încetau, cât c ziua de mare, să ascută aceste unelte, ce se 
toceau rapid în contact cu pietrele masive, în timp ce maşini de lemn 
veneau să secondeze eforturile muncitorilor, epuizându-se cu forțarea 
accesului. Cu toate acestea, intrarea primitivă, coridoarele şi camerele 
interioare au rămas de negăsit. 

Ca să sapi un pasaj cât de strâmt, te sufocai în praf şi căldură. 
Rezistenţa teribilă opusă de masa cea mai dură care a fost vreodată 
zidită pe lume, oamenii care nu dispuneau decât de unelte primitive, 
singurele cunoscute în vremea aceea, triumfau fără îndurare, în timp 
ce absenţa completă a ceea ce singură ar fi recompensat atâtea 
eforturi, a provocat o descurajare tinzând spre disperare. Muncitorii 
au săpat pe o întindere mai mare de o sută de picioare; erau pe 
punctul de a-şi depune instrumentele şi de a se revolta fátis, refuzând 
să continue o muncă atât de sterilă, când la urechile lor a parvenit 
zgomotul unei pietre grele care cădea, deplasată. Acest zgomot venea 
din interior, puţin mai departe de punctul extrem unde ajunseseră. 

A intervenit destinul. Din acel moment, gustul şi râvna de muncă s- 
au însufleţit. În curând drumul a fost croit în pasajul intrării primitive. 
Marea piramidă era redeschisă. 

Atunci a fost uşor să urci acest pasaj şi să găseşti uşa ascunsă. Ea 
fusese disimulată cu atâta abilitate, încât niciodată n-ar fi putut fi 
descoperită de afară. După atâtea secole, această uşă secretă nu mai 
era în stare de funcţionare; era intepenitá iremediabil. Ea a dispărut în 
zilele noastre, pierdută în timpul furturilor fără limite care s-au 
efectuat după cutremurul din Cairo. Uşa era identică cu cele pe care 
vechii greci le plasau la intrarea în edificiile lor cele mai misterioase. 
Era o piatră mobilă, care îşi revenea de la sine şi atât de perfect 
modelată în exterior, încât nimic nu o deosebea de pietrele din jur, 
garnisite cu îmbrăcămintea lor. Ea se adapta ermetic la deschidere şi 
nu era, ea însăşi, decât un bloc solid printre celelalte. Închisă, 


imposibil de reperat in ansamblul suprafetei exterioare. Deschisá, ea 
pivota rotund pe propria ei lungime, descoperind o cavitate. Ea era 
plasatá, cu precizie, in echilibru pe un pivot, deasupra cáruia se gásea 
centrul de gravitate, in timp ce greutáti echivalente cu ea, foarte grele, 
se ajustau pentru a o contrabalansa. Ea nu se putea deschide decát cu 
ajutorul unui impuls energic imprimat uneia din extremitáti, urmat de 
o zguduire la fel de puternicá la celálat capát, pentru a o impinge spre 
exterior, apoi in sus. Aceasta permitea celui venit sá distingá accesul 
interior si să se angajeze, nu fără a se ghemui în patru labe, în pasajul 
astfel iesit la ivealá. Apoi, dala turnantá oscila in sens invers pe 
pivotul sáu si ascundea din nou, complet, accesul tuturor privirilor. 

Dar chiar aceasta nu era de ajuns. Drumul interior era apoi barat de 
o usá din lemn foarte grea. Dupá acest nou obstacol, trebuia sá 
infrunti incá alte zece porti inainte de a ajunge sá pátrunzi in camera 
regelui. Dintre acestea nouá erau din lemn, doar una, ca si cea din 
exterior consta într-o piatră mobilă si secretă. Ele au dispărut de 
atunci, fără nicio excepţie. 

Ajunşi în interiorul pasajului de la intrare, oamenii califului Al 
Mamun au constatat că munca lor nu era nicidecum terminată. Ei au 
observat că pasajul se termina cu un enorm bloc de granit. Nu părea 
probabil ca deschiderea şi pasajul să fi fost amenajate pentru a ajunge 
la un impas. Exploratorii au încercat atunci să-şi taie un drum în 
bariera enormă de granit. A fost degeaba. Uneltele care dispuneau nu 
pătrundeau în această piatră. Se credea că edificatorii piramidei au 
căutat în Egiptul întreg piatra cea mai grea pe care au putut să o 
găsească, înainte de a se opri la această varietate specială. 

Din fericire pentru eforturile celor veniţi, alături de blocul de granit 
negru, era piatra de calcar albă, mult mai moale şi în consecinţă, mai 
uşor de tăiat. Fi au fost atenţi la aceasta şi au perforat-o paralel cu 
blocul impenetrabil. Când au săpat astfel la o adâncime de câteva 
picioare, au atins extremitatea blocului de calcar şi intrarea unui alt 
pasaj. Atunci a devenit evident că, acest al doilea acces fusese 
odinioară voit astupat cu ajutorul tamponului gigantic de granit, de 
formă conică şi cântărind nu se ştie câte tone, care umplea ermetic 
cadrul său. 

Noul pasaj urca, urmând un unghi analog celui pe care primul îl 
descria coborând, cu aproape 26 grade. Ofițerii şi oamenii lui Al 
Mamun au urcat acest coridor abrupt; el avea mai puţin de patru 
picioare înălţime şi puţin mai mult de trei picioare lărgime. Lumina 
tortelor nu le-a relevat nimic în afara pereţilor goi. S-a atins astfel un 
punct unde drumul continua orizontal. Acest punct marca în realitate 
o răscruce. Într-adevăr, întâlneai acolo alte două coridoare; unul, de 
şapte ori mai înalt decât cel pe care îl urmaseră înainte, urca; celălalt, 
un fel de put strâmt, cobora, pierzându-se în ultimile adâncuri ale 


piramidei. 

Continuând să urmeze, de-a buselea, pasajul orizontal, intruşii, cu 
capul aplecat spre pământ, au ajuns, neaşteptat, într-o sală largă, pe 
care au avut deceptia să o găsească goală. Pereţii erau goi, fără nicio 
inscripţie. Doar o nişă mare, în partea de est, ar fi putut lăsa să 
subziste o promisiune vagă a unei comori, care să fi recompensat 
truda lor. Pentru a ajunge acolo, trebuiau să urce o platformă, apoi să 
pătrundă într-un pasaj rău, atât de jos, încât erau constrânşi să se 
târască, cu mişcări de şarpe. Acesta ajungea brusc până la zidăria 
groasă, înserată chiar în inima piramidei şi în ciuda lărgirii 
considerabile de care au dat în acel punct, unica comoara care s-a 
putut găsi acolo consta în blocuri de calcar. Ei s-au întors din drum 
până la răscruce şi au început să exploreze coridorul lung şi înalt care 
mai târziu a primit numele de marea galerie. El avea o boltă specială, 
cu şapte etajări suprapuse. Panta sa crescătoare urma exact acelaşi 
unghi ca şi pasajul conducând la galerie. Oamenii au început să urce 
această pantă alunecoasă, care urca fără oprire o sută cincizeci de 
picioare; pe cele doua părţi se aliniau pereţii de piatră netedă. La 
capătul galeriei, o treaptă foarte înaltă le-a barat drumul dintr-o dată. 
Ei au urcat-o şi traversând o suprafaţă plană, au pătruns într-un pasaj 
îngust care i-a condus într-o anticameră. Mai făcură câţiva paşi, apoi 
s-au aplecat sub o grilă masivă cu vârfuri ascuţite şi au intrat într-o 
sală mare, care ocupă exact centrul piramidei, la distanță egală de 
laturile sale. Era camera pe care au numit-o mai târziu «camera 
regelui», la fel cum au dat numele camerei care au descoperit-o mai 
întâi «camera reginei». În realitate, vechii egipteni n-au folosit 
niciodată aceste denumiri. 

Pereţii camerei regelui erau făcuţi din blocuri enorme de granit 
negru. Plafonul cuprindea nouă grinzi impozante făcute din acelaşi 
material, acum, se ştie că acestea sunt cele mai mari pietre din toată 
piramida. Una singură cântăreşte şaptezeci de tone. Cum au putut 
constructorii să le aşeze în acele locuri, la două picioare deasupra 
nivelului pământului, fără ajutorul macaralelor noastre modeme, al 
forței vaporilor sau al electricităţii, este problema care rămâne 
deschisă arhitecţilor, problemă care face obiectul diverselor teorii, dar 
fără a primi o rezolvare până astăzi. 

Din nou, califul Al Mamun şi oamenii săi au încercat o deceptie 
profundă. Căci, cu excepţia unui sicriu de piatră deschis, camera nu 
conţinea nimic. Însuşi sicriul nu conţinea decât praf. 

Nu este nemaipomenit, au gândit ei, ca vechii egipteni să fi 
construit un mormânt atât de enorm, fără un anumit scop? Si cu 
ardoare s-au apucat să smulgă bucăţi din pavajul de piatră, să sape 
într-un colt al camerei, să sondeze cu lovituri de ciocan pereţii grosi; 
unde a condus, deci, vânătoarea febrilă de comori ascunse? Viclenia 


primilor constructori trebuia sá reziste victorioasá. Oamenii nostri 
derutati, amáráti, descurajati, in cele din urmá, s-au retras. 

Le mai rămânea să exploreze continuarea subterană a primului 
pasaj de intrare, ca şi cavitatea strâmtă şi adâncă, care pleca de la 
răscruce. În prima din aceste direcţii, ei au ajuns la un tunel restrâns, 
de-a lungul căruia coborârea era rapidă şi unde picioarele le alunecau 
lesne; această pantă săpată în stâncă dură nu avea mai puţin de trei 
sute cincizeci de picioare lungime. Ea se termina într-o cameră tăiată 
grosolan şi cu plafonul atât de jos, încât mâinile puteau să-l atingă; cât 
despre podea, era amenajată imperfect, trebuia să sari de colo, colo 
pentru a avansa. Ei au numit această încăpere «groapa». Praful şi 
dărâmăturile o înconjurau peste tot. La celălalt capăt, un pasaj strâmt 
a fost săpat tot în stâncă; ei n-au putut intra acolo decât târându-se pe 
burtă, cu capul la câteva degete de sol. Acest tunel, la rândul său, nu 
conţinea nimic, căci el se oprea brusc în faţa unui perete puternic de 
stâncă. 

Mai rămânea putul. El era aproape în întregime perpendicular pe 
orificiul de intrare. Un singur om, odată, putea, susţinut de corzi, să 
coboare în adâncurile sale de un negru ca cerneala. După ce a parcurs, 
în felul acesta, cam şaizeci de picioare de sus în jos, el s-a găsit într-o 
cameră, o lărgire grosolană a cavităţii. Aceasta se prelungea dincolo, 
coborând aparent fără sfârşit. Exploratorii au estimat cu fermitate că 
era un put adevărat, de o adâncime insondabilă. Ei nu au dus 
niciodată investigaţiile până la sfârşit. 

Nicăieri nu existau comorile imense cu care imaginaţia lor umpluse 
piramida. lată cum s-a sfârşit aventura memorabilă a califului Al 
Mamun, care a redeschis Marea piramidă. Istoricii arabi eruditi, din 
zilele noastre, dau acestei vechi expediţii mai multe variante, din care 
noi am extras realitatea autentică. 

După ce fiul lui Harun Al Raşid a deschis astfel latura de nord a 
piramidei, au trecut secole peste capul său trunchiat. Foarte curând, 
legenda a învăluit-o cu o atmosferă superstitioasá, înspăimântătoare, 
populată de orori lugubre. Şi arabii au considerat interiorul piramidei 
ca pe o pacoste. Singure, rare spirite aventuroase au reluat uneori, la 
mult timp după calif, explorarea adâncurilor sale intime. Cea mai 
mare parte din coridoarele sale întunecoase şi din camerele sale goale 
au continuat să se odihnească într-o linişte impunătoare, pe care nimic 
nu a tulburat-o. A trebuit să aştepte până la a doua jumătate a 
secolului al XIII-lea, pentru ca europenii greoi, oameni materialişti şi 
deloc superstitiosi, să înceapă să parcurgă nisipurile din împrejurimi; 
abia atunci ciocanele şi dáltile investigatorilor au început să rásune în 
anticul edificiu. 

Un om dotat cu spirit întreprinzător, Nathaniel Davison, consul al 
Majestății britanice la Alger între 1760 şi 1770, a cerut un concediu 


lung pe care l-a petrecut in Egipt. Marea piramidá i-a inspirat lungi 
meditatii. El stia cá vechii egipteni plasau, de obicei, în mormântul 
ilustrilor defuncti o anumitá cantitate de bijuterii. El stia, de 
asemenea, cá opinia generalá fácea din piramide, adevárate morminte 
gigantice. 

Ori, el a descoperit, la intrarea deschisá la camera regelui, un ecou 
curios, care repeta de mai multe ori fiecare silabá emisá cu voce tare. 
A presupus — exact — cá o altă cameră exista undeva, în spatele 
dalelor de granit dimprejurul primei camere. Era foarte posibil şi chiar 
probabil, ca în spaţiul astfel trădat de ecou, să se fi odihnit o mumie 
învelită în pânză de in şi însoţită de pretioasele ei podoabe. 

Davison a făcut rost de câţiva muncitori şi s-a pus pe treabă. Cu 
secole în urmă, Al Mamun a sondat în van podeaua din camera 
regelui. Ecourile vocii succesorului său îndepărtat păreau a veni de 
sus. Şi-a fixat atunci atenţia asupra plafonului. Un examen amănunţit 
al acestei întregi întinderi şi a pasajelor adiacente i-a arătat că 
mijlocul cel mai practic de a pătrunde deasupra, consta în săparea 
unei deschideri în etajul superior al peretelui de est al marii galerii; s- 
ar putea astfel să se introducă printr-o parte laterală, în camera care 
ar fi trebuit să se găsească acolo. Procurându-şi o scară solidă pentru a 
examina locul, a avut surpriza să constate că deschiderea exista deja. 
S-a strecurat deci prin ea. 

Astfel i-a apărut o cameră, lungă de douăzeci de picioare. Ea era 
situată exact deasupra celei a regelui. A trebuit să se târască pe 
genunchi, atât era de aproape tavanul de podea, ca să caute comoara 
care-l atrăgea. Sala era complet goală. 

El s-a reîntors la Alger. Ca singur profit, trebuia să-i rămână onoarea 
problematică pe care i-au decernat-o arheologii veniţi după el, lăsând 
numele lui ataşat de cel al camerei pe care a descoperit-o. 

În primii ani ai secolului al XIX-lea, Davison a avut un succesor la 
piramidă, un investigator ciudat, în care se întruneau visătorul, 
misticul şi arheologul. Era un italian, căpitanul Caviglia. El a 
consacrat monumentului antic un timp atât de lung încât, după 
propria lui expresie, devenise el însuşi «cu totul piramidal». Lordul 
Lindsay, care l-a întâlnit cu ocazia unui voiaj în Egipt, scria într-o 
scrisoare trimisă în Anglia: 

«Caviglia mi-a spus că a acordat studiilor privind magia, 
magnetismul animal etc., o asemenea amploare încât ar fi trebuit să 
moară din această cauză. El a atins, după cum declară, limita extremă 
a domeniului interzis cunoaşterii omeneşti. Numai puritatea intentiilor 
sale l-a salvat... El are idei stranii, care nu sunt pământeşti. El 
estimează că ar fi foarte periculos să le comunice». 

În cursul acţiunii sale arheologice, Caviglia s-a instalat un timp în 
camera lui Davison, transformând aceasta redută obscură într-un 


apartament de locuit! 

El nu şi-a limitat lucrările la studiul Marii piramide. Lui i se 
datorează, în a doua şi a treia explorare, descoperiri de cavouri 
funerare situate între piramide şi Sfinx, aducerea la lumină de anumite 
sarcofage interesante şi alte vestigii mai mici ale civilizaţiei antice 
egiptene. 

În epoca în care Victoria, o tânără de toată frumuseţea, a fost 
încoronată regină a Angliei, fără să se fi aşteptat la aceasta, destinul a 
trimis în Egipt un galant ofiţer din armata sa, un getleman perfect 
englez şi un bogat Mecena de la British Museum; aceşti trei oameni nu 
erau decât unul, l-am numit pe colonelul Howard Vyse. El a folosit 
sute de muncitori în cea mai considerabilă serie de săpături, la care 
cele trei piramide şi regiunea care le înconjoară au fost martore 
vreodată într-o mie de ani, adică din epoca lui Al Mamun. El s-a 
asigurat un timp de serviciile căpitanului Caviglia, dar caracterele lor 
s-au ciocnit; englezul scrupulos, ataşat convențiilor şi italianul esenţial 
nealiniat trebuiră în curând să se despartă. 

Colonelul Vyse a consacrat lucrărilor sale în Egipt 10.000 lire 
sterline din averea sa personală, nu fără a oferi la British Museum 
rezultatele sale însemnate. Cufere pline de lucruri găsite foarte 
interesante au traversat mările. Dar cele mai interesante din toate au 
rămas pe loc. Vyse a descoperit patru camere situate sus în Marea 
piramidă, imediat deasupra celei a lui Davison. Aceasta nu s-a făcut 
fără dificultate, fără numeroase pericole. Săpând un pasaj strâmt de 
jos în sus prin zidăria groasă, muncitorii săi riscau aproape tot timpul 
să cadă de la o înălţime de treizeci de picioare. Camerele astfel 
apărute erau la fel de joase şi de înguste ca şi prima. La rândul lor, au 
fost găsite goale şi pline de praf. 

Această descoperire şi examinarea plafonului de piatră calcaroasă 
tăiată ascuţit, care acoperea camera din vârf, au permis înțelegerea 
motivului pentru care fusese construit ansamblul celor cinci camere 
atât de joase. Era vorba de a păzi camera regelui de presiunea enormă 
exercitată asupra sa de toată masa de zidărie, care o domina. I se 
procura, în felul acesta, un fel de plapumă protectoare. Printre altele, 
această amenajare punea la adăpost camera regelui contra dărâmării 
masei pe podeaua sa, în cazul de necrezut, dar nu imposibil, când un 
cutremur ar răvăşi piramidele. Cele cinci camere ar juca atunci rolul 
unui sistem admirabil de tampoane, suportând şocul surpării 
consecutive fenomenului seismic şi păzind astfel camera regelui de a fi 
strivită sub mormanul gigantic de pietre sfârâmale. Suportând 
victorioasă asaltul miilor de ani, piramida a dovedit perfecțiunea si 
geniul acestei concepţii arhitecturale. 

Printre descoperirile lui Vyse, destul de curioasă a fost aceea a 
primei — şi unice — serii de hieroglife pe care le-a oferit vreodată 


piramida, după îndepărtarea imbrácámintei sale exterioare, toată 
garnisită de inscripţii. Aceste hieroglife nu erau altceva decât semnele 
imprimate de tăietorii de piatră pe suprafaţa brută a dalelor folosite la 
construcţia celor cinci camere. Printre ele figurau cartuşele sau 
scrierea pictată, de formă ovală, purtând numele a trei suverani: 
Khufu, Khnem Khufu şi Khnem. Ele nu erau înscrise, ci trasate în 
vopsea roşie, ca toate semnele zidarilor în Egiptul vechi. 

Egiptologii nu au putut risca niciodată explicaţii raportate la 
Khnem; ei n-au adunat niciodată nimic referitor la un rege egiptean 
numit astfel. Dar ei ştiu foarte bine cine este Khufu; el nu este altul 
decât faraonul din a patra dinastie căruia grecii i-au tradus, 
neîndemânatic, numele în Cheops. Această descoperire a lui Vyse 
raporta definitiv lui Khufu apariţia piramidei. Data fusese stabilită. 

Totuşi, niciodată mumia lui Khufu n-a fost descoperită, nicăieri în 
interiorul piramidei. 


MINUNI OBTINUTE PRIN HIPNOTISM 


Ni se întâmplă câteodată să întâlnim ceva la care ne aşteptam cel 
mai puţin. În timpul sejurului meu în cartierul european din Cairo, am 
descoperit o altă manifestare a forţelor pe care le numim 
supranaturale, dar pe care nu le vom mai putea considera astfel în 
ziua în care ştiinţa va reuşi să le explice fără dificultate. 

Am făcut deci cunoştinţă cu un cuplu tânăr care locuia pe o stradă 
ce ducea direct la cazarmele garnizoanei britanice. Cairo este un stup 
atât de cosmopolit că o singură casă adăposteşte deseori reprezentanţi 
de-ai unei jumătăţi de duzină de naţionalităţi. În cartierul cu pricina, 
elementul francez domină. Tânărul cuplu trăia în Egipt de câţiva ani 
buni. Soţul se numea domnul Eduard Ades iar soţia sa era cunoscută 
sub numele de doamna Marguerite. Soţul dispunea de o oarecare 
putere magnetică; ca subiect pentru experiențele sale, doamna 
Marguerite era calificată excepţional. Câţiva ani de practică şi de 
antrenamente îi ajutaseră să câştige o oarecare competenţă în a 
demonstra ce posibilităţi extraordinare zac în adâncul spiritului şi 
corpului omenesc. I-am pus la încercare sub mai multe aspecte; dacă 
multe din experiențele noastre n-au prezentat nimic răsunător 
dovedindu-se doar susceptibile de a interesa cercetătorii ştiinţifici, s- 
au produs totuşi, două sau trei care au fost suficiente pentru a frapa 
câte un spirit care era în secret ataşat materialismului şi care nu 
întrevăzuse niciodată asemenea posibilităţi. 

Prima pe care o voi descrie a fost realizată în condiţii verificate. 
Chiar atunci am cerut mărturia soţiei unui funcţionar englez, domnă 
întrucâtva sceptică, şi ea s-a văzut obligată să recunoască, că 
demonstraţia părea perfect autentică şi că nicio stratagemă din lume 
nu i-ar fi putut oferi cheia. 

Eram aşezaţi patru, în studioul mobilat modest de domnul Ades. El 
însuşi, om frumos, în jur de 30 de ani, avea un păr des şi ondulat, 
fruntea înaltă a unui intelectual, o privire sigură şi penetrantă, nasul 
drept, de grec. Vorbirea sa era vie şi animată ca a unui adevărat 
francez. Era chiar dotat cu o elocventá rar întâlnită, captând 
conversaţia timp de ore întregi, fiecare cuvânt se avânta asupra 
celuilalt, în graba lor de a ieşi de pe buze. Toată persoana sa degaja o 
impresie de energie şi vigoare. 

În ceea ce o priveşte, doamna Marguerite reunea în ea tot ce şi-ar 
putea dori un bun subiect hipnotic. Era blândă, sensibilă, calmă, 
rezervată şi gânditoare. Mică de statură, cu o uşoară înclinaţie spre 
îngrăşare, avea ochii destul de mari, cu o expresie tandră şi visătoare. 
Mişcările sale erau lente, având ceva letargic în ele. 

Era aşezată pe un scaun cu spătar drept, când domnul Ades se aşeză 
foarte aproape de ea pentru a începe demonstraţia. Apăsă cu degetul 


mare drept intre spráncenele doamnei Marguerite si il lásá astfel 
cáteva minute, cercetándu-i asiduu, in tot acest timp, fata. Nu mai 
făcu nimic în plus, nici încercări de pase cu mâna, nici alte practici de 
obicei inseparabile de tehnica hipnotizárii. 

Iată ce spuse rapid, în franceză: «Când începeam să o hipnotizez, 
foloseam o metodă complicată; trebuia să aştept un timp considerabil 
înainte ca ea să ajungă la primul grad al stării de transă. Dar acum, 
am lucrat atât de des împreună, că pot să renunţ la toate celelalte 
preparative şi să o hipnotizez aproape instantaneu. Priviţi, iat-o 
hipnotizată» 

Într-adevăr, subiectul se încordă, ochii săi erau închişi; părea că nu 
mai avea conştiinţa a ceea ce o înconjura. Am cerut permisiunea să o 
examinez. Ridicându-l pleoapele, am constatat indiciile clasice ale 
insensibilitátii; pupilele se întorseseră în sus şi rămăseseră în această 
poziţie anormală. Aceasta dovedea ştiinţific că doamna Marguerite era 
intrată în transă hipnotică de primul grad. 

Primele experienţe au fost simple. Domnul Ades a ordonat 
subiectului să se uite prin cameră: «Ce scenă oribilă! îi sugeră el. Uită- 
te cât de crud suferă această persoană! Cât e de trist că s-a putut 
întâmpla aşa ceva, ce lucru îngrozitor!» 

Doamna Marguerite se uită în extremităţile camerei şi luă o expresie 
dezolată. Deja plângea. Timp de un minut sau două pe obraji i se 
scurseră lacrimi din abundență. 

Deodată, operatorul îi ordonă să vadă o adunare veselă în unghiul 
opus şi să râdă. Îi trebuiră numai câteva secunde pentru ca tristeţea să 
i se şteargă; subiectul începu să surâdă, apoi să râdă din toată inima, 
foarte natural. 

Apoi, a devenii rând pe rând, un copil de trei ani, un soldat, un om 
care şi-a luxat genunchiul. De fiecare dată, ca răspundea perfect 
sugestiilor enunțate şi părea că s-a identificat complet cu noul 
personaj. 

Apoi, la invitaţia domnului Ades, i-am închis ermetic ochii cu 
ajutorul unor benzi gumate pe care le adusesem, ţinându-le bine 
apăsate pe sprâncene, pleoape şi obraji. De-acum, îi era imposibil să 
mai deschidă ochii. Dar, pentru a îmbunătăţi condiţiile experienţei, 
am mai pus, în plus, o bandă groasă de catifea roşie, în jurul capului 
ei, la înălțimea ochilor. Dublă siguranţă. 

Domnul Ades mă rugă să-i suflu la ureche câteva instrucţiuni pe 
care să le transmită subiectului. Astfel, îi murmurai operatorului: 
«Ridicá-ti braţul drept», Se întoarse către doamna Marguerite, puse el 
însuşi mâna dreaptă la câţiva centimetri de ea, apoi o ridică în aer. 
Rugă subiectul să facă acelaşi lucru. 

Doamna Marguerite, cu ochii atât de ferecati, nu putea bănui gestul 
care fusese făcut. Totuşi, îl reproduse imediat, cu o perfectă exactitate. 


Domnul Ades reveni la noi si ceru doamnei prezente acolo, sá 
sugereze o altă mişcare. Ea îi spuse cu vocea scázutá:. «Încrucişază-ţi 
degetele celor două mâini». Se întoarse cu degetele încrucişate, către 
subiectul privat de vedere, care fără ezitare, îl imită. 

Acum apăru experienţa cea mai interesantă. Domnul Ades, atingând 
fruntea subiectului şi dându-i sugestia sa, îl aduse în al doilea grad de 
transă hipnotică. În această stare, puterile latente ale subconştientului 
manifestară o activitate impresionantă. 

Îi ordonă să se aşeze în faţa biroului. Îl ascultă imediat. Ciudată 
figură, cu greaua banderolă acoperindu-i ochii! 

Ne ceru să alegem la întâmplare un pasaj dintr-o carte oarecare. 
Luarăm o lucrare ştiinţifică în franceză, o deschiserăm din întâmplare 
la pagina 53, notarăm un anume paragraf şi plasarăm cartea pe birou 
în faţa subiectului. 

Doamna Marguerite luă creionul, în timp ce domnul Ades punea o 
foaie de hârtie la îndemâna sa. Apoi spuse, cu o voce fermă: 

«Acum, găseşte în carte pasajul ales. Îl vei citi fără dificultate; apoi, 
ceea ce ai citit vei transcrie pe hârtia care este lângă tine. Íncepi!» 

Hipnotizata îşi mişcă un minut creionul, îndreptându-şi prin 
banderolă ochii către pagina imprimată. Apoi se puse pe scris, cu 
încetineală dar decis. 

După ce scrise trei-patru cuvinte, reveni la carte, aplecându-şi faţa 
deasupra paginii, ca şi cum, cu ochii deschişi, ar fi putut citi fiecare 
rând. Eram foarte satisfácuti de precautiile noastre, care o împiedicau 
să o facă. Fa continuă astfel să citească şi să scrie alternativ. Noi o 
observarám, nu fără o emoție cu greu reprimată. Domnul Ades ne 
asigură că ea copia exact fiecare cuvânt din paragraf. El nu-i spunea 
nimic. 

Îl rugai să ordone subiectului să sublinieze al doilea cuvát din a 
doua linie şi al treilea din linia următoare. Ordinul fu dat, şi 
constatarăm că trăgea încet două linii. 

În sfârşit, se opri. Ne duserăm repede la birou şi examinând scrisul, 
îl compararăm cuvânt cu cuvânt, cu originalul imprimat. Acesta era: 

În acelaşi timp, pericolul ştiinţific este, aici, mult mai puţin de partea 
statisticienilor prea zeloşi decât a celor care sunt tentaţi să tragă concluzii 
după intuiţia lor, asupra unui număr limitat... 

Copia era surprinzător de exactă iar cele două cuvinte, corect 
subliniate. O singură eroare. Doamna Marguerite scrisese «statistici» în 
loc de «statisticieni». Greşeală curioasă, dar totuşi explicabilă. 

Ea nu termină paragraful. Experienţa mi se păru suficientă pentru a 
dovedi capacitatea ei ciudată. 

Altă experienţă interesantă: să o faci să scrie exact acelaşi text, dar 
cu mâna stângă. Ea nu era, bineînțeles, ambidextrá, dar în starea 
hipnotică îndeplini această sarcină fără nicio dificultate. 


Apoi, domnul Ades ii dictá o serie de numere pentru a le aduna, 
numere pe care i le indicasem în prealabil. Întâi, ea scrise primul 
număr dictat 103 în loc de 13.103; atunci reîncepu. În continuare, 
privată de vedere, ea reuşi să efectueze două adunări exacte, plasând 


fiecare cifră în coloana cerută şi adunându-le fără greşeală. 

CEEA CEA SCRIS DOAMNA MARGUERITE SUB HIPNOZĂ, AVÂND 
OCHII LEGAȚI 

Experienţa care urmă, arătă imensele posibilităţi potenţiale care se 
află în profundul fiinţei noastre. Doamna pe care o adusesem, luă în 
mâinile ei mâinile subiectului şi începu să-şi concentreze toată 
gândirea asupra personalităţii soţului ei. După foarte puţin timp, 
doamna Marguerite îi descria caracterul, talentele, temperamentul şi 
chiar aspectul psihic al acestui domn absent. Ceea ce fu şi mai 
extraordinar, ea declară, că el era funcţionar al guvernului. 

«Perfect!» exclamă doamna, surprinsă cá i se putuseră citi gândurile 
astfel. 

Cu o altă ocazie, doamna Marguerite, în acelaşi grad de transă, 
riscă, la dorinţa ei proprie, să-mi sondeze viitorul. Rezultatele fură cât 
se poate de nesatisfăcătoare. M-am revoltat în sinea mea, atât de false 
mi se păruseră predicțiile sale; câteva luni mai apoi, faptele îmi 
dădură dreptate. 

În schimb, ea reuşi destul de bine să-mi definească caracterul, 
aspiraţiile, ambițiile şi scopurile pe care le urmáream. În consecinţă, e 
clar că, la fel ca peste tot, arta prezicătorului de duzină rămâne o 


practică dubioasă, chiar dacă se pot trasa direcţiile generale pe care 
urmează să le ia evenimentele ce apar în viaţa unei anumite persoane. 

Ultima experienţă. Subiectul a fost transpus în al treilea grad de 
hipnoză, cel mai profund. Anumite părţi ale corpului devin atunci 
insensibile la durere iar operatorul, poate obţine chiar controlul 
organelor ce funcţionează involuntar. 

Domnul Ades frecă palma mâini stângi a subiectului cu o bucată de 
lână, apoi ne trecu un ac din mână în mână. Înfipse acest ac în palmă, 
traversând-o, şi ieşi pe cealaltă faţă a palmei câţiva milimetri. Doamna 
Marguerite nu lăsa să se întrevadă nicio urmă de suferinţă. Din contră, 
cum i se sugerase că printre noi se află un comediant care face 
năzdrăvănii, ea începu să se agite veselă. Câteva minute după, el 
retrăgea acul. Nu se vedea nicio urmă de sânge, nici pe pielea mâinii 
nici pe ac. Doar o imperceptibilă pată neagră indica pe unde trecuse. 

L-am întrebat pe domnul Ades despre hipnotism. 

Era un om cultivat, absolvent al unei universităţi; predase un timp 
psihologia la un colegiu. De aceea îi plăcea să i se spună «profesorul 
Eduard». O rămăşiţă de vanitate naturală şi inofensivă. Eu mă adresam 
lui, în general, ţinând cont de acest titlu. Când i-am solicitat o 
explicaţie asupra experiențelor sale, mi-a întors o privire 
pătrunzătoare exclamând: 

«Domnule, voi fi franc cu dumneavoastră. În realitate, noi nu 
cunoaştem nimic despre forțele misterioase care produc fenomenul de 
hipnotism. Ceva ce noi nu înţelegem, este tehnica care poate produce 
aceste fenomene şi condiţiile de urmat pentru a putea obţine succesul 
sau eşecul. Am descoperit că, în fiecare individ se găseşte o anumită 
categorie de forţe pe care le numim magnetice şi care la unii, printre 
care mă număr şi eu, este dezvoltată, până la posibilitatea de a acţiona 
asupra altor persoane, într-o manieră impresionantă, aşa cum aţi şi 
fost martor. Ea cere, desigur, pentru a exersa, subiecţi receptivi, a 
căror voinţă să cedeze după un minim de rezistenţă. Când am 
constatat propria-mi putere, am făcut astfel încât să o întăresc până 
am ajuns cum m-ati văzut dumneavoastră. Numai operând constant cu 
doamna Marguerite am ajuns la rezultatele obţinute în prezent. La 
început îmi trebuia mult timp pentru a o aduce în starea hipnotică. 
Doar eforturile şi experienţele continue mi-au permis să reduc toată 
această durată la câteva minute. Ce se întâmplă când se ajunge acolo? 
Ea devine un fel de somnambulă, astfel încât, chiar dacă s-ar trage cu 
pistolul, nu s-ar trezi din semi-transa sa. Doctorii Preyer şi Berger, care 
au consacrat studii speciale pentru cazurile de somnambulism, au 
descoperit că aceste persoane, atât timp cât durează starea în care se 
află, pot vedea foarte bine cu pleoapele închise. De aici, rezultă 
posibilitatea unei dedublări a conştiinţei şi atunci, existenţa a ceea ce 
psihologii numesc subconstient este demonstrată. Experiențele noastre 


stabilesc cá, subconstientul, foarte clarvázátor, nu este împiedicat de 
către limitele materiei. Este, deci, capabil să facă ceea ce în stare de 
constientá, aceeaşi persoană ar crede cá e imposibil. Aceasta arată că 
bănuiala noastră, în ceea ce priveşte limitele, nu este exactă şi că 
suntem susceptibili să facem mult mai multe lucruri decât credem. 
Referitor la asemenea teorii restrictive, hipnotismul eliberează 
subiectul de ele». 

«Prin ce teorie explicati dumneavoastră că doamna Marguerite 
citeşte o carte cu o banderolă legată ermetic la ochi?» 

«Mă voi mărgini să afirm că noi nu îndrăznim să statuăm nişte 
limite pentru subconstient şi că în acelaşi timp, clarviziunea pare să 
fie una din facilităţile sale naturale. Cu alte cuvinte, subconştientul 
posedă propriile sale aptitudini, de a vedea, auzi şi simţi, fără ca 
organele de care depind, ochii, urechile, să funcţioneze.» 

Yoghinii din India mi-au dat despre acest fenomen o explicaţie într- 
o oarecare măsură analoagă celei lui Ades. Ei pretindeau că orice om 
posedă un „corp-suflet”, care comportă şapte centrii nervoşi, situaţi 
într-un punct vecin al sistemului cerebro-spinal sau al encefalului 
superior, fiecare din aceşti centri invizibili guvernând în realitate 
sensurile noaste fizice. Primul, spun ei, localizat în regiunea sacrală 
guvernează mirosul; al doilea, gustul, se găseşte în splină; al treilea, la 
nivelul buricului tine sub dependenţă simţul văzului, etc. Ceea ce 
rămâne în afara simţurilor noastre eterne, gândeau ei, este de fapt 
preluat de „corpul-suflet”, agent intern a cărui cooperare este 
indispensabilă pentru funcţionarea cu succes a tuturor simţurilor fizice 
ale omului. Aceste simţuri sunt doar nişte instrumente; fără aportul 
„corpului-suflet” devin incapabile să-şi îndeplinească funcţiile. Cu alte 
cuvinte, vederea, auzul, mirosul, sunt în primul rând facultăţi fizice. 
Yoghinii susţin cá, prin controlul conştient al atenţiei, prin forţa 
profundei concentraţii, performanţele subiecţilor hipnotizati se pot 
realiza fără ajutorul operatorului. 

Domnul Ades continuă: «Starea hipnotică sustrage atenţia 
subiectului de la organele fizice, şi chiar, de fapt, de la întreg corpul, 
subiectul fiind concentrat doar asupra subconştientului, a cărui 
facultăţi misterioase intră în joc. Dar nu pot spune nimic mai mult. 
Sunt doar în măsură de a amenaja condiţiile necesare, apoi să observ 
cum acţionează aceste facultăţi.» 

«Am observat că nu faceţi nicio pasă cu mâinile. Credeţi că nu e 
indispensabil?» 

«Cred, domnule, răspunde Ades cu energie, că aceste pase pot fi 
într-adevăr necesare anumitor operatori, dar în ceea ce mă priveşte, 
pot să mă lipsesc. Mă bizui în totalitate pe forţa voinţei mele şi pe 
sugestiile pe care le formulez şi le dau subiectului meu. Experienţa 
acumulată, m-a convins că secretul hipnotismului rezidă în aceste 


douá virtuti si in special, in sugestia fácutá calm dar cu autoritate; 
cred că pasele magnetice sunt necesare doar celor care nu sunt atât de 
specializaţi pentru a se putea dispensa.» La Cairo, era în sejur pentru o 
parte a anului, omul care, pe bună dreptate este considerat cel mai 
faimos fakir al Egiptului modern; l-am numit pe ilustrul Tahra bei. 
Isprăvile sale au provocat multe controverse; multe erau vocile critice 
care încercau să trateze reputaţia sa în modul în care el însuşi îşi trata 
corpul, cu lovituri de cuţit sau de săgeată. Cu toate acestea, practicile 
sale au interesat un mare număr de distinşi observatori; de cele mai 
multe ori, chiar i-a convins. Regele Fuad al Egiptului, regele Carol al 
României, regele Italiei, Victor-Emmanuel, între alţii, au onorat 
invitatiile lui Tahra; seniorul Benito Mussolini l-a primit de câteva ori 
la palatul Chigi. În loc să se sustragă investigaţiilor, fakirul are 
obiceiul să le caute. În ceea ce mă priveşte, văzând mai multe dintre 
isprăvile sale, executate de o jumătate de duzină de necunoscuţi, în 
diverse regiuni din India sau Africa, nu găsesc nicio dificultate în a le 
găsi posibile; chiar mai mult, cunoscând omul, ştiu că el posedă 
efectiv capacităţile ce le revendică. Nu este decât un caz pe care refuz 
să îl admit, anume, atunci când, ca şi acum de altfel, fakirul se 
diminuează prin discursuri de ocazie pentru a hrăni simplicitatea 
populară, avidă de fantasmagorii. Poate, totuşi, nu e chiar atât de 
blamant. «Lumea, îmi spunea el o dată, nu fără tristeţe, în timp ce ne 
luam ceaiul, lumea m-a forţat să-mi comercializez aptitudinile, să apar 
ca un virtuoz, în timp ce eu vroiam să fac ştiinţă.» 

Eu nu încetez să-l admir, ca fiind primul oriental care refuză să se 
învăluiască într-o țesătură de mister şi de aluzii religioase deplasate. 
Adevărurile despre minunile fakirului pot prin el însuşi să îndepărteze 
toate non-sensurile pe care tradiţia le-a brodat. Despre realizările sale, 
el ia o atitudine de bun simţ, rămânând unic printre celelalte 
personaje, de mentalitate medievală, iraţională, imobilă, misterioasă, 
numindu-i pe fakiri. Pe scurt, se forţează de a substitui superstitia cu 
ştiinţa. 

Înainte de a putea interpreta exact practicile sale, e necesar să 
înţelegem omul în sine; cel mai bine ar fi, deci, să dau câteva date pe 
scurt. Voi reproduce exact ceea ce mi s-a narat. Dar să facem mai întâi 
cunoştinţă cu el. 

Vă imaginati poate fata suptá a unui ascet. În loc de aceasta, 
reprezentati-vá un om mic de statură, cu o alură distinsă; păr negru, 
pe pielea măslinie, figură calmă, gravă, cu barbă. Îşi acoperă 
câteodată capul cu vălul arăbesc, alteori se întâmplă să-l înlocuiască 
eu pălăria de fetru europeană. Talia sa este cu puţin inferioară celei 
mijlocii. Poartă, unul după altul, cu egală uşurinţă, costumul arăbesc 
sau câte un taior bine croit. Un interes excepţional se acordă ochilor 
săi superbi, cu o privire pătrunzătoare; atât de tare, albul irisului său 


se asorteazá armonios cu negrul de antracit al pupilelor sale. Se aratá 
tot timpul amabil si blànd, atát de curtenitor cum cei mai buni 
egipteni au obiceiul sá fie. Se exprimá cu atáta modestie si cu o voce 
atát de blajiná, cá auzind-o, nu s-ar crede cá te afli in prezenta unui 
om susceptibil sá dispuná de niste forte ale naturii care se numárá 
printre cele mai misterioase. El se arată stăpân deplin pe el însuşi, aşa 
cum s-a observat întotdeauna la fakirii cu adevărat cultivați. Nu s-ar 
putea număra tigárile pe care le fumează de-a lungul zilei. 

«M-am născut, povesteşte el, în 1897, la Tanta, o mică aşezare, 
activă, a deltei Nilului, unde se găseşte mormântul faimosului fakir 
Sheikh Ayid Ahtnad el Badawi, care trăia în secolul al XIII-lea; acolo 
se vine în pelerinaj din toate regiunile Orientului. Mama a murit 
născându-mă. Tatăl meu se număra printre „Coptes”, creştinii 
Egiptului. El însuşi cunoştea bine învăţătura fakirilor; avea prieteni 
care-i împărtăşeau tendințele. Am crescut deci, într-un mediu 
favorabil operei mele viitoare. Încă de tânăr, am fost iniţiat în 
exerciţiile şi practicile tradiţionale fakirilor; tatăl meu îmi fu unul din 
îndrumători. Nişte tulburări în ţară, în timpul copilăriei mele, ne 
obligară să o părăsim; tatăl meu, un instructor şi cu mine, plecarăm în 
Turcia şi ne stabilirăm la Constantinopole. Acolo, am primit o educaţie 
modernă, am studiat medicina şi am devenit doctor. Din punct de 
vedere psihologic, această formaţie mi-a fost extrem de utilă dându-mi 
posibilitatea să-mi supun propriile mele experienţe analizei ştiinţifice. 
Deschisei o clinică în Grecia şi o condusei pentru puţin timp. Acolo am 
făcut, ceea ce după părerea mea, este cea mai minunată realizare pe 
care o poate face un fakir, şi anume, resurectia. Consimtii să fiu 
îngropat pentru cel puţin 28 ore; scufundat astfel în abisurile morţii, 
ieşii, la sfârşitul intervalului de timp fixat, sănătos şi... viu. 
Arhiepiscopul şi alţi demnitari creştini mi se opuseră; încercară oe 
împiedice experiența; vedeau in ea si în doctrinele pe care le oglindea 
o amenințare pentru religia lor. Dar autoritățile politice îmi luară 
apărarea declarând că orice doctor are dreptul să se îngroape, dacă 
are chef. Mai mult, cunoştinţele mele ştiinţifice şi doctoratul meu, má 
ajutară să aplanez conflictul. Vizitai Bulgaria, Serbia şi Italia. În 
ultima, mi-am supus experiențele savanților celor mai cunoscuți care 
acceptară să mă închidă într-un sicriu de plumb, unde corpul meu fu 
acoperit în întregime de nisip. Capacul se bătu în cuie, apoi, sicriul fu 
plonjat în fundul unei piscine, în spaţiul ocupat de o şcoală de natatie. 
Dar poliţia interveni la capătul unei jumătăţi de oră şi opri 
demonstraţia, care, natural, până atunci îmi ieşise. De acolo, mă dusei 
în Franţa; aici mi se permise nu numai să refac aceeaşi experienţă dar 
chiar să o şi prelungesc. Rămăsei douăzeci şi patru de ore într-un 
sicriu scufundat, cu corpul în stare de catalepsie, în timp ce poliţia şi 
alte persoane urmăreau cu atenţie demonstraţia pentru a preveni orice 


imposturá, iată două fotografii luate atunci. Prima reprezintă 
introducerea în coşciug a corpului meu rigid, în transă; a doua a 
înregistrat ieşirea coşciugului meu din apă, unde sejurnase douăzeci şi 
patru de ore. Eram fericit că am putut întreprinde această experienţă, 
pentru că, mulţi au fost criticii care pretindeau că vor demasca 
pretinsa bravură a fakirilor indieni îngropaţi de vii, performanţă 
descrisă chiar de dumneavoastră în cartea despre India. Ei susțineau 
că fakirii aranjau în prealabil dispunerea unui tub de aer, înfipt în 
pământ, care le permitea să respire. Nimeni nu se îndoieşte că aceasta 
poate veni din partea pseudo-fakirilor, care nu sunt decât nişte 
scamatori şi iluzionişti. De aceea eu alesesem elementul lichid; 
transparenţa nu lăsa să scape nimic observatorilor. Doctorii se 
interesară în special despre această ispravă; puseră la îndoială prin 
toate mijloacele autenticitatea probei. Dar cum ea se baza pe legile 
naturii, nu aveam de ce să mă tem. 

Dacă apreciez confortul existenţei europene, nu rămân mai puţin 
ataşat de ţara mea. De aceea, m-am decis să-mi împart viaţa, în fiecare 
an, între Egipt şi Europa. Îmi plac europenii şi reciproc, sunt unii care 
mă apreciază şi mă primesc cu plăcere. Regina Spaniei mi-a telegrafiat 
o dată să mă invite în tara ei; îmi trimise chiar şi o escortă oficială 
care să mă aducă. În rest, nu mă laud prea tare cu isprăvile mele. 
Trecutul se derulează acum sub ochii mei ca un film surprinzător. Un 
adevărat fakir este deasupra a ceea ce seamănă o enitate sau un 
interes material. El duce o viaţă interioară, detaşată de excesivele 
ambiţii mondene. Îi cunoşti pe fakirii Orientului; cred că trebuie să 
admiteti, deci, cazul meu ca fiind unic printre ei. Pentru că, ceilalţi, 
înțelegând prin ceilalţi pe cei autentici nu se obosesc a vizita Europa; 
plus sunt prea mândri pentru a se supune investigaţiilor. Ei consideră 
inutil să-şi expună performanţele, pe care voi, europenii, le consideraţi 
ca pe nişte trucuri şi căror cauze, de fapt, le ignorati total. Lucrul mult 
mai important, aceşti fakiri nu posedă, ca mine, vreuna din limbile 
voastre — eu ştiu italieneşte si frantuzeste. Din câte ştiu, niciunul nu a 
urmat vreo facultate de medicină sau de ştiinţă, nu a apreciat la 
adevărata valoare educaţia modernă. Din contră, în general o 
dispretuiesc şi nu-i găsesc decât impedimente; chiar dumneavoastră 
aţi remarcat. E de la sine înţeles că nu le dau dreptate.» 

Am adunat câţiva doctori şi alti oameni de diverse profesiuni, 
cărora le trezisem interesul pentru aceste lucruri insolite. Împreună, 
avurăm privilegiul să observăm o serie întreagă de demonstraţii 
stupefiante, chiar sălbatice, realizate de Tahra bei cu o uşurinţă şi 
rapiditate de neconceput: 

Fakirul îşi părăsise costumul european; el purta o togă lungă de 
pânză albă. În jurul capului, un voal arăbesc fixat cu un dublu cordon 
albastru de aur. O stea cu cinci braţe, gravată, legată de un lanţ i se 


odihnea pe piept; era emblema ordinului a cárui initiere o primise. O 
centură de aur îi înconjura talia. Îşi tinea braţele încrucişate. Pe 
parchetul sălii erau plasate diverse obiecte care constituiau materialul 
folosit în experienţe: o masă încărcată cu cuțite, ace de pălărie, 
pumnale, bete de frigărui şi cioburi de sticlă; o altă masă pe care era o 
planşă plină de cuie ascuţite; un bloc greu de piatră, un cântar, un 
ciocan mare; o găină albă şi un iepure gri, amândouă legate şi ţinute 
într-un coş; două lame neslefuite, lucitoare; două capre de sustinere, 
un cufăr lung, un altul mai lung şi mai lat, un morman de nisip roşu şi 
două cazmale; câteva prosoape, bumbac şi alte câteva nimicuri. O tavă 
de tămâie ardea, umplând camera cu un parfum dulce. Doi tineri 
asistenţi erau gata să-l ajute pe fakir. El însuşi înaintă, dar rămase 
complet tăcut. Avea aerul unui om foarte distins în lumina discretă a 
becurilor electrice. 

Făcurăm un atent examen al tuturor obiectelor, ca să ne convingem 
că nimic nu era trucat, chiar dacă nu ne-ar fi trecut prin cap aşa ceva. 

Fakirul îşi atinse ceafa cu degetele, strânse tare pielea de acolo într- 
un anumit punct. Cu cealaltă mână îşi apăsă tâmplele. Apoi păru că 
trage dintr-o dată aer pe gură; ca urmare mărul lui Adam se mişcă o 
clipă. Vreme de aproape un minut, ochii i se închiseră şi se aduse în 
transă; în acelaşi timp, aruncă un tipát subit, particular. Transa lui, 
deveni totală catalepsie; era într-atât de rigid încât ar fi căzut ca un 
cadavru dacă ajutoarele nu l-ar fi prins în braţe. Corpul său era acum 
teapán ca o scândură. 

Pentru prima experienţă, fu dezbrăcat până la talie. Unul din 
asistenţi, fixă cele două lame pe capre, astfel încât Tahra bei stătea cu 
umerii pe o lamă şi cu gleznele pe cealaltă. Aici un doctor îi notă 
pulsul; fu surprins să înregistreze un număr normal: 130. 

Se cântări blocul de piatră: 90 kg. Era un cub din granit solid şi 
zgrunturos. Ajutoarele plasară greutatea pe pieptul gol al lui Tahra 
bei, apoi, unul din ei, luând ciocanul de fier, începu să lovească 
neîncetat blocul de piatră. Corpul fakirului rămase în continuare 
întins, la fel de rigid ca şi fierul; nu cedă niciun milimetru la această 
îngrozitoare presiune. Până la urmă, piatra se rupse în două bucăţi ce 
căzură zgomotos pe sol. Cei doi asistenţi ridicară corpul pe picioare, 
sustinándu-l. Aparent, nu avea habar de ce se întâmplase, nu arăta 
nicio suferință. Doctorii îl examinară cu interes; constatară că lamele 
nu lăsaseră nicio urmă pe piele. Doar puţin, blocul de granit îi lăsase o 
urmă roşie pe abdomen. Efectul produs asupra lui era acelaşi şi dacă s- 
ar fi culcat pe un covor de flori. Această demonstraţie îmi aducea 
aminte de ceea ce făceau nişte yoghini inferiori din Benares, pe care îi 
văzusem aşezându-se pe cuie înroşite, spectacol de la care plecasem 
dezgustat mai degrabă decât edificat. 

Fakirul fu apoi plasat pe planşa de lemn garnisită de cuie lungi, ale 


căror vârfuri se proiectau spre cer. Un asistent se cátárá pe el, ţinându- 
i un picior pe torace si celálalt pe abdomen. Examinat apoi de doctori, 
nu lăsă niciun indiciu despre cuie. Pulsul de această dată era 132. Îl 
repuseră pe picioare. 

ÎI vázurám tremurându-şi pleoapele. Încet, ochii i se deschiseră. 
Câteva secunde după, pupilele se treziră. Semăna cu cineva care 
tocmai iese dintr-un vis în care se afundase profund. Timp de aproape 
o jumătate de oră, ochii săi păstrară o privire fixă, ca a unui nebun. 
Încet, încet fakirul revenea la viaţă. Făcu un efort violent pentru a 
inhala aer, deschizând gura până ce îi văzurăm limba întoarsă până în 
gât. După aspirație, îşi introduse degetul în gură pentru a-şi repune 
limba în poziţie normală. 

Atunci fu eliberat complet de starea cataleptică în care se avântase 
atât de rapid. 

După un repaus de vreo două minute, se supuse altor încercări, 
pentru a stabili în ce măsură carnea sa era într-adevăr insensibilă sau 
nu, la durere. 

Ceru doctorilor să-i străpungă obrazul cu un ac de pălărie. Unul din 
ei se execută prompt, traversând fiecare obraz cu câte un ac, astfel 
încât, extremităţile îi ieşiră prin gură. Doctorii ştiu, că există anumite 
intervale între doi muşchi sau doi nervi, pe unde pielea poate fi 
străpunsă fără stricăciuni. Astfel, se avu grijă, să se aleagă, pe faţa 
fakirului punctele unde pericolul era real. Apoi, i se înfipse în obraji 
betele de frigărui. Tahra bei, perfect treaz, ştia foarte bine ce i se 
întâmplă, dar părea că nu resimte nicio senzaţie dureroasă. 

Ceea ce urmă fu şi mai impresionant. Fakirul autoriză un alt doctor 
să-i plonjeze un pumnal gros în gât, în faţa laringelui, vârful 
reapărând după ce arma traversase câţiva milimetrii din carne. Câţiva 
doctori, de natură sceptici şi pe bună dreptate, începură să-i observe 
pupilele cu atenţie, pentru a nota dacă se contractă sau se dilată. Acest 
examen permitea să se depisteze prezenţa vreunui drog, dacă subiectul 
luase în prealabil pentru a se insensibiliza. Dar, ochii apărură ca fiind 
perfect normali. Armele odată retrase, nicio picătură de sânge nu pătă 
pielea. Câţiva doctori fură atât de surprinşi încât insistară să taie faţa 
fakirului cu cioburi de sticlă şi să-i străpungă gâtul cu tot felul de ace. 
Acelaşi rezultat; nu apáru nici măcar o pată de sânge. Câteva săgeți si 
ace de păr în umeri şi piept nu produseră, de asemenea, niciun efect. 

Pentru a ne arăta că posedă şi o altă facultate misterioasă, fakirul îşi 
înfipse în piept un cuţit de tăiat carne imens; şi-l retrase fără ca rana 
să-i sângereze. Un doctor îşi exprimă dorinţa de a vedea sânge 
curgând, pentru a fi sigur că Tahra bei era într-adevăr rănit. Imediat, 
acesta făcu să-i ţâşnească sângele, până ce tot toracele îi fu inundat. 
Spectacol mai degrabă hidos. Doctorul odată satisfăcut, egipteanul îşi 
opri torentul de sânge, ceea ce ului toată adunarea. Zece minute mai 


târziu, rana era practic vindecată. 

Unul dintre noi, luând o tortá arzândă, o trecu de-a lungul 
piciorului stâng al fakirului, până către mijlocul pulpei. Auzirăm 
pielea sfârâind uşor sub efectul căldurii, dar faţa îi rămânea imobilă, 
senină, impasibilă. 

Un alt doctor, încă neconvins, bănuia că Tahra bei luase în secret un 
drog puternic; astfel, în timpul încercării cu focul îi examină bătăile 
inimii. Rezultat negativ. În cazul că subiectul ar fi suferit cea mai mică 
durere, fără a o lăsa să se întrevadă sau chiar stăpânindu-şi-o printr-o 
voinţă prodigioasă, inima l-ar fi trădat printr-un ritm foarte accelerat, 
faţa i-ar fi pălit şi încă alte semne i-ar fi marcat această suferință 
secretă. 

Alte experienţe, constară din înţepături cu nişte săgeți lungi, în 
carnea de deasupra inimii şi în străpungerea braţelor dintr-o parte în 
alta. 

Apoi, animalele fură cele asupra cărora îşi demonstră puterea, 
întâlnită câteodată şi la yoghinii indieni. Adusesem un iepure şi o 
găină, la cererea lui Tahra bei; îi pusesem într-un coş pe una din mese. 
Îşi îndreptă acum privirea asupra lor. 

Luă iepurele şi îi aduse labele din spate în jurul gâtului. Animalul 
încercă de două-trei ori să-i reziste, dar fakirul îi făcu câteva pase cu 
mâna pe deasupra capului. Fu suficient pentru ca iepurele să se 
întindă pe spate şi rămase imobil ca un mort. Ochii îi rămăseseră larg 
deschişi; remarcarám cá, în pofida rigidităţii corpului, pupilele se 
mişcau din când în când, dovedind astfel că animalul era treaz, chiar 
neputicios fiind. Pentru a fi siguri, unul dintre noi se apropie şi îi 
atinse ochii eu degetul; imediat ochii se închiseră, apoi se 
redeschiseră. Deci animalul era pe de-a întregul conştient, chiar dacă 
nu-şi putea exercita voinţa. 

Tahra bei îl lovi uşor pe gât. Iepurele scoase un țipăt, sări, se repuse 
în picioare şi începu să alerge vesel în jurul mesei. Sănătos, voinic, nu 
resimțea nimic de pe urma penibilei experienţe al cărui subiect fusese. 

Găina fu supusă aceluiaşi tratament, dovedind aceeaşi supunere ca 
şi iepurele. Tahra bei putea să-i impună orice poziţie îi trecea prin cap 
şi să i-o menţină oricât voia. Ne informă apoi că, din acel moment, 
corpul său nu mai era insensibil la suferinţă, acest prerogativ 
neputând dura mai mult de 20-25 minute după intrarea în transă. Cu 
alte cuvinte, redevenise un om perfect normal. 

«Dacă mă loviți acum, la întâmplare, cu un cuţit, e sigur că voi urla 
de durere» afirmă el. 

Ca ultimă experienţă, avu loc cea mai remarcabilă performanţă din 
acea seară; fu îngropat de viu. Condiţiile, verificate de noi, fură mai 
presus de orice bănuială de escrocherie. 

Tahra bei dori ca noi să fixăm dinainte ora şi minutul când să iasă 


din transa în care urma să intre. Ne rugă deci să-l ţinem îngropat o oră 
şi jumătate, ca şi când ar fi vrut să evite să se trezească cu cinci 
minute mai târziu. 

Fu adus coşciugul în mijlocul camerei, după care examinarăm solul. 
Era pardoseală, acoperită cu mozaic, ca mai peste tot în Egipt; 
deasupra, nimic altceva decât plafonul altei camere, căci ne găseam 
într-unul din aglomerările de imobile ale cartierului european din 
Cairo. Recunoscurăm că nu se putea ascunde nicio trapă pe acolo. 
Pentru a îndepărta ultimile dubii, puserăm pe pardoseală un covor 
simplu şi pe covor coşciugul. 

Tahra bei procedă conform obiceiului pentru a se pune în starea de 
auto-catalepsie. Strânse degetele pe arterele de pe ceafă şi pe centrii 
nervoşi de la tâmple. Îşi întoarse limba în gât şi brusc, aspiră aer. În 
câteva minute rezultatul era perfect. Respirația i se opri, fluxul 
sanguin la fel, tot corpul i se intepeni. Cázu pe spate, în braţele 
ajutoarelor sale, iar doctorii care îl examinaseră, certificară că nu 
constataseră nici bătăi ale inimii, nici respiraţie. 

Asistenţii săi îi umplură atunci urechile, nările şi gura cu bumbac. 
Corpul rigid, ca o statuie, fu culcat în sicriu. Era greu de spus cu ce 
Tahra bei era diferit de orice alt cadavru aşezat în coşciug. Această 
faţă cenuşie, acest „mort viu” nu dădea nici cel mai mic semn de 
viaţă. 

Luându-şi casmalele, asistenții umpurá în scurt timp sicriul eu nisip 
fin roşu, astfel încât corpul dispăru în întregime. Apoi îi puseră 
capacul, care fu bătut în cuie. 

Odată terminat, asistenții aduserá şi cufárul mai mare şi-l aşezară pe 
pământ, lângă sicriu. Ridicându-i capacul, depuseră cosciugul şi apoi 
umplură restul cu nisip, până acesta nu se mai văzu. 

Ne instalarăm pentru o veghe de o oră şi jumătate, în timp ce Tahra 
bei stătea, imobil, în pseudo-sicriul său cu nisip. 

Controlaserăm, examinaserăm foarte atent toate elementele straniei 
performanţe, materialul şi operaţiunile. Dacă fakirul va supravieţui 
unei asemenea încercări, vom fi forţaţi să ne închinăm în faţa 
capacităţilor sale extraordinare. Timpul fixat se scurse. Fideli 
promisiunii noastre, puserăm să se scoată nisipul, să se extragă 
coşciugul şi să i se deschidă capacul. Fakirul apăru, în continuare 
întins, teapán ca un cadavru, cu pielea de culoare gri-pământiu, care 
caracterizează morţii. 

Aparent, era imposibil să mai fie în viaţă. Rigiditatea persista; fu 
plasat pe un scaun. 

După câteva minute, îşi făcură apariţia primele semne de revenire la 
viaţă. Pleoapele începură să tremure; apoi se manifestă ritmul unei 
respiratii uşoare; treptat, întregul corp se reanimă. 

Nu trecură mai mult de douăsprezece minute până ce Tahra bei 


redeveni el însuşi; stătea acolo aşezat, întreţinându-se cu noi despre 
strania sa experienţă. 

«Dormeam atât de porfund, ne spuse el, că nu ştiu nimic din ce mi- 
ati făcut. Îmi aduc doar aminte, cá am închis ochii în această cameră 
şi că, prin misteriosul proces de post-sugestie, m-am trezit exact la 
momentul pe care mi l-am propus.» 

Astfel, luă sfârşit seara aceasta memorabilă, petrecută în compania 
unui omulet stupefiant, capabil să facă un miracol dintr-o clipire. 

Am plecat cu sentimentul că materialismul, deja nesigur, nu mai 
poate avea viitor; îmi părea că secolul nostru îi va aduce lovitura de 
graţie. El nu a contribuit niciodată la explicarea misterului despre 
spirit. 

Anumiți savanţi pesimisti au prezis că pământul va sfârşi sub forma 
unei planete de gheaţă, rotindu-se într-o imensitate vidă. Se poate. Dar 
sfârşitul omului nu poate fi chiar aşa de exasperant. De ce? Pentru că 
omul e mai mult decât un corp. 


RITUL SECRET AL TEMPLELOR EGIPTENE 


Răspunsul pe care îl căutam explicând misterul asasinării legendare 
a lui Osiris, l-am primit în sfârşit, după ce am urcat pe Nil şi am 
început să studiez marele templu, cel mai bine conservat din Egipt, 
acela al zeiţei Hathor, la Denderah; supraviețuirea sa se datorează 
nisipului moale şi cald care l-a acoperit complet mai mult de o mie de 
ani. În partea de nord, am urcat o scară extrem de îngustă şi stricată. 
În drum, m-am oprit ici si colo pentru a examina la lumina tortei 
scenele sculptate care îmbrăcau pereţii pe parcursul acestor trepte. Ele 
reprezentau procesiunea rituală de cea mai mare importanţă a 
templului de la Denderah, aceea a anului nou, care înainta, faraonul 
însuşi deschizând marşul. Preoţi, hierofanti deținători de mistere, 
purtători de steaguri, defilau astfel pe pereţi, cum au făcut-o fiind în 
viaţă, de jos, până în capătul aceleiaşi scări. Împreună cu ei, am ajuns 
şi eu din întuneric în plin soare strălucitor şi printre pietrele uriaşe de 
pe acoperiş, la un mic templu care se ridica, singuratic, într-un colţ al 
acestui acoperiş în terase. El era sprijinit de coloane pe care vedeai 
capul lui Hathor. 

Am intrat acolo şi am recunoscut un sanctuar unde misterele lui 
Osiris au fost celebrate până în epoca Ptolomeilor. Pe suprafaţa 
pereţilor, reliefuri sculptate îl arătau pe Osiris întins pe un pat, 
înconjurat de asistenţi şi de focuri de tămâie. Hieroglife şi picturi 
gravau toată istoria morţii şi învierii lui Osiris; inscripţii reproduceau 
textul rugăciunilor corespunzătoare orei douăsprezece noaptea. 

M-am aşezat pe podeaua care făcea parte din acoperişul templului 
mare şi am încercat să meditez asupra vechii legende. Sondând asiduu 
şi profund, s-a făcut lumină în mintea mea, adevărul compunându-se 
din fragmentele disparate, care în cursul secolelor îmbrăcaseră forma 
unor poveşti fantastice: Osiris imbucátátit şi apoi refăcut bucată cu 
bucată. 

De unde mi-a venit cheia enigmei? Dintr-o reminiscență bruscă; m- 
am revăzut în camera regelui, în inima Marii piramide, înconjurat de 
tenebre, având viziunea a doi preoţi, dintre care unul aducându-mi 
corpul în transă, mi-a condus spiritul la conştiinţa clară. Practic, 
corpul meu adormit era atunci în comă; viaţa se menținea doar printr- 
o respiraţie total inconştientă; adevăratul element vital se eliberase. 
Eram un om mort, din care sunetul părăsise corpul. Dar experiența 
odată terminată, m-am reîncarnat şi aparența morţii s-a şters. Aceasta 
nu este oare o adevărată înviere, reîntoarcerea la existenţa terestră 
după ce ai aruncat o privire în cealaltă? Nu este o existenţă conştientă 
dincolo? 

M-am ridicat şi am examinat din nou picturile de pe pereţi pentru 
confirmarea iluminării primite. Osiris zăcea, întins, aparent mort; ai fi 


spus cá este un cadavru imbálsámat şi introdus într-o mumie. Totuşi, 
toate detaliile indicau pregătirea unei eeremonii destinate unui om 
viu: corpul în transă al candidatului, preoţii de serviciu, cádelnitele 
pentru uşurarea transei. 

Astfel se explicau şi rugăciunile de recitat noaptea. Deoarece aceste 
initieri aveau loc întotdeauna la căderea întunericului. Candidatul era 
adus în transă pe o durată variabilă; cu cât era mai înalt gradul său de 
iniţiere, cu atât mai profundă şi mai lungă transa. Preoţii îl vegheau 
pe parcursul orelor din noapte ale transei. 

Aceasta era piesa regizată în ritualurile misterelor din timpuri 
imemoriale. Şi semnificaţia sa? Uciderea lui Osiris se identifica cu 
uciderea aparentă a fiecărui candidat la misterele sale, adică la 
uniunea spirituală cu Osiris, fondatorul lor. 

Structura arhitecturală a celor mai vechi temple se baza întotdeauna 
pe un plan dublu; fiecare din sanctuarele sale conţinea două părţi, una 
pentru religia obişnuită şi una pentru misterele ascunse. Acest ultim 
spaţiu era complet rezervat, amenajat separat în sanctuar. 

Prin mijloace hipnotice, conţinând puternice fumegatii, pase 
mesmetice în lungul corpului asociate cu utilizarea unei baghete 
magice, candidatul era cufundat într-o stare de transă semănând cu 
moartea, lipsindu-i orice simptom de viaţă. Corpul rămânea inert dar 
sufletul continua totuşi să-l întâlnească printr-un fir magic vizibil 
clarvăzătorului iniţiator; astfel, cu toată suspendarea completă a 
existenţei animate, funcţiile vitale se mențineau. Toată semnificaţia şi 
intenţia acestei initieri constau în instruirea candidatului asupra 
faptului că „nu există moarte”. Aceasta i se insufla în modul cel mai 
clar şi practic posibil, făcându-l să experimenteze asupra procesului 
obiectiv al morţii, făcându-l să intre misterios într-o altă lume. Transa 
era atât de profundă încât candidatul era aşezat într-o ladă-mumie 
împodobită cu picturi şi inscripţii, al cărei capac era încuiat şi sigilat. 
În toate privintele era condamnat la moarte! 

Dar, odată împlinită durata fixată pentru transă se deschidea lada şi 
prin metode adecvate se opera trezirea. Astfel, rămăşiţele detaşate 
simbolic din corpul lui Osiris îşi reluau locul şi el revenea la viaţă. 
Această înviere fictivă nu era altceva decât învierea reală a 
candidatului la misterele lui Osiris! 

Capela în care mă aflam fusese odinioară teatrul a mai mult decât o 
singură astfel de «asasinare» si de «înviere». Ea era, pe atunci, 
mobilată cu un pat şi cu tot materialul necesar pentru iniţiere. După 
ce candidatul trecuse prin starea de transă şi era gata pentru a fi trezit, 
era transportat într-un colţ unde, primele raze ale soarelui care 
răsărea, cădeau drept pe faţa sa, încă adormită. 

S-a stabilit că în cele mai vechi timpuri, mulţi preoţi egipteni de 
rang superior şi titularii înaltei preoţii erau versati în cunoaşterea 


misterelor hipnotice şi magnetice putând să-i facă pe subiecţii din 
experiențele lor să cadă într-o stare cataleptică profundă, 
asemănătoare morţii. Marii preoţi puteau să facă mai mult chiar decât 
hipnotizorii moderni, căci ei ştiau cum să menţină la un candidat spiritul 
treaz, în timp ce corpul era în transă, făcându-l să realizeze o serie de 
experienţe mai mult decât normale, de care îşi amintea odată revenit 
la starea de conştiinţă ordinară. În felul acesta ei puteau să-i imprime 
o înţelegere a naturii sufletului omenesc şi, obligându-i sufletul să iasă 
din corp temporar, să îl facă să perceapă existenţa unei alte lumi, aşa 
zisa lume a spiritului, despre care picturile de pe lada-mumie 
prezentau simboluri semnificative. Astfel, egiptenii gravau pe capacele 
sarcofagelor, desenau şi colorau pe sicriele mumiilor sau plasau pe 
vinietele ce ilustrau cărţile sfinte, un curios omulet-pasáre, zburând de 
la mumie sau stând pe ea. Era o pasăre cu cap şi brațe de om; o 
reprezentau uneori întinzându-se până la nasul mumiei, ţinând cu o 
mână un văl umflat, imaginea suflului şi cu alta o cruce răsucită, 
imaginea vieţii. Fie că le găseşti acolo sau înscrise pe rulouri de 
pergament, fie gravate pe granit, simbolismul acestor hieroglife stranii 
ne ilustrează întotdeauna aceeaşi doctrină a existenţei unei lumi 
spirituale. Cartea morţilor, vorbind de morti, se referă de fapt la mortii- 
vii, intraţi în transă atât de profund, ca în moarte, corpul imobil şi 
teapán, sufletul plecat în altă lume. Ea se referă la iniţiere. Într-un 
mod misterios, această altă lume, pătrunde în lumea noastră şi aceste 
spirite pot fi foarte aproape de noi, muritorii. Nimic nu se pierde în 
natură, este o axiomă ştiinţifică; când un om dispare din această lume, 
lăsând în urma lui un corp inert şi insensibil, se poate prea bine să 
reapară în eter, invizibil pentru noi, vizibil pentru fiinţele eterate. 

Cu toate cá acest proces de initere prezenta toate caracteristicile 
exterioare ale hipnotismului modern, el depăşea cu mult metodele 
experimentatorilor noştri, care ating subconştientul dar nu pot să-i 
facă pe subiecţii lor conştienţi de planuri de existenţă mai profunde. 

În credinţa populară, Osiris era un personaj care suferise martiriul şi 
moartea, apoi se sculase din mormânt. Numele său a devenit pentru 
popor sinonimul chiar al supravieţuirii; câştigul imortalitátii a dat 
fiecăruia speranţa aceluiaşi câştig după moarte. 

Se credea în mod curent în imortalitatea sufletului şi într-o viaţă 
dincolo de mormânt. Se credea, de asemenea, că în timpul trecerii la 
această viaţă nouă, zeii judecau sufletul şi stabileau numărul de 
acţiuni bune şi rele din trecut. Cei răi primeau o pedeapsă dreaptă; cei 
buni intrau în împărăţia celor fericiţi, uniţi cu Osiris. Aceste noţiuni 
conveneau destul de bine maselor; ele aduceau spiritelor necultivate 
tot atâtea perspective pe cât puteau să le conceapă convenabil. Nu le 
bănuiai astfel de filosofări profunde sau de explicaţii psihologice 
subtile. Toate aceste mituri, legende şi fabule populare trebuiau 


intelese in parte simbolic, in parte istoric, continánd o semnificatie 
rationalá si un adevár interior singur real. Pentru a mentine vie 
aceastá invátáturá, clerul templelor nu folosea numai ritualul sáu, ci 
dádea in public, la anumite date, reprezentatii dramatice, simbolice, 
expunând poporului istoria lui Osiris. Un foarte mic număr de astfel 
de întruniri se încadra în categoria misterelor. Dacă prin acest cuvânt 
avem în vedere versiunea populară uşor de înţeles ca în jocul 
misterului la vechii greci sau ca în taina patimilor în evul mediu şi 
mai târziu, şi chiar în drama lui Hristos care se reprezintă la 
Oberammergau, în Bavaria. Dar adevăratele mistere nu trebuie 
confundate cu acestea; niciodată îndeplinite public; ele erau altceva şi 
mult mai mult decât nişte piese de teatru. Şedinţele publice erau 
simbolice şi sacre, dar nu revelau auditorului niciun secret. Deci nu 
trebuie să asimilăm vechile spectacole populare ale morţii şi învierii 
lui Osiris cu misterele intime. Ceremoniile populare, devotiunile 
personale şi reprezentațiile publice erau destinate maselor, cărora li se 
potriveau admirabil. Dar, o doctrină mai filosofică şi practicile secrete 
se adresau intelectualilor. Egiptenii instruiți şi cultivați spiritual, 
nobilimea, cei de sus, nu le ignorau; dacă aveau o înclinare în acest 
sens, încercau să se iniţieze. 

Templele conţineau clădiri particulare şi izolate pentru mistere, pe 
care le celebrau numai câţiva preoţi aleşi, puţini la număr, care erau 
numiţi hierofanti. Aceste rituri secrete se îndeplineau separat si în 
afara ceremoniilor cotidiene de adorare a zeilor. Chiar egiptenii 
numeau aceste rituri speciale «mistere». Diversi initiati au făcut aluzie 
la caracterul mai mult decât normal al marilor mistere cu care 
dramele rituale aveau puţine afinități. De exemplu, unul dintre aceşti 
iniţiaţi declara că «mulţumită misterelor, moartea nu este un rău, ci 
un bine, pentru muritori». Aceasta nu putea să însemne decât un 
lucru: lui însuşi i se întâmplase să devină un cadavru şi câştigase din 
această experienţă un mare profit. Textele hieroglifice vorbesc despre 
un astfel de om ca fiind «născut a doua oară» şi ca fiindu-i permis să-şi 
adauge la nume, cuvintele «cel care şi-a reînnoit viața»; din anumite 
inscripţii mortuare arheologii mai descoperă încă această frază, 
descriind starea de spirit a defunctului. 

Care erau cele mai mari secrete pe care le învățau candidaţii ce 
reuşeau la iniţierea în mistere? 

Aceasta depindea de gradul pe care îl atingeau, dar, în mare, 
experienţele lor se pot condensa în două rezultate care sunt miezul 
revelatiilor obţinute astfel de ei. 

La primele grade, candidatii erau familiarizati cu sufletul omenesc, 
reprezentat în sistemul de hieroglife de un omulet-pasáre; ei rezolvau 
misterul morţii. Ei învățau cá, dispărând dintr-o stare a existenţei, 
reapăreau în alta; cá moartea afectează corpul de carne dar nu 


distruge spiritul, eul. Ei învățau de asemenea cá sufletul nu numai că 
supravieţuieşte distrugerii învelişului muritor, dar el şi progresează 
către cele mai înalte sfere. 

La gradele superioare, ei făceau cunoştinţă cu sufletul divin; erau 
puşi în comuniune personală cu Creatorul, se găseau faţă în faţă cu 
Divinul. Primeau explicaţia exactă a căderii omului, decăzut din starea 
sa spirituală primitivă. Învăţau istoria intimă a Atlantidei, istorie atât 
de strâs legată de cea a căderii. Apoi erau ridicaţi de la o sferă la alta, 
până ajungeau la cea mai înaltă conştiinţă spirituală de care se 
bucurase omul la origine. Astfel, continuându-şi pelerinajul în timp, ei 
culegeau comorile eternității. 

Ajuns la acest punct al impresiilor şi relatărilor de călătorie, nu este 
în afara subiectului, de a insera câteva descrieri ale diverselor 
instituţii renumite în vechile mistere, împrumutându-le de la un om 
care a trăit într-o epocă clasică şi a fost el însuşi iniţiat, ajungând cel 
puţin la primele grade. Angajat prin jurământ să nu reveleze în 
amănunt ceea ce a experimentat, el n-a putut da decât explicaţii 
generale şi aluzii puţin conturate. Această relatare este totuşi textul 
cel mai complet pe care îl cunoaştem de la un iniţiat. Îl datorăm lui 
Apulee, iniţiat în primele grade ale misterelor lui Isis, autorul unei 
autobiografii «Lucius»; acest personaj este văzut acolo bătând la 
poarta templului, în graba sa de a câştiga cunoaştrea secretă. 

Misterele egiptene au fost multă vreme ţinute la adăpost de străini. 
Abia într-o epocă mult mai târzie, un mic număr dintre ei au fost 
admişi şi iniţiaţi. Aceştia aproape întotdeauna şi-au ţinut cuvântul dat, 
de a păstra secretul. Regulile de admitere erau stricte şi severe. 

«O zi după alta, scria Apulee, dorinţa mea de a fi admis la mistere 
creştea; mergeam să-l caut pe marele preot, fără încetare, implorându- 
l să consimtá pe loc să mă iniţieze măcar în secretele nopţii. Dar el, 
caracter de neclitit, renumit prin respectrea riguroasă a legilor stricte 
ale credinţei, respingea cererile mele prin cuvinte bune şi blânde 
precum părinţii îndepărtează dorinţele premature ale copiilor lor; el 
calma marea tulburare a spiritului meu evocând speranţa consolatoare 
a unei fericiri mai mari. Căci, spunea el, ziua iniţierii este determinată 
pentru fiecare om prin ordinul zeiţei iar preotul destinat serviciului ei 
este si el ales după voinţa sa. El m-a invitat să aştept, ca ceilalţi, toate 
aceste ordine, cu o răbdare pioasă, avertizându-mă că era de datoria 
mea să reprim cu hotărâre ardoarea excesivă şi impetuozitatea, să evit 
aceste două păcate şi să nu mă arăt nici cu întârziere la apel, nici cu 
nerăbdare, atâta timp cât n-am fost invitat. Căci porţile infernului şi 
puterea vieţii sunt în mâinile zeiţei şi însuşi actul de consacrare este 
privit ca o moarte voluntară, ca punând viaţa în pericol, cu atât mai 
mult cu cât zeiţa preferă pe cei a căror viaţă se apleacă spre sfârşit şi 
care sunt în pragul nopţii; acestora, puternicele mistere ale zeiţei le 


pot fi incredintate in sigurantá. Acestor oameni, zeita, prin vointa sa, 
le asigură o nouă naştere; care îi plasează la punctul de plecare într-o 
nouă etapă de viaţă. Astfel, şi tu, trebuie să aştepţi ordinul cerului. 

Ori, bunăvoința marii zeițe nu mi-a înşelat mult aşteptarea, 
neimpunându-mi tortura unei lungi amânări. În obscuritatea nopţii, 
ordinele sale de loc obscure, m-au avertizat clar că ziua dorită, când 
va împlini rugăciunile mele atât de arzătoare, sosise. Prin dojenirile 
sale şi alte metode la fel de binevoitoare, zeiţa supremă aducea în 
spiritul meu fericirea, astfel încât, înainte chiar de ivirea zorilor, 
alungasem somnul şi mă îndreptam grăbit spre locuinţa preotului. L- 
am găsit, când tocmai ieşea din camera de culcare şi l-am salutat. 
Eram hotărât să-i cer mai impetuos decât înainte să fiu iniţiat în slujba 
misterelor, ca pe un lucru care acum mi se cuvenea. Dar, îndată ce m- 
a văzut, mi-a luat-o înainte şi mi-a spus: Lucius, preafericitule, fii 
binecuvântat, tu, pe care zeiţa augustă binevoieşte să te favorizeze cu 
bunătatea sa! Ziua îndelung solicitată prin rugăciunile tale constante a 
sosit; din ordinul divin al zeiţei cu multe nume, tu trebuie să fii admis prin 
intermediul meu la secretele cele mai sacre ale misterelor. 

Atunci, luându-mă cu mâna sa dreaptă de mâna mea, minunatul 
bătrân m-a condus chiar la porţile marelui altar. După ce a celebrat 
solemn ritul deschiderii grilajului şi a oferit sacrificiul de dimineaţă, a 
luat din locurile ascunse ale altarului anumite cărţi, ale căror titluri 
erau scrise cu litere nedescifrabile. S-a întors atunci către templu şi 
fiind încă semiîntuneric, m-a aşezat chiar la picioarele zeiţei. După ce 
mi-a încredinţat anumite secrete, lucruri prea sacre ca să le pot 
dezvălui, mi-a indicat public, în fata tuturor celor prezenţi să mă rețin 
timp de zece zile consecutive de la plăcerile mâncării, să mănânc atât 
cât să pot supravieţui şi să nu beau vin. 

Am păzit toate aceste indicaţii cu o grijă pioasă. A sosit în sfârşit 
ziua consacrării mele zeiţei. Soarele cobora la apus, seara se apropia, 
când iată, din toate părţile, m-au înconjurat mulțimi de sfinţi initiati, 
fiecare din ei, onorându-mă cu un cadou, după un vechi obicei. 

Apoi, după ce au fost scoşi afară toti neinitiatii, am fost îmbrăcat cu 
un veşmânt de lână, pe care nu-l mai purtase nimeni vreodată şi 
preotul m-a luat de mână să mă conducă în centrul sanctuarului. 

Poate, cititorule entuziast, arzi de curiozitate să ştii ce s-a făcut şi ce 
s-a spus în acel moment. Ti-as povesti dacă aş avea dreptul legal si 
dacă ar fi legitim să cunoşti. Dar limba şi urechile ar suferi deopotrivă 
aceeaşi nefericită otrăvire dacă aş satisface curiozitatea ta. Totuşi, 
fiindcă, fără îndoială, te frământă o dorinţă pioasă, nu te voi mai 
tortura. Ascultă, deci si crede, căci ce-ţi spun este adevărat. Am 
pătruns până în apropierea frontierelor morţii, am pus piciorul pe 
pragul Proserpinei; am fost transportat prin toate elementele. Apoi am 
revenit pe pământ. Am văzut soarele strălucind, magnific, în mijlocul 


noptii. M-am apropiat de zeii de sus si de cei de jos; i-am adorat cu ei 
de fatá. Bagá de seamá; ti-am spus lucruri pe care, cu toate cá le-ai 
auzit, trebuie sá le uiti.» 

Dupá un an, Lucius a fost initiat in misterele lui Osiris, superioare 
celor ale lui Isis. 

Printre puţinii străini care au fost admişi să primească iniţierea 
egipteană se găsesc Platon, Pitagora, Thales, Licurg, Solon, Jamblih, 
Plutarh şi Herodot. Ultimul, în operele sale, a făcut aluzii extrem de 
rezervate la aceasta. El descrie cu amănunte dramele simbolice şi 
ceremoniile publice la care participa orice asociat la mistere şi care nu 
era decât de natură rituală, dar refuză să divulge secretele intime. Iată 
ce spune despre aceasta: «Asupra acestor mistere, pe care le cunosc 
fără excepţie, buzele mele sunt obligate să păstreze o tăcere 
religioasă.» 

Să ne adresám acum lui Plutarh, biograful. «Când auziti de fabulele 
pe care le povestesc egiptenii despre zeii lor, călătorii, tăierea în 
bucăţi şi alte întâmplări neplăcute, să nu credeţi că nimic din toate 
acestea nu s-a întâmplat, ca în aceste relatări. Popoarele au stabilit şi 
folosit simboluri, unele obscure, altele mai inteligibile, pentru a face 
înţelese lucrurile divine. În acest mod trebuie să ascultați istoriile 
privitoare la zei; luaţi-le ca interpretări ale unor mituri; primiţi-le cu 
respect şi cu filosofie. 

În momentul morţii, sufletul încearcă aceleaşi impresii ca aceia ce 
sunt iniţiaţi în marile mistere. 

În faţa istoriilor comune şi triviale ale popoarelor care identifică 
legendele privitoare la aceste divinităţi cu schimbările atmosferice 
după anotimpuri sau cu creşterea grânelor, însămânţările şi aratul 
pământului care spun că Osiris a fost înmormântat când sămânţa 
rămâne ascunsă în pământ şi că renaşte când planta începe să crească: 
trebuie să iei bine seama, pentru a nu degrada, fără să vrei ființele 
divine, de a nu le reduce la vânturi şi curenţi; insámántári si aráturi, 
fenomene terestre şi variaţii ale anotimpurilor. 

Misterele au fost, deci, concepute cu scopul ocrotirii semnificației 
evenimentelor preţioase ale istoriei.» 

În aceste relatări nu este decât o aluzie; este tot ce Plutarh crede că 
poate divulga. Dar susţine cu tărie că istoria internă a Atlantidei şi a 
căderii sale era povestită initiatilor. În tratatul său Despre Iside şi 
Osiride acelaşi autor indică scopul psihologic ale misterelor: «Atâta 
timp cât suntem pe pământ, incomodati de legături corporale, nu 
putem avea nicio relaţie cu Dumnezeu, cu excepţia gândirii filosofice, 
care singură ne poate face, oarecum să ne apropiem de el, ca în vis. 
Dar când sufletele noastre sunt eliberate (prin mistere) şi pătrund în 
domeniul a ceea ce este pur, invizibil şi imuabil, Dumnezeu vrea să fie 
ghidul şi stăpânul lor; în el te odihneşti şi contempli cu o ardoare fără 


seamán frumusetea de care buzele omenesti nu poate vorbi». 

Plutarh mai mentioneazá cá a urmat initierea in misterele lui Isis: 

«Prin aceste mijloace, ei pot fi preparati pentru a atinge cel mai bine 
cunoaşterea Spiritului primar şi suprem, pe care zeiţa îi îndeamnă să îl 
caute. Pentru acest motiv, templul ei se numeşte Iseion, aluzie la 
această cunoaştere a Fiintei Eterne, existând prin ea însăşi, cunoaştere 
care poate fi astfel obţinută, dacă te apropii de ea într-un mod 
convenabil». 

Iată opinia lui Plutarh, grecul. Ce poate să ne spună un sirian, 
Jamblih asupra acestor mistere egiptene în care a fost iniţiat? 

«Esenţa şi perfecțiunea sunt minunat reunite în zei; prima lor 
influenţă şi cea mai veche este asupra noastră a preoţilor. O 
cunoaştere a zeilor se însoţeşte de o întoarcere asupra noastră înşine şi 
de o cunoaştere mai adâncă a noastră. Vreau să spun că partea cea 
mai divină din om, ancestral unită cu zeii, fiind instruită de existenţa 
lor, se va găsi mai târziu încătuşată de legăturile necesităţii şi ale 
destinului fatal. În consecinţă este obligatoriu să consideri cum ar 
putea fi eliberat omul de aceste legături. Numai cunoaşterea lui 
Dumnezeu, singura, le va desfiinţa. Acesta este scopul egiptenilor în 
înălţarea sacerdotală a sufletului la divinitate.» 

Un alt iniţiat a fost Proclus. Iată ce a spus: «În toate initierile si 
misterele, zeii prezintă multe aspecte din ei înşişi uneori, cu adevărat, 
este o lumină fără formă, care emanând de la ei, se oferă vederii; 
alteori, această lumină îmbracă forma omenească; alteori, alta. 
Anumite figuri nu sunt de zei şi provoacă fricá.» 

Care a fost mărturisirea nobilului filosof Platon? «În urma acestei 
initieri divine, noi contemplam viziuni simple şi binecuvântate, care se 
prezentau într-o lumină pură şi noi înşine, ajunşi imaculati, am fost 
eliberaţi de acest înveliş pe care îl numim corp, de care suntem acum 
legaţi ca o stridie de cochilia sa.» 

El declara, de asemenea, că ultimul scop al misterelor consta în 
readucerea omului la principiile pe care rasa noastră le-a pierdut de 
mult timp. 

Homer, care primise iniţierea, a putut adresa cititorilor săi, 
următorul imbold, în Odiseea: 


Să fugim iute, să desfăşurăm pânzele. 
Ca să ajungem în tara noastră natală, de mult pierdută. 


Sub această formă poetică, gândirea sa o întâlneşte pe a lui Platon. 

Un alt iniţiat vestit străin a fost Moise. În realitate, el era evreu doar 
pe jumătate, unul din părinţi fiind egiptean. «Moise a fost instruit în 
toată înţelepciunea egiptenilor» spune Noul Testament. Ceea ce 
înseamnă aceste vorbe, în înţelesul lor adânc, este că înţelepciunea 


cea mai profundá a egiptenilor i-a fost relevatá. Ori aceasta nu putea fi 
altceva decát cunoasterea comunicatá prin mistere. 

Noul Testament declará, de altfel, cá «Moise isi acoperea fata cu un 
văl.» Cât despre natura acestui văl, se disting câteva aluzii in 
următorul text: «până astăzi acelaşi văl se aşterne pe lectura Vechiului 
Testament.» (Epistola a doua către Corintieni). Rezultă cá nu e vorba 
de un văl de stolă, ci de un văl aşezat asupra a ceea ce exprimă 
cuvintele, asupra cunoaşterii. Aşadar, vălul pe care îl purta Moise era 
în realitate jurământul de păstrare a tăcerii şi secretului, pe care îl 
făcuse în cursul iniţierii în mistere. 

Înţelepciunea pe care o poseda Moise, o căpătase în celebra şcoală a 
templului din oraşul On, pe care grecii l-au numit Heliopolis când au 
cucerit Egiptul (Biblia îl numeşte On), oraş dispărut, care se ridica la 
câteva mile mai la nord de Cairo. 

De-a lungul câmpiei, o cale sacră se întindea de la baza platoului pe 
care se înălțţau piramidele până la acest oraş sfânt, Heliopolis. 
Heliopolis şi Memfis, alt oraş dispărut, pe care îl vedeai de la 
piramide, considerau Marea piramidă ca pe sanctuarul suprem al 
misterelor. Heliopolis, deci, a dispărut şi odată cu el şi templul său; 
pereţii de cărămidă şi chirpici care înconjurau oraşul şi coloanele 
templelor sunt acum sub nisip, la o adâncime de douăsprezece 
picioare. Singur a rămas în picioare, la locul său, obeliscul de granit 
roşu care indica intrarea. Moise l-a văzut, a trecut pe acolo de multe 
ori. Este cel mai vechi obelisc care se înalţă încă în ţară. Printre alte 
spirite studioase, atrase la porţile acestui templu ca fluturii de lampa 
înţelepciunii, au fost Platon filosoful şi Herodot istoricul. Şi ei au 
văzut obeliscul, care şi acum rezista acolo, monolit puternic, 
dezorientat în singurătatea sa. La picioarele sale, ţăranii îşi ară 
pământurile. 

El avea ca frate pe celălalt obelisc respingător pe care Thutmes al 
III-lea l-a ridicat în fata templului soarelui la Heliopolis şi care acum 
domină Tamisa, în faţa debarcaderului, la Londra; sub numele de acul 
Cleopatrei, el aminteşte zgomotoasei si efervescentei metropole 
engleze despre o întreagă lume dispărută şi o impunătoare civilizaţie 
antică. 

Obeliscul mândru părea o sentinelă veghind asupra intrării 
templului, în timp ce inscripţiile care îi acopereau feţele cu hieroglife 
gravate adânc, povesteau istoria acestui sanctuar. Dar era mai mult 
decât o mare săgeată de piatră înălţată pentru a purta inscripţii; era şi 
un simbol sacru şi orice vârf de obelisc se termina într-o mică 
piramidă. 

Heliopolis era un mare centru de studii protane şi sacre; se numărau 
acolo treisprezece mii de studenti, candidati la sacerdotiu şi profesori. 
Populaţia sa era considerabilă. Biblioteca sa vestită urma să contribuie 


mai tárziu la formarea celei din Alexandria, cea mai renumitá ín 
lumea antică. 

Tânărul Moise participa la procesiunile ceremoniale în jurul 
templelor sau studia fâşiile de papirus în bibliotecă. A petrecut acolo 
multe ore, cufundat în gândurile sale adânci si meditatiile sale 
solitare. 

Exceptional de serios din copilăria sa, Moise a făcut asemenea 
progrese, s-a arătat atât de instruit şi dotat cu un caracter atât de 
puternic, încât a trecut cu onoare toate gradele de iniţiere, ajungând 
la cel mai înalt din toate, rar obţinut, la cel de adept. Era de departe 
apt să devină la rândul său hierofant. Chiar în şcoala în care a studiat, 
anexă a marelui templu din Heliopolis, cetatea soarelui, a primit 
această distincţie. El oficia acolo, inițiind alti candidati în riturile 
secrete ale lui Osiris, cele mai înalte din toate riturile misterelor. 

În acea epocă, el purta un nume egiptean, aşa cum se obişnuia, 
deoarece naşterea îl făcuse pe jumătate egiptean. Acest prim nume al 
viitorului Moise era Osarsif. (Să nu se incrimineze aici imaginaţia 
autorului, am împrumutat această informaţie, ca şi numele templului 
şi una sau două fapte dintr-o veche povestire a preotului Maneton; 
ceea ce este în plus rezultă din cercetările mele proprii.) 

Când a survenit marea întorsătură a vieţii sale, când a acceptat 
misiunea pe care i-au incredintat-o destinul şi zeii, a marcat acest 
eveniment substituind numelui egiptean un nume israelit. Toti 
egiptenii instruiți credeau în puterea numelui. Numele poseda pentru 
ei o virtute magică. Iată cum Osarsif a devenit Moise. 

Faraonul care domnea atunci, caracter dur şi lipsit de spiritualitate, 
om încăpățânat şi crud, îi trata astfel pe israeliți încât persecuțiile au 
trezit interesul lui Moise şi i-au amintit de sângele evreiesc ce curgea 
în vinele sale. Se ştie cum a parvenit să elibereze triburile israelite de 
sclavie şi captivitate, cum le-a făcut să părăsească valea Goşen şi să ia 
drumul vechi, istoric, care din timpuri imemoriale ducea din Africa în 
Asia, acelaşi pe care l-a urmat Bonaparte pe cal, în ziua când era să se 
înece, fiind pe punctul de a ajunge la Suez. 

Se pot găsi în Biblie unele fragmente din istoria ulterioară a lui 
Moise, amestecate supărător cu tradiţii inconsistente. 

Primele cinci cărţi ale Vechiului Testament, reunite sub numele de 
Pentateuc, sunt atribuite lui Moise. Ele conţin substratul înțelepciunii, 
aşa cum Moise dorea să o comunice poporului său, dar se amestecă 
acolo date mai mult sau mai puţin istorice relative la creaţia lumii şi 
la primele rase umane. 

Ori Moise, în calitatea sa de adept, cunoştea şi folosea scrierea sacră 
a initiatilor, adică hieroglifele în cel de al treilea sens al lor, sens 
spiritual secret. El a scris textul Pentateucului în hieroglife egiptene. 
Aceste texte puteau fi înţelese doar de preoţi iniţiaţi. Dar, când 


israelitii s-au fixat in Palestina si dupá ce au trecut secole peste ei, 
cunoaşterea hieroglifelor a scăzut. Încetul cu încetul clerul a devenit 
din ce în ce mai puţin familiarizat cu aceste caractere şi nu a putut să 
le mai descifreze decât cu greu. Aceasta nu are nimic surprinzător, 
dacă ne amintim că în Egipt chiar, în secolul al IV-lea după Isus 
Hristos, arta interpretării hieroglifelor s-a pierdut total. Când, la 
aproape o mie de ani după exodul israeliților, bătrânii poporului au 
format colecţia cărţilor pe care le numim astăzi Vechiul Testament, 
dificultăţile traducerii scrierilor lui Moise în ebraică au fost imense. 
Căci Moise, scrisese cum o putea face un adept, iar bătrânii, cât de 
culti ar fi fost, nu erau adepti. S-au produs frecvent contradicții; 
expresii simbolice au fost interpretate ca fapte reale; descrieri 
hieroglifice luate ca lucruri care ar fi existat; fraze descrise în imagini 
au condus la erori grave. Un singur exemplu este suficient: cele şase 
zile ale creaţiei însemnau pentru Moise şase perioade lungi, numite 
simbolic zile pentru motive cunoscute de orice iniţiat. Dar cei care le- 
au tradus literal au crezut că era vorba chiar de şase zile a douăzeci şi 
patru de ore. 

Rezultatul: primele cărţi ale Bibliei prezintă ciudátenii când le 
interpretezi literal, ciudátenii, deoarece ştiinţa zilnic confirmă aceste 
texte asupra multor puncte. Dar lectura lor devine extrem de rodnică 
alunei când îi proiectezi lumina adusă de înţelegerea a ceea ce se 
învăţa în templele misterelor din Egipt. 

Moise trebuie deci revendicat ca unul din personajele cele mai 
însemnate, apărând din transa obscură a initiatilor. 

